
讟拽住讟 讛讚祝





	住讜祝 住讜祝 讻诇 讛注讜诪讚 诇讙讝讜讝 讻讙讝讜讝 讚诪讬 讚爪专讬讻讗 诇讚讬拽诇讗 拽讗诪讬谞讗: 讛讛讜讗 讬转讜诐 讜讬转讜诪讛 讚讗转讜 诇拽诪讬讛 讚专讘讗 讗诪专 诇讛讜 专讘讗 讛注诇讜 诇讬转讜诐 讘砖讘讬诇 讬转讜诪讛 讗诪专讬 诇讬讛 专讘谞谉 诇专讘讗 讜讛讗 诪专 讛讜讗 讚讗诪专 诪诪拽专拽注讬 讜诇讗 诪诪讟诇讟诇讬 讘讬谉 诇诪讝讜谞讬 讘讬谉 诇讻转讜讘讛 讜讘讬谉 诇驻专谞住讛 讗诪专 诇讛讜 讗讬诇讜 专爪讛 砖驻讞讛 诇砖诪砖讜 诪讬 诇讗 讬讛讘讬谞谉 诇讬讛 讻诇 砖讻谉 讛讻讗 讚讗讬讻讗 转专转讬: 转谞讜 专讘谞谉 讗讞讚 谞讻住讬诐 砖讬砖 诇讛谉 讗讞专讬讜转 讜讗讞讚 谞讻住讬诐 砖讗讬谉 诇讛谉 讗讞专讬讜转 诪讜爪讬讗讬谉 诇诪讝讜谉 讗砖讛 讜诇讘谞讜转 讚讘专讬 专讘讬 专讘讬 砖诪注讜谉 讘谉 讗诇注讝专 讗讜诪专 谞讻住讬诐 砖讬砖 诇讛谉 讗讞专讬讜转 诪讜爪讬讗讬谉 诇讘谞讜转 诪谉 讛讘谞讬诐 讜诇讘谞讜转 诪谉 讛讘谞讜转 讜诇讘谞讬诐 诪谉 讛讘谞讬诐 讜诇讘谞讬诐 诪谉 讛讘谞讜转 讘谞讻住讬诐 诪专讜讘讬谉 讗讘诇 诇讗 诇讘谞讬诐 诪谉 讛讘谞讜转 讘谞讻住讬诐 诪讜注讟讬谉 谞讻住讬诐 砖讗讬谉 诇讛谉 讗讞专讬讜转 诪讜爪讬讗讬谉 诇讘谞讬诐 诪谉 讛讘谞讬诐 讜诇讘谞讜转 诪谉 讛讘谞讜转 讜诇讘谞讬诐 诪谉 讛讘谞讜转 讗讘诇 诇讗 诇讘谞讜转 诪谉 讛讘谞讬诐 讗注''讙 讚拽讬讬诪讗 诇谉 讛诇讻讛 讻专讘讬 诪讞讘讬专讜 讛讻讗 讛诇讻讛 讻专讘讬 砖诪注讜谉 讘谉 讗诇注讝专 讚讗诪专 专讘讗 讛诇讻转讗 诪诪拽专拽注讬 讜诇讗 诪诪讟诇讟诇讬 讘讬谉 诇讻转讜讘讛 讘讬谉 诇诪讝讜谞讬 讘讬谉 诇驻专谞住讛:


	诪转谞讬' 诇讗 讻转讘 诇讛 讻转讜讘讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 诪驻谞讬 砖讛讜讗 转谞讗讬 讘讬转 讚讬谉 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讜诇讗 讻转讘 诇讛 讻诇 谞讻住讬诐 讚讗讬转 诇讬 讗讞专讗讬谉 诇讻转讜讘转讬讱 讞讬讬讘 砖讛讜讗 转谞讗讬 讘讬转 讚讬谉 诇讗 讻转讘 诇讛 讗诐 转砖转讘讗讬 讗驻专拽讬谞讱 讜讗讜转讘讬谞讱 诇讬 诇讗讬谞转讜 讜讘讻讛谞转 讗讛讚专讬谞讱 诇诪讚讬谞转讱 讞讬讬讘 砖讛讜讗 转谞讗讬 讘讬转 讚讬谉 谞砖讘讬转 讞讬讬讘 诇驻讚讜转讛 讜讗诐 讗诪专 讛专讬 讙讬讟讛 讜讻转讜讘转讛 讜转驻讚讛 讗转 注爪诪讛 讗讬谞讜 专砖讗讬 诇拽转讛 讞讬讬讘 诇专驻讗讜转讛 讗诪专 讛专讬 讙讬讟讛 讜讻转讜讘转讛 转专驻讗 讗转 注爪诪讛 专砖讗讬:


	讙诪' 诪谞讬 专讘讬 诪讗讬专 讛讬讗 讚讗诪专 讻诇 讛驻讜讞转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 讛专讬 讝讜 讘注讬诇转 讝谞讜转 讚讗讬 专讘讬 讬讛讜讚讛 讛讗诪专 专爪讛 讻讜转讘 诇讘转讜诇讛 砖讟专 砖诇 诪讗转讬诐 讜讛讬讗 讻讜转讘转 讛转拽讘诇转讬 诪诪讱 诪谞讛 讜诇讗诇诪谞讛 诪谞讛 讜讛讬讗 讻讜转讘转 讛转拽讘诇转讬 诪诪讱 讞诪砖讬诐 讝讜讝 讗讬诪讗 住讬驻讗 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讜诇讗 讻转讘 诇讛 讻诇 谞讻住讬诐 讚讗讬转 诇讬 讗讞专讗讬谉 诇讻转讜讘转讬讱 讞讬讬讘 砖讛讜讗 转谞讗讬 讘讬转 讚讬谉 讗转讗谉 诇专''讬 讚讗诪专 讗讞专讬讜转 讟注讜转 住讜驻专 讛讜讗 讚讗讬 专讘讬 诪讗讬专 讛讗诪专 讗讞专讬讜转 诇讗讜 讟注讜转 住讜驻专 讛讜讗 讚转谞谉 诪爪讗 砖讟专讬 讞讜讘 讗诐





专砖"讬





	讬转讜诐 讜讬转讜诪讛. 讗讞 讜讗讞讜转 讜谞讻住讬讛诐 讘讬讚 讗驻讜讟专讜驻讜住: 讛注诇讜 诇讬转讜诐 讘砖讘讬诇 讬转讜诪讛. 讛注诇讜 诇讬转讜诐 诪讝讜谞讜转 讬转讬专讬诐 砖转讬讝讜谉 讗讞讜转讜 注诪讜: 讚讗讬讻讗 转专转讬. 讗讞讜转讜 讜转砖诪砖谞讜: 诪讜爪讬讗讬谉. 诪谉 讛讬转讜诪讬诐: 诪讜爪讬讗讬谉 诇讘谞讜转 诪谉 讛讘谞讬诐. 诇诪讝讜谞讜转 讜诇驻专谞住讛: 讜诇讘谞讜转 诪谉 讛讘谞讜转. 诇拽讟谞讜转 诪谉 讛讙讚讜诇讜转 讗诐 讗讬谉 砖诐 讗诇讗 讘谞讜转 讜讛讞讝讬拽讜 讙讚讜诇讜转 讘谞讻住讬诐 诪讜爪讬讗讬谉 诪讬讚诐 讜讞讜诇拽讜转 讘砖讜讛 讜讛讻讗 诇讬讻讗 诪讝讜谞讬 砖讗讬谉 讛讘谞讜转 谞讝讜谞讜转 诪谉 讛讘谞讜转 诇驻讬 砖讻讜诇谉 砖讜讜转 讘讬专讜砖讛: 讜诇讘谞讬诐 诪谉 讛讘谞讬诐. 诇拽讟谞讬诐 诪谉 讛讙讚讜诇讬诐 诇讞诇讜拽 讘砖讜讛: 讗讘诇 诇讗 诇讘谞讬诐 诪谉 讛讘谞讜转 讘谞讻住讬诐 诪讜注讟讬谉. 砖讗讬谉 讘讛谉 讻讚讬 诇讝讜谉 讗诇讜 讜讗诇讜 注讚 砖讬讘讙专讜 讚讗诪专讬 专讘谞谉 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐: 诇驻专谞住讛. 诇谞讚讜谞讬讗: 诪转谞讬' 讜诇讗 讻转讘 诇讛 讻诇 谞讻住讬诐 讻讜'. 讞讬讬讘 诇讛讬讜转 讻诇 讛谞讻住讬诐 讗讞专讗讬谉 诇讛 讜诇讗 讬讻讜诇 诇讜诪专 诇讛 讗讬谉 诇讬讱 讗诇讗 砖讚讛 讛讻转讜讘讛 诇讱 讘砖讟专 讻转讜讘转讬讱: 讜讘讻讛谞转. 砖讗讬谞讜 讬讻讜诇 诇拽讬讬诪讛 诪砖谞砖讘讬转 讻讜转讘 诇讛 讗驻专拽讬谞讱 讜讗讛讚专讬谞讱 诇诪讚讬谞转讱 诇驻讬 砖讗砖转 讻讛谉 讗住讜专讛 诇讘注诇讛 讗诐 谞讗谞住讛: 讗讬谞讜 专砖讗讬. 砖讻讘专 谞转讞讬讬讘 讘驻讚讬讜谞讛 诪砖谞砖讘讬转: 讞讬讬讘 诇专驻讗讜转讛. 砖讛专驻讜讗讛 讻诪讝讜谞讜转: 专砖讗讬. 砖讗讬谉 讗讚诐 讞讬讬讘 诇讝讜谉 讙专讜砖转讜: 讙诪' 驻诇讜讙转讗 讚专讘讬 诪讗讬专 讜专讘讬 讬讛讜讚讛. 讘驻专拽 讗注''驻: 讜讛讬讗 讻讜转讘转 讛转拽讘诇转讬 讻讜'. 诇砖讜谉 砖讜讘专 讜讗驻讬' 诇讗 谞转拽讘诇讛 讜诇专' 诪讗讬专 讗讬谞讛 讬讻讜诇讛 诇诪讞讜诇 讘注讜讚讛 转讞转讬讜 讜诪转谞讬' 谞诪讬 讚拽转谞讬 诇讗 讻转讘 诇讛 讻转讜讘讛 讙讜讘讛 讻转讜讘转讛 砖诇讬诪讛 拽讗 住诇拽讗 讚注转讱 讜讗驻讬诇讜 诪讞诇讛: 讗讞专讗讬谉 诇讻转讜讘转讬讱 讞讬讬讘. 砖谞砖转注讘讚讜 谞讻住讬讜 讜拽住''讚 谞砖转注讘讚讜 讘讻诇 讚讬谉 砖注讘讜讚 讻讗讬诇讜 谞讻转讘 讘转讜讱 讛砖讟专 讜讗诐 讬诪讻讜专 谞讻住讬讜 转讟专讜祝 诇拽讜讞讜转: 讗转讗谉 诇专' 讬讛讜讚讛. 讚讗诪专 砖讟专 砖诇讗 谞讻转讘 讘讜 讗讞专讬讜转 诇讗 诪讚注转 讛诪诇讜讛 谞注砖讛 讗诇讗 住讜驻专 讟注讛 讜讛专讬 讛讜讗 讻诪讬 砖谞讻转讘 讜讟讜专祝 诪谉 讛诪砖讜注讘讚讬诐:





转讜住驻讜转





	住讜祝 住讜祝 讻诇 讛注讜诪讚 诇讙讝讜讝 讻讙讝讜讝 讚诪讬. 讗注''讙 讚驻诇讜讙转讗 讚专''诪 讜专讘谞谉 讛讬讗 讘驻专拽 砖讘讜注转 讛讚讬讬谞讬谉 (砖讘讜注讜转 诪讙. 讜砖诐) 讘注谞讘讬诐 讛注讜诪讚讬诐 诇讬讘爪专 讚专''诪 住讘专 讻讘爪讜专讜转 讚诪讬讬谉 讜专讘谞谉 住讘专讬 诇讗讜 讻讘爪讜专讜转 讚诪讬讬谉 诪''诪 驻专讬讱 讛讻讗 讘驻砖讬讟讜转 讚讻讙讝讜讝 讚诪讬 讻诪讜 砖驻专''讞 讚诪讛讛讬讗 讚驻专拽 讛讻讜谞住 (讘''拽 讚祝 谞讟: 讜砖诐) 拽讬讬诪讗 诇谉 讛讻讬 讚拽讗诪专 讛转诐 专讘讬 砖诪注讜谉 讗讜诪专 讗讻诇讛 驻讬专讜转 讙诪讜专讬谉 诪砖诇诪转 驻讬专讜转 讙诪讜专讬谉 讗诐 住讗讛 住讗讛 讗诐 住讗转讬诐 住讗转讬诐 讚讞砖讘讬谞谉 诇讛讜 讻转诇讜砖讬诐 讜驻住拽讬谞谉 讛转诐 讛诇讻讛 讻专''砖 讗讘诇 讗讬谉 诇讜诪专 讚讘讛谞讛讜 讚讗讬 拽讬讬诪讬 诪讻讞砖讬 诪讜讚讜 讻''注 讚讻讘爪讜专讜转 讚诪讬讬谉 讚讘讛砖讜诇讞 (讙讬讟讬谉 讚祝 诇讟.) 讜讘驻专拽 拽诪讗 讚住谞讛讚专讬谉 (讚祝 讟讜.) 诪砖诪注 讚讘讛讗 谞诪讬 驻诇讬讙讬: 诪诪拽专拽注讬 讜诇讗 诪诪讟诇讟诇讬 讘讬谉 诇诪讝讜谞讜转 讘讬谉 诇驻专谞住讛. 讜讗''转 拽砖讬讗 讚专讘讗 讗讚专讘讗 讚讘驻专拽 诪爪讬讗转 讛讗砖讛 (诇拽诪谉 讚祝 住讞.) 驻住讬拽 专讘讗 讛诇讻讛 讻专''讬 讚讗诪专 讬谞转谉 诇砖谞讬讛 讻讚专讱 砖谞转谉 诇专讗砖讜谞讛 讜讗诪专讬谞谉 讛转诐 讚砖诪讜讗诇 讻专''讬 住''诇 讗诇诪讗 住讘专 专讘讗 讚砖诪讬谉 讘讗讘 讜讗''讻 讙讘讬讗 诪诪讟诇讟诇讬 讻讚讗诪专讬谞谉 讘砖诪注转讬谉 讜诇讬讻讗 诇诪讬诪专 讚讛转诐 专讘讗 诪砖诪讬讛 讚专讘 讞住讚讗 拽讗诪专 诇讛 讜诇讬讛 诇讗 住''诇 讚讛讗 讛转诐 讘讛讛讬讗 住讜讙讬讗 驻专讬讱 诪讬谞讛 讗诪讬诇转讬讛 讚专讘讗 讙讜驻讬讛 讜诇讗 拽讗 诪砖谞讬 讛讻讬 讜讬''诇 讚讛讗 讚讗诪专 专讘讗 讛讻讗 诪诪拽专拽注讬 讜诇讗 诪诪讟诇讟诇讬 讛讬讬谞讜 讘讚诇讗 讗诪讬讚谞讬讛 讜讛讗 讚住讘专 专讘讗 讛转诐 讻专讘讬 讬讛讜讚讛 讜砖诪讜讗诇 讘讚讗诪讬讚谞讬讛 砖讚注转讜 砖转讙讘讛 诪诪讟诇讟诇讬 讜讻讛''讙 诪驻诇讬讙 讛砖''住 讛转诐 讜谞专讗讛 讚讘讝诪谉 讛讝讛 讚讻讜诇讛讜 讙讘讬 诪诪讟诇讟诇讬 讻转讜讘讛 讜诪讝讜谞讜转 诪转拽谞转 讛讙讗讜谞讬诐 讜驻专谞住讛 谞诪讬 讗谞谉 住讛讚讬 砖讻诇 讘谞讬 讗讚诐 专讙讬诇讬诐 诇讛砖讬讗 讘谞讜转讬讛诐 诪诪讟诇讟诇讬 讜讞砖讬讘 讻诪讜 讘讗诪讬讚谞讬讛 讚驻住讬拽 专讘讗 讻专''讬: 诪谞讬 专' 诪讗讬专 讛讬讗 讚讗诪专 讻诇 讛驻讜讞转 讻讜'. 讘驻专拽 讗注''驻 (诇拽诪谉 讚祝 谞讜:) 讚讬讬拽 讻诇 讛驻讜讞转 讗驻讬' 讘转谞讗讬 讗诇诪讗 住讘专 讚转谞讗讜 讘讟诇 讜讗讬转 诇讛 讜讻讬讜谉 讚讗诪专 诇讬转 诇讛 诇讗 住诪讻讛 讚注转讛 讜讛讜讬 讘注讬诇转讜 讘注讬诇转 讝谞讜转 讜驻专讬讘''谉 讚讘讻诇 诪拽讜诐 讚讗讬转 诇讛 讜讗讬谉 讛讗砖讛 讘讟讜讞讛 讘讜 讚诇讗 住诪讻讛 讚注转讛 转拽谞讜 讞讻诪讬诐 砖讬讛讗 讘注讬诇转讜 讘注讬诇转 讝谞讜转 讗讘诇 讗诐 讛讬讛 转谞讗讜 拽讬讬诐 讻讬讜谉 讚诇讬转 诇讛 讗讬谉 讘注讬诇转讜 讘注讬诇转 讝谞讜转 讜讗诇诪谞讛 讗注''驻 讚讘讚专讘谞谉 转谞讗讜 拽讬讬诐 讛讻讗 转谞讗讜 讘讟诇 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讜拽砖讛 诇专''讬 讚讘驻专拽 讛讞讜讘诇 (讘''拽 讚祝 驻讟. 讜砖诐) 诪砖诪注 讚讗驻讬' 讛讬讻讗 讚诇讬转 诇讛 讛讜讬 诇专' 诪讗讬专 讘注讬诇转 讝谞讜转 诪砖讜诐 砖诇讗 转讛讗 拽诇讛 讘注讬谞讬讜 诇讛讜爪讬讗讛 讚驻专讬讱 讛转诐 讛砖''住 讙讘讬 讗砖讛 砖讞讘诇讛 讘讘注诇讛 诇讗 讛驻住讬讚讛 讻转讜讘转讛 讜讗诪讗讬 转讝讘讬谉 诇讻转讜讘转讛 讘讟讜讘转 讛谞讗讛 诇讘注诇讛 讻讜' 讜诪砖谞讬 讛讗 诪谞讬 专''诪 讛讬讗 讚讗诪专 讗住讜专 诇讗讚诐 砖讬砖讛讗 注诐 讗砖转讜 砖注讛 讗讞转 讘诇讗 讻转讜讘讛 诪''讟 砖诇讗 转讛讗 拽诇讛 讘注讬谞讬讜 诇讛讜爪讬讗讛 注诇 讻谉 谞专讗讛 讚专''诪 诇讗 诪讘注讬讗 拽讗诪专 诇讗 诪讘注讬讗 讛讬讻讗 讚诇讬转 诇讛 讚讛讜讬讗 讘注讬诇转讜 讘注讬诇转 讝谞讜转 诪砖讜诐 讚拽诇讛 讘注讬谞讬讜 诇讛讜爪讬讗讛 讗诇讗 讗驻讬诇讜 讗讬转 诇讛 讻讬讜谉 讚诇讗 住诪讻讛 讚注转讛 讛讜讬讗 讘注讬诇转讜 讘注讬诇转 讝谞讜转 讜讚讬讬拽 诪讚诇讗 拽转谞讬 讻诇 讘转讜诇讛 砖讗讬谉 诇讛 诪讗转讬诐 讜讗诇诪谞讛 砖讗讬谉 诇讛 诪谞讛 讛专讬 讛讬讗 讘注讬诇转 讝谞讜转 讗诇讗 谞拽讟 讻诇 讛驻讜讞转 诪砖诪注 砖讘讗 诇讜诪专 讗注''讙 讚转谞讗讜 讘讟诇 讜讗讬转 诇讛 讛讜讬讗 讘注讬诇转 讝谞讜转 讜拽砖讛 诇专''讬 讚诪谞讗 诇谉 讚讻诇 讛驻讜讞转 讜讗驻讬' 讘转谞讗讬 讚诇诪讗 讘转谞讗讬 诪讜讚讛 专''诪 讚转谞讗讜 拽讬讬诐 讚讻诇 讛驻讜讞转 讚诪砖诪注 讚讗驻讬诇讜 讘讗讜转讜 注谞讬谉 砖讬砖 诇讛 讛讬讬谞讜 讘住讜祝 讘讬讗讛 讚讗诪专讬谞谉 讘驻' 讗注''驻 (诇拽诪谉 讚祝 谞讝.) 讚讗讬谞讛 诪讜讞诇转 讜讬''诇 讚诇砖讜谉 讻诇 讛驻讜讞转 诪砖诪注 砖讛讜讗 驻讜讞转 诇讛 讜讘住讜祝 讘讬讗讛 讗讬谞讜 讬讻讜诇 诇驻讞讜转 诇讛 讗诇讗 讛讬讗 驻讜讞转转 诇注爪诪讛 讜诇讗 砖讬讬讱 诇砖讜谉 驻讞转 讗诇讗 讘转谞讗讛 讗''谞 诪讚谞拽讟 讻诇 拽讗 讚讬讬拽 讜讗''转 讚讘驻专拽 讗注''驻 (砖诐) 讗诪专 讚讘住讜祝 讘讬讗讛 诇讚讘专讬 讛讻诇 讗讬谞讛 诪讜讞诇转 讜讘讛讞讜讘诇 (讘''拽 驻讟. 讜砖诐) 诪砖诪注 砖讬讻讜诇讛 诇诪讻讜专 讜诇诪讞讜诇 讜讬砖 诇讜诪专 讻讚驻讬专砖 讛拽讜谞讟专住 诇拽诪谉 讚讚讜拽讗 讘注诇 驻讛 讗讬谞讛 诪讜讞诇转 讚讗诪讬专转讛 诇讗讜 讻诇讜诐 讛讬讗 讻讬讜谉 讚讻讘专 讝讻转讛 讗诇讗 讗诐 讻谉 讻转讘讛 砖讜讘专 讜讗诐 转讗诪专 讜诪讗讬 拽讗诪专 讛讗 诪谞讬 专讘讬 诪讗讬专 讛讬讗 讛讗 诪砖诪注 讘驻专拽 讗注''驻 (诇拽诪谉 砖诐) 讚诇专讘讬 讬讛讜讚讛 谞诪讬 讗讬谞讛 讬讻讜诇讛 诇诪讞讜诇 讚转谞讗讜 讘讟诇 讜讚讜讜拽讗 讘讻讜转讘转 诇讜 讛转拽讘诇转讬 拽讗诪专 讜讬砖 诇讜诪专 讚讛转诐 诪讬讬专讬 诇驻讬 讛诪住拽谞讗 讚砖诪注转讬谉 讚拽讗诪专 讜讗讬 讘注讬转 讗讬诪讗 专讘讬 讬讛讜讚讛 讛转诐 讘讻转讘讛 诇讬讛 讛转拽讘诇转讬 讜讗诐 转讗诪专 讜诪谞讗 诇谉 讚诇专讘讬 诪讗讬专 讗驻讬诇讜 讘讻转讘讛 诇讬讛 讛转拽讘诇转讬 诇讗 诪爪讬 诪讞诇讛 讚拽讗诪专 诪谞讬 专' 诪讗讬专 讛讬讗 讚诇诪讗 专''诪 诇讗 诪讘注讬讗 讘讛转拽讘诇转讬 拽讗诪专 讚诪爪讬 诪讞诇讛 讚讛讜讬讗 讘注讬诇转 讝谞讜转 讗诇讗 讗驻讬' 讘注诇 驻讛 讚转谞讗讜 讘讟诇 讛讜讬讗 讘注讬诇转 讝谞讜转 讜讬''诇 讚讛砖转讗 讗讬谉 谞专讗讛 诇讜 诇讞诇拽 讘讬谉 讻转讘讛 诇诇讗 讻转讘讛: 诪谞讬 专讘讬 诪讗讬专 讛讬讗. 讛砖转讗 诪砖诪注 诇讬讛 诪转谞讬' 讚诇讗 讻转讘 诇讛 讛讬讬谞讜 诇驻讬 砖讛转谞讛 注诪讛: 讗转讗谉 诇专' 讬讛讜讚讛 讚讗诪专 讗讞专讬讜转 讟注讜转 住讜驻专 讛讜讗 专讬砖讗 专''诪 住讬驻讗 专' 讬讛讜讚讛. 讗住讬驻讗 讘诇讗 专讬砖讗 讛''诪 诇讚拽讚拽 诪谞讬 讗讬 专讘讬 诪讗讬专 讛讗 讗诪专 讗讞专讬讜转 诇讗讜 讟注讜转 住讜驻专 讛讜讗 讗讬 专讘讬 讬讛讜讚讛 讻转讘 诇讛 砖讚讛 砖讜讛 诪谞讛 讘诪讗转讬诐 讗诪讗讬 讞讬讬讘 讜讛讗 诇专讘讬 讬讛讜讚讛 讬讻讜诇讛 诇诪讞讜诇 讗诇讗 讚专讱 讛砖''住 讚诪讚拽讚拽 诪专讬砖讗 讻诇 讻诪讛 讚诪爪讬 诇诪讬讚拽 讜讻注谞讬谉 讝讛 讬砖 讘驻专拽 讻讬专讛 (砖讘转 诇讟:) 讙讘讬 诪注砖讛 砖注砖讜 讗谞砖讬 讟讘专讬讗 讜讘驻专拽 拽诪讗 讚注讬专讜讘讬谉 (讚祝 讟讝.) 讙讘讬 谞诪爪讗转 砖诇砖讛 诪讚讜转 讘诪讞讬爪讛. [讜注''注 转讜住驻讜转 砖讘转 诇讟: 讚''讛 讗诇讗 驻谞讬讜 讜讻讜' 讜诪砖''砖 注诇 讛讙诇讬讜谉]:





专砖讘"讗

讜讛讗 诪专 讛讜讗 讚讗诪专 诪拽专拽注讬 讜诇讗 诪讟诇讟诇讬 讘讬谉 诇诪讝讜谞讜转 讘讬谉 诇驻专谞住讛. 讻转讘 专砖"讬 讝"诇: 讛谞讬 诪讬诇讬 讛讬讻讗 讚诇讗 讗诪讬讚谞讬讛, 讛讗 讗诪讬讚谞讬讛 讗驻讬诇讜 诪讟诇讟诇讬, 讜诇拽诪谉 讘驻专拽 诪爪讬讗转 讛讗砖讛 (讻转讜讘讜转 住讟, 讘) 谞讗专讬讱 讘讝讛 讘住讬注转讗 讚砖诪讬讗.



专' 诪讗讬专 讛讬讗 讚讗诪专 讻诇 讛驻讜讞转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 讛专讬 讝讜 讘注讬诇转 讝谞讜转. 驻讬专讜砖: 讜转谞讗讜 讘讟诇 讜讙讜讘讛 诪讗转讬诐, 讚讗讬 专' 讬讛讜讚讛 讛讗 讗诪专 专爪讛 讻讜转讘 诇讛 诪讗转讬诐 讜讛讬讗 讻讜转讘转 诇讜 讛转拽讘诇转讬 诪诪讱 诪谞讛, 讜讗祝 注诇 讙讘 讚讗住讬拽谞讗 讛转诐 讚讗驻讬诇讜 诇专' 讬讛讜讚讛 讚讜拽讗 讻转讘讛 讗讘诇 讘注诇 驻讛 诇讗, 讛讻讗 拽讗 住诇拽讗 讚注转讬讛 讚讙讜讘讛, 讚拽转谞讬 讘诪转谞讬转讬谉 讗驻讬诇讜 诪讞诇讛. 讻谉 驻讬专砖 专砖"讬 讝"诇. 讜讗讬谞讜 诪讞讜讜专, 讚讛讜讛 诇讬讛 诇诪讬转谞讬 讛讻讬 讘驻讬专讜砖, 讚诇讬砖谞讗 讚讙诪专讗 诇讗 诪砖转诪注 诪讬谞讬讛 讗诇讗 讚讻谞住讛 住转诐 讘诇讗 讻转讜讘讛. 讜讛专诪讘"谉 谞"专 驻讬专砖, 讚拽讗 住诇拽讗 讚注转讱 讚讝讛 砖谞砖讗 讘诇讗 讻转讜讘讛 诇讗 谞讻讜驻谞讜 诇专' 讬讛讜讚讛 讗诇讗 讘驻讞讜转 砖讘讻转讜讘讜转 讚诇讗 讙专注讛 诪诪讜讞诇转, 讜讛诇讻讱 谞讻讜祝 讗讜转讜 诇讻转讜讘 讻转讜讘讛 砖诇 诪讗转讬诐, 讜讗讞专 讻讱 转讻转讜讘 诇讜 讛讬讗 砖谞转拽讘诇讛 诪诪谞讜 诪谞讛. 讜讙诐 讝讛 讗讬谞讜 诪讞讜讜专 讘注讬谞讬, 讚诪讙专注 讙专注讗 讝讜 诪诪讜讞诇转 讘驻讬专讜砖, 讜讛诇讗 诪讞诇讛 讘驻讬专讜砖 讻讜驻讬谉 讗讜转讜 诇讬转谉 诪讗转讬诐 讜讗讬谉 讗讜诪专讬诐 讬讻转讜讘 讛讜讗 诪讗转讬诐 讜转诪讞讜诇 讛讬讗 诪谞讛.
讜注讜讚, 讚讛讗 诇讗 砖诪注讬谞谉 诇讬讛 诇专' 讬讛讜讚讛 讚讞讬讬砖 诇讘注讬诇转 讝谞讜转, 讗诇讗 讚讬谞讗 拽转谞讬 讚讻转讜讘讛 转谞讗讛 拽讬讬诐 讜诪讜讞诇转 讗讬谉 转谞讗讛 拽讬讬诐, 讜讛诇讻讱 讗诐 讗转讛 讗讜诪专 讻讗谉 讚诪讞讬诇转讛 诪讞讬诇讛, 讗诐 讻谉 谞注砖讛 讝讜 讻讗诇讜 讻转讘 诇讛 讜讗讞专 讻讱 诪讞诇讛 讛讬讗, 砖讛专讬 诇讗 讻转讘 诇讛 讛讜讗 诪谞讛 诇讘讚, 讻讚讬 砖谞讗诪专 砖注砖讛 讝讛 砖诇讗 讻专爪讜谉 讞讻诪讬诐, 讜讗诐 讗讬谉 诪讞讬诇转讛 诪讞讬诇讛 诇诪讛 谞讻讜祝 讗讜转讛 诇讻转讜讘 诇讜 讛转拽讘诇转讬. 讜诪住转讘专讗 诇讬, 讚讛讻讗 讛讜讛 住诇拽讗 讚注转讬谉 讚诇专' 讬讛讜讚讛 讻讜转讘转 诇讜 诇讗讜 讚讜拽讗, 讜讛讜讗 讛讚讬谉 诇诪讜讞诇转, 讛诇讻讱 专讜讗讬诐 讗转 讝讜 讻讗诇讜 讬砖 诇讛 讻转讜讘讛 砖诇 诪讗转讬诐, 讚诪住转诪讗 讛讻讬 讗讬转 诇讛 诪转谞讗讬 讘讬转 讚讬谉, 讜讻讬讜谉 砖诇讗 讞砖砖讛 诇讻转讜讘 讛专讬 讝讜 讻讗诇讜 诪讞诇讛 讜讜讬转专讛 诪拽爪转 讻转讜讘转讛, 讜诇讗 转讙讘讛 讗诇讗 诪谞讛. 讜砖谞讬 诇讬讛, 诇注讜诇诐 专' 讬讛讜讚讛, 讜讛转诐 讻转讘讛 诇讬讛 讛转拽讘诇转讬, 讻诇讜诪专, 讜讻讜转讘转 讚讜拽讗, 讗讘诇 诪讞诇讛 诇讗, 讜讛诇讻讱 讗驻讬诇讜 讻砖转诪爪讗 诇讜诪专 讘讝讜 砖讛讬讗 讻诪讜讞诇转, 讗驻讬诇讜 讛讻讬 讙讜讘讛 诪讗转讬诐 讻转谞讗讛 讚注诇 驻讛, 讜讻诇 砖讻谉 讚住转诐 讘讟诇, 讻谉 谞专讗讛 诇讬.



讗转讗谉 诇专' 讬讛讜讚讛. 讜讗诐 转讗诪专, 讗诐 讻谉 诇专' 讬讛讜讚讛 诪讗讬 砖谞讗 诪驻谞讬 砖讛讜讗 转谞讗讬 讘讬转 讚讬谉, 转讬驻讜拽 诇讬讛 诪砖讜诐 讚讗讞专讬讜转 讟注讜转 住讜驻专, 讗讬讻讗 诇诪讬诪专 讚讗注讬拽专 讻转讜讘讛 拽讗讬, 讚讗讬 诇讗讜 讚转谞讗讬 讘讬转 讚讬谉 讛讜讗, 讛讜讛 讗诪讬谞讗 讚讗讬谉 诇讝讜 讗诇讗 讻诪讛 砖讻转讘 诇讛, 讚诇讗 讚诪讬 诇砖讟专讬讛 讚注诇诪讗, 讚讻讬讜谉 讚讛诇讜讛 诇讜 诪讗转讬诐 讗谞谉 住讛讚讬 讚诇讗 诪讞诇 诇讜 讛诪谞讛, 讗讘诇 讛讻讗 注讬拽专 讻转讜讘讛 讗讬谞讜 讗诇讗 讘诪讛 砖讛讜讗 诪转驻讬讬住 诇讻转讜讘 诇讛, 拽讗 诪砖诪注 诇谉 讚转谞讗讬 讘讬转 讚讬谉 讛讜讗 讘注讬拽专 讻转讜讘讛 砖讬讛讗 诪讗转讬诐, 讜讛诇讻讱 讗祝 注诇 驻讬 砖诇讗 讻转讘 诇讛 讗诇讗 砖讚讛 砖讜讛 诪谞讛 讙讜讘讛 诪讗转讬诐.





专讬讟讘"讗

住讜祝 住讜祝 讻诇 讛注讜诪讚 诇讙讝讜讝 讻讙讝讜讝 讚诪讬, 驻讬'  讚讗驻讬诇讜 诇专讘谞谉 讚讗诪专讬 讘诪住讻转 砖讘讜注讜转 讘注谞讘讬诐 讛注讜诪讚讬诐 诇讘爪讜专 诇讗讜 讻讘爪讜专讜转 讚诪讬讬谉 讛转诐 讘爪专讬讻讗 诇讗专注讗 讗讘诇 讻诇 讚诇讗 爪专讬讱 讗专注讗 讗驻讬诇讜 专讘谞谉 诪讜讚讜 讻讘爪讜专讜转 讚诪讬讬谉 讜诪讛讚专讬谞谉 爪专讬讻讗 诇讚拽诇讗 拽讗诪讬谞讗 驻讬' 讚爪专讬讻讬 讜诇讗 爪专讬讻讬 砖讛讜讗 讚讬谉 诇诇拽讜讟 拽讬讬诪讬 讛转诐 诪砖讻讞转 讟驻讬 讚讗讬 讘爪专讬讻讗 诇讗专注讗 诇讙诪专讬 驻砖讬讟讗 讜诪讗讬 专讘讜转讗 讜注讜讚 讛讬讻讬 拽讗诪专 讚讞讝讬 讜讻讜' 拽讗诪专讬谞谉 讗诇讗 讻讚讗诪专讬谞谉 讜讗转讬讗 讻专' 讚讗诪专 注谞讘讬诐 讛注讜诪讚讬诐 诇讬讘爪专 讻讘爪讜专讜转 讚诪讬讬谉 讜讻拽专拽注 谞讬谞讛讜 讚讛讜转专讜 谞诪讬 驻诇讜讙转讬讬讛讜 讘讚爪专讬讻讬 讜诇讗 爪专讬讻讬 讜讻讚驻专讬砖讬转 讛转诐 讘住"讚 讜讝讛 讛讜讗 谞讻讜谉: 



讜讛讗 诪专 讛讜讗 讚讗诪专 诪诪拽专拽注 讜诇讗 诪诪讟诇讟诇讬谉 讘讬谉 诇诪讝讜谞讜转 讘讬谉 诇驻专谞住讛 驻讬专讜砖 讘诇讗 讗讜诪讚谞讗 讚讗讘 讗讘诇 讛讬讻讗 讚讗讬讻讗 讗讜诪讚谞讗 讚讗讘 讗驻讬诇讜 诪讟诇讟诇讬 讗讬讻讗 驻专谞住讛 讜讻讚砖诪讜讗诇 讜专讘讗 讙讜驻讬' 驻住拽 讻讜讜转讬讛 诇拽诪谉 讘驻专拽 讗注"驻: 



诪转谞讬转讬谉 诇讗 讻转讘 诇讛 讻转讜讘讛 讜讻讜' 讻转讘 诇讛 砖讚讛 砖讜讛 诪谞讛 转讞转 诪讗转讬讬诐 讜诇讗 讻' 诇讛 讻诇 谞讻住讬 讗讞专讗讬谉 诇讻转讜讘转讛 讞讬讬讘 驻讬' 讞讬讬讘 讘诪讗转讬讬诐 讞讬讜讘 讙诪讜专 讜讗驻讬' 诪谞讻住讬诐 诪砖讜注讘讚讬诐 诪驻谞讬 砖讛讜讗 转谞讗讬 讘"讚 讜诪讬讬专讬 讻讙讜谉 讚讻转讘 诇讛 砖讚讛 讘注讚 讻转讜讘转讛 讚讗诪专 诇讛 讬讛讬讘谞讗 诇讱 诪讜讛专 讘转讜诇讬讬讻讬 砖讚讛 驻诇讜谞讬 讜讛讗 拽诪"诇 讚讗祝 注"讙 讘注诇诪讗 讗讬谉 讗讜谞讗讛 诇拽专拽注讜转 讛讻讗 讗讬谞讜 谞砖讜诐 讗诇讗 讘诪谞讛 讘砖讜讬' 讜讻讗诇讜 诇讗 讻转讘 诇讛 讗诇讗 诪谞讛 讚诪讬 讜讞讬讬讘 诇讛砖诇讬诐 讗讘诇 讗讬 讻转讘 诪讗转讬讬诐 讜讬讞讚 诇讛 拽专拽注 砖讜讛 诪谞讛 讘讗驻讜转讬拽讬 诪驻讜专砖 砖讗讬谞讜 讞讬讬讘 诇讛砖诇讬诐 砖讻讘专 谞转讞讬讬讘 诪讗转讬诐 讜讚讘专 讝讛 [爪"转] 讚讜讜讚讗讬 讛讗 讻讻讜转讘 诇讛 诪讗转讬讬诐 讜讛讬讗 讻讜转讘转 诇讜 讛转拽讘诇转讬 讚诪讬讗 砖讗讬谞讜 专砖讗讬 诇注砖讜转 讻谉 诇专"诪 讜讗驻砖专 讚讙专讜注 诪讬谞讛 讻讬讜谉 讚讗驻讜转讬拽讬 诪驻讜专砖 讻转讘讜 诇讛 讜砖注讘讜讚讗 注诇讬讛 诇讘讚 讜讗讬谉 讻讗谉 讗诇讗 诪谞讛 讜讗驻讬' 讝讛 讘讻诇诇 诪砖谞转讬谞讜 谞"诇: 



讙诪专讗 诪转谞讬' 诪谞讬 讜讻讜' 驻讬'  专砖"讬 讝"诇 讚诪转谞讬转谉 诇讗 讻转讘 诇讛 讻转讜讘讛 讛讬讬谞讜 诇驻讬 砖诪讞诇 诇讜 讘驻讬' 讻诇讜诪专 砖讛转谞讛 注诪讛 砖诇讗 讚讛讗 诇讛 讻转讜讘讛 讻诇诇 讗讜 砖诇讗 转讛讗 诇讛 讻转讜讘讛 砖诇讬诪讛 讜讛讬讬谞讜 讻专"诪 讚讗诪专 讻诇 讛驻讜讞转 诇讘转讜诇讛 诪诪讗转讬讬诐 讜诇讗诇诪谞讛 诪诪谞讛 讛专讬 讝讜 讘注讬诇转 讝谞讜转 讜讗诪专讬谞谉 诇拽诪谉 讘讚讜讻转讗 讻诇 讛驻讜讞转 讜讗驻讬诇讜 讘转谞讗讬 诇讗讜住专讛 砖讗讬谉 驻讞讬转讜转讜 讻诇讜诐 讜转谞讗讬 讘讟诇 讚讗讬 专"讬 讛讗诪专 专爪讛 讻讜转讘 诇讘转讜诇讛 诪讗转讬讬诐 讜讛讬讗 讻讜转讘转 诇讜 讛转拽讘诇转讬 诪诪讱 讜讻讜' 讜讗住讬拽谞讗 讚讗驻讬诇讜 转讬诪讗 专' 讬讜讚讗 讛转诐 讻转讘讛 诇讜 讛转拽讘诇转讬 讻诇讜诪专 讚诪转谞讬' 讚拽转谞讬 诇讗 讻转讘 诇讛 诇讗 砖讛转谞讛 注诪讛 讻谉 讜诪讞诇讛 诇讜 讚讗"讻 讜讚讗讬 转谞讗讬 拽讬讬诐 讗诇讗 诪转谞讬' 砖谞讻谞住讛 住转诐 诇讞讜驻讛 砖讬讻讜诇讛 诇讜诪专 诇讗 诪讞诇转讬 讗诇讗 砖住诪讻转 注诇 转谞讗讬 讘"讚 讝讛 砖讬讟转 专砖"讬 讝"诇, 讜谞专讗讛 注讜讚 诪讚讘专讬讜 讝"诇 讚诇专"诪 讻砖诐 砖讗诐 讻讜谞住讛 讘驻讞讜转 诪诪讗转讬讬诐 转谞讗讬 讘讟诇 讻讱 讗诐 讻谞住讛 讘诪讗转讬讬诐 讜诪讞诇讛 讗讞"讻 讗讬谉 诪讞讬诇转讛 诪讞讬诇讛 讜讻谉 讻转讘 砖讗讬谉 讬讻讜诇讛 诇诪讞讜诇 转讞转讬讜 讜讝讛 讗讬谞讜 谞讻讜谉 砖讗讬谉 转谞讗讬 讘"讚 讗诇讗 砖讬讻谞住讜讛讜 讘诪讗转讬讬诐 讗讘诇 讗诐 诪讞诇讛 讗讞"讻 诪讞讬诇讛 讻驻专注讜谉 讛讜讗 讜诪讞讬诇转讛 诪讞讬诇讛 讗诇讗 砖诇讚讘专讬 专讘讬 诪讗讬专 讘注讬诇转讜 讘注讬诇转 讝谞讜转 诪砖讜诐 讚诇讗 [*) 爪"诇 住诪讻讛 讚注转' 讚讗讬 诇讗 讻讜诇讛 讻讜' 注讚 讗诐 讬砖 诇讛 诪讝讜谞讜转 讚诇讗 讻专"诪 讜讛讗 诇讬转讗 讚讛讗 拽讬"诇 讻专"诪 讻讚讗讬转讗 讘驻"拽 讻讜' 讻爪"诇 讜讻"讛 讘砖诪"拽 (讛诪讜"诇)] 住诪讻讛 注诇讬讛 讻讜诇讛 住讜讙讬讬谉 讚诇拽诪谉 讚诪讬讬专讬 讘讚讬谉 诪讜讞诇转 讻转讜讘转讛 诇讘注诇讛 讗诐 诇讗 诪讝讜谞讜转 讚诇讗 讻专"诪 讘驻专拽 讗注"驻 讜讛讗 讚拽转谞讬 专讘讬 讬讜讚讗 讗讜诪专 专爪讛 讻讜转讘 诇讛 讜讻讜' 讜驻诇讬讙 注诇讬讛 专"诪 讛转诐 诪驻谞讬 砖诪讜讞诇转 诇讜 讘转讞诇转 讛谞砖讜讗讬谉 讜注"诪 讻谉 谞砖讗转 砖讻讜转讘 诇讛 砖讜讘专 诇讗诇转专 砖讗讬谉 讻转讜讘转讛 讗诇讗 诇驻讜讞转 讘注诇诪讗 讜讻讗诇讜 讻讬 讻谞住讬讛 驻讞讜转 诪诪讗转讬讬诐 讗讘诇 讻诇 砖讻谞住讛 讘讻转讜讘讛 砖诇讬诪讛 砖诇讗 讘转谞讗讬 讘驻讞讜转 诪诪讗转讬讬诐 讜讗讞"讻 诪讞诇讛 诇讜 讚讻"注 诪讞讬诇转讛 诪讞讬诇讛 讗诇讗 砖讗住讜专 诇讛砖讛讜转 讘诇讗 讻转讜讘讛 诇讚注转 砖诇 专"诪 讜讛砖转讗 讗转讬 砖驻讬专 住讜讙讬讬谉 讚讗诪专 诪转谞讬' 诪谞讬 专"诪 讛讬讗 驻讬' 讚诪转谞讬' 诪砖诪注 砖诇讗 讻转讘 诇讛 讻转讜讘讛 诪驻谞讬 砖讛转谞讛 讻谉 注诪讛 讗讜 砖诇讗 讻转讘 诇讛 讗讜 砖讻转讘 诇讛 讜诪讞诇讛 诇讜 诪讞讬诇讛 诇讗诇转专 诇驻讬 砖讻谞住讛 讘转谞讗讬 砖讬诪讞讜诇 诇讜 诪讬讚 讜讗转讬 讚诇讗 讻专"诪 讚讗诪专 讻诇 讛驻讜讞转 讚讗讬 专' 讬讛讜讚讗 讛讬讗 讛讗 讗诪专 专讜爪讛 讻讜转讘 讜拽住"讚 讘"讛 讚专' 讬讛讜讚讗 讗诐 讻谞住讛 讘讛讚讬讗 讘驻讞讜转 诪诪讗转讬讬诐 砖转谞讗讬 拽讬讬诐 讗诇讗 砖诇讻转讞诇讛 专讗讜讬讛 诇讜 诇讻转讜讘 诪讗转讬讬诐 诪驻谞讬 讛专讜讗讬诐 讜讛讬讗 讻讜转讘转 诇讜 讛转拽讘诇转讬 诪诪讱 讜诪讛讚专讬谞谉 讗驻讬诇讜 转讬诪讗 砖诇讗 讗诪专 专' 讬讛讜讚讗 讗诇讗 讛讻讗 讚讻谞住讛 讘诪讗转讬讬诐 讜讻转讘 诇讜 砖讜讘专 讚讞砖讘讬' 诇讛 讻讗诇讜 诪讞诇讛 诇讜 诇讗讞专 讝诪谉 诪讚注转讛 讗讘诇 诪转谞讬' 砖诇讗 讻转讘 诇讛 讻转讜讘讛 砖诇讬诪讛 讗驻讬诇讜 专' 讬讛讜讚讗 诪讜讚讛 砖转谞讗讬 讘讟诇, 讜讗"转 讜诇讻讜诇讛讜 驻讬专讜砖讬诐 诪讛讻讗 砖诪注讬谞谉 诇专"诪 讚住"诇 讚转谞讗讬 讘讟诇 讗讚专讘讛 诪讚拽转谞讬 砖讘注讬诇转讜 讘注讬诇转 讝谞讜转 诪讻诇诇 讚转谞讗讬 拽讬讬诐 讜诇讬转 诇讛 转专爪讜 讘转讜住驻讜转 讚讚讬讬拽 诇讛 诪讚拽转谞讬 讻诇 讘转讜诇讛 砖讗讬谉 诇讛 诪讗转讬讬' 讜讗诇诪谞讛 砖讗讬谉 诇讛 诪谞讛 讛专讬 讝讜 讘注讬诇转 讝谞讜转 讜拽转谞讬 讻诇 讛驻讜讞转 诇讘转讜诇讛 讚讛讬讬谞讜 砖讘拽砖 诇驻讞讜转 讜讗驻讬诇讜 诇讗 驻讞转 讚讜讚讗讬 转谞讗讬 讘讟诇 讜讞讬讬讘 诇讛 讗驻"讛 讘注讬诇转讜 讘注讬诇转 讝谞讜转 诪砖讜诐 讚诇讗 住诪讻讛 讚注转讛 讻住讘讜专讛 讗讚注转讗 诇讙专砖讛 讜诇驻讬讻讱 谞转讻讜讜谉 诇驻讞讜转 讻讚讬 砖诇讗 转讛讗 拽诇讛 讘注讬谞讬讜 诇讛讜爪讬讗. 讗转讗谉 诇专' 讬讛讜讚讗 讚讗诪专 讗讞专讬讜转 讟注讜转 住讜驻专 讛讜讗. 讜讗"转 讗讚专讘讗 讻讬讜谉 讚拽转谞讬 诪驻谞讬 砖讛讬讗 转谞讗讬 讘"讚 诪讻诇诇 砖讝讛 讛讜讗 讛诪讞讬讬讘讜 讚讗讞专讬讜转 讟注讜转 住讜驻专 讜讬"诇 诪砖讜诐 讚住"讚 讚讙讘讬 讻转讜讘讛 讛拽诇讜 砖讬讛讗 爪专讬讱 讗讞专讬讜转 诪驻讜专砖 诇讻讱 讗诪专 砖讝讛 讗讬谞讜 讗讚专讘讛 讻转讜讘讛 转谞讗讬 讘"讚 讛讜讗 讜讗注"驻 砖诇讗 讻转讘 讻诪讬 砖讻转讘 讚诪讬 讜注讚讬驻讗 诪讞讜讘 讚讗诪专讬谞谉 讘讬讛 讗讞专讬讜转 讟注讜转 住讜驻专 讛讜讗 讗"谞 讚讻讬 拽转谞讬 砖讛讜讗 转谞讗讬 讘"讚 诇讗讜 诇诪讬诪专讗 诪砖讜诐 讗讞专讬讜转 讚谞拽讟 讗诇讗 诇讜诪专 砖讞讬讬讘 诇转转 诇讛 诪讗转讬讬诐 讗注"驻 砖讗讬谞讜 砖讜讛 讗诇讗 诪谞讛 诪驻谞讬 砖讻转讜讘讛 转谞讗讬 讘"讚:





讛诪讗讬专讬

讗注"驻 砖诪讝讜谉 讛讘转 讗讬谞讜 谞讙讘讛 讘讚讬谉 讛转诇诪讜讚 诪谉 讛诪讟诇讟诇讬谉 讗诐 讬砖 砖诐 讘谉 讬讜专砖 讜讗讬谉 诇讜 诪讬 砖讬砖诪砖谞讜 讜讛讜讗 爪专讬讱 诇砖驻讞讛 讗讜 诇诪讙讚诇转 砖转砖诪砖谞讜 讗讜 转讙讚诇谞讜 诪注诇讬谉 诇讜 讗驻讟专讜驻讬谉 砖诇讜 诪讝讜谞讜转 讘讻讚讬 砖转讝讜谉 讘讛诐 讗讞讜转讜 注诪讜 讜转讛讗 诪砖诪砖转讜 讜讻谉 讻诇 讻讬讜爪讗 讘讝讛 讜讗注"驻 砖讬砖 诇讜 诪讬 砖讬砖诪砖谞讜 诪讘拽砖讬谉 诪诪谞讜 诇讝讜谉 讗转 讗讞讬讜转讬讜 诪转讜专转 讞住讚 讜诪讚转 专讞诪谞讜转 讗诇讗 砖讗讬谉 讻讜驻讬谉 讗讜转讜:



诪讬 砖诪转 讜讛谞讬讞 讬讜专砖讬诐 讙讚讜诇讬诐 讜拽讟谞讬诐 讜讛讞讝讬拽讜 讛讙讚讜诇讬诐 讘谞讞诇讛 诪讜爪讬讗讬谉 诪谉 讛讙讚讜诇讬诐 诇拽讟谞讬诐 讘讬谉 诪诪拽专拽注讬 讘讬谉 诪诪讟诇讟诇讬 砖讛专讬 讗讞讬诐 讛诐 讘谞讞诇讛 讛谉 诇讘谞讬诐 诪谉 讛讘谞讬诐 讛谉 诇讘谞讜转 诪谉 讛讘谞讜转 讘诪拽讜诐 砖讗讬谉 讘谞讬诐 讜讗诐 讛谞讬讞 讘谞讬诐 讜讘谞讜转 讜讬砖 砖诐 谞讻住讬诐 诪专讜讘讬诐 讘讻讚讬 砖讬讝讜谞讜 诪讛诐 讛讘谞讬诐 讜讛讘谞讜转 注讚 砖讬讘讙专讜 讛讘谞讜转 砖讛讘谞讬诐 讬讬专砖讜 讜讛讘谞讬诐 讬讝讜谞讜 诪讜爪讬讗讬谉 诇讘谞讜转 诪谉 讛拽专拽注讜转 讜诇讗 诪谉 讛诪讟诇讟诇讬谉 讗诇讗 讗诐 讻谉 诪转拽谞转 讛讙讗讜谞讬诐 讗讜 诪讻讞 转谞讗讬 讜讘谞讻住讬诐 诪讜注讟讬诐 讗讬谉 诪讜爪讬讗讬谉 诪谉 讛讘谞讜转 诇讘谞讬诐 讗诇讗 讛讘谞讜转 讬讝讜谞讜 讜讛讘谞讬诐 讬砖讗诇讜 注诇 讛驻转讞讬诐 讜讚讜拽讗 诪谉 讛拽专拽注 讗讘诇 诪谉 讛诪讟诇讟诇讬谉 诪讚讬谉 讛转诇诪讜讚 讗讬谉 诇讘谞讜转 讻诇讜诐 讜讛讘谞讬诐 讬讬专砖讜 讜讗讬谉 诇讘谞讜转 讻诇讜诐 讜注讻砖讜 砖转拽谞讜 讛讙讗讜谞讬诐 诇讛讬讜转 讘谞讜转 谞讝讜谞讜转 诪谉 讛诪讟诇讟诇讬谉 讘谞讻住讬诐 诪讜注讟讬诐 谞讬讝讜谞讬诐 讘谞讬诐 讜讘谞讜转 讻讗讞讚 砖诇讗 转拽谞讜 诇讛诐 讘诪讟诇讟诇讬谉 讗诇讗 诇讛讬讜转诐 讻讘谞讬诐 讜讻讱 讛讬讗 讻转讜讘讛 讘转拽谞转 讛讙讗讜谞讬诐 讜讗祝 讙讚讜诇讬 讛诪讞讘专讬诐 讛注讬讚讜 注诇讬讛谉 讻谉 讜诇驻讬 讚专讻讱 诇诪讚转 讘砖诪讜注讛 讝讜 砖讗注"驻 砖讗诪专讜 讛诇讻讛 讻专' 诪讞讘专讜 讗讬谉 诇诪讚讬谉 诪谉 讛讻诇诇讜转 讜讘讝讜 讛诇讻讛 讻专' 砖诪注讜谉 砖讗讬谉 诪讟诇讟诇讬谉 诪砖讜注讘讚讬诐 诇讗 诇讻转讘讛 讜诇讗 诇诪讝讜谞讜转:



讛诪砖谞讛 讛砖讘讬注讬转 讜讛讻讜谞讛 讘讛 诇讛转讞讬诇 讘讛 讘讘讬讗讜专 讛讞诇拽 讛专讘讬注讬 讜讛讜讗 砖讗诪专 诇讗 讻转讘 诇讛 讻转讘讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 砖讛讜讗 转谞讗讬 讘讬转 讚讬谉 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 诇讗 讻转讘 诇讛 讻诇 谞讻住讬谉 讚讗转讗讬讬谉 诇讬 讗讞专讗讬谉 诇讻转讘转讬讱 讞讬讬讘 砖讛讜讗 转谞讗讬 讘讬转 讚讬谉 讗诪专 讛专"诐 讛谞讛 讗诐 讛讬讜 诇讗讚诐 讗诇祝 讚讬谞专讬谉 讻诇诐 谞讻谞住讬谉 转讞转 砖注讘讜讚 讻转讘讛 讜讗注"驻 砖讛讬转讛 讻转讘转讛 诪谞讛 讛讬讗 转讟专讜祝 讻诇 诪讛 砖诪讻专 讗讜 谞转谉 讗诐 诇讗 砖转诪讞讜诇 讘注讘讜专讛 讜讝讛 转拽谞转 砖诪注讜谉 讘谉 砖讟讞 讘讻转讘转 讗砖讛:



讗诪专 讛诪讗讬专讬 讞讻诪讬诐 转拽谞讜 诇讗砖讛 讻转讘讛 注诇 谞讻住讬 讘注诇讛 讗注"驻 砖诇讗 讛讘讬讗讛 诇讜 讻诇讜诐 讜讛讜讗 讛谞拽专讗 注讬拽专 讻转讘讛 讜诪转讜讱 讻讱 讛讜讗 讗讜诪专 讘诪砖谞讛 讝讜 砖讗注"驻 砖诇讗 讻转讘 诇讛 讻转讘讛 讙讜讘讛 讘讗诇诪谞讜转 讗讜 讘讙讬专讜砖讬谉 讘转讜诇讛 诪讗转讬诐 讜讗诇诪谞讛 诪谞讛 诪驻谞讬 砖讛讜讗 转谞讗讬 讘讬转 讚讬谉 讜诇讗 住讜祝 讚讘专 讘诪拽讜诐 砖讗讬谉 讻讜转讘讬谉 砖讻诇诐 住讜诪讻讬诐 注诇 转谞讗讬 讘讬转 讚讬谉 讗诇讗 讗祝 讘诪拽讜诐 砖讻讜转讘讬谉 讜讝讛 诇讗 讻转讘 讬砖 诇讛 诪讻讞 转谞讗讬 讘讬转 讚讬谉 讜讚讘专 讝讛 讻砖讛讜讗 讟讜注谉 砖讗讬谉 诇讛 讻转讘讛 讜诪爪讚 砖诇讗 讻转讘 诇讛 讗讘诇 讗诐 讟讜注谉 砖讻转讘 诇讛 讜谞驻专注讛 讗讬谉 诇讛 讻诇讜诐 讗讞专 砖讗讬谉 讻转讘讛 讬讜爪讗转 诪转讞转 讬讚讛 讜讗驻讬诇讜 转讘注讛 讘讬讜诐 诪讬转讛 讜讙讬专讜砖讬谉 讜讚讜拽讗 讘诪拽讜诐 砖讻讜转讘讬谉 讻转讘讛 讗讘诇 讘诪拽讜诐 砖讗讬谉 讻讜转讘讬谉 讻转讘讛 讗诇讗 砖住讜诪讻讬谉 注诇 转谞讗讬 讘讬转 讚讬谉 讙讜讘讛 讜转谞讗讬 讝讛 专"诇 注讬拽专 讻转讘讛 讗讬谉 转谞讗讬 诪讜注讬诇 讘讛 诇讛驻拽讬注讛 专"诇 砖讗驻讬诇讜 讛转谞讛 讘砖注转 拽讚讜砖讬谉 砖讬砖讗谞讛 讘诇讗 讻转讘讛 讗讬谉 转谞讗讜 诪讜注讬诇 讜讻谉 讻诇 砖讛转谞讛 诇驻讞讜转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 转谞讗讜 讘讟诇 讜讻谉 讬转讘讗专 讘讙诪专讗 砖讗诐 讻转讘 诇讛 诪讗转讬诐 讜讻转讘讛 诇讜 砖谞转拽讘诇讛 诪讛诐 讻讱 讜讻讱 转谞讗讜 讘讟诇 讜讛讜讗 讛讚讬谉 讗诐 诪讞诇讛 诪拽爪转讛 讜诇讗 注讜讚 讗诇讗 讗驻讬诇讜 讻转讘 诇讛 诪讗转讬诐 讜砖讬注讘讚 诇讛 注诇讬讛诐 砖讚讛 砖讜讛 诪谞讛 讗讜 砖诇讗 讛讝讻讬专 诇讛 诪讗转讬诐 讗诇讗 砖讗诪专 诇讛 砖讚讛 讝讛 讬讛讗 诪砖讜注讘讚 诇讻转讘转讬讱 讜讗讬谞讜 砖讜讛 讗诇讗 诪谞讛 讜诇讗 讻转讘 诇讛 讻诇 谞讻住讬谉 讚讗讬转 诇讬 讬讛讜谉 讗讞专讗讬谉 讜注专讘讗讬谉 诇讻转讘转讬讱 讞讬讬讘 专"诇 砖砖注讘讜讚讛 讙诐 讻谉 注诇 讻诇 讛谞讻住讬诐 讜讟讜专驻转 诪诪砖注讘讚讬 诇讚注转 讛讗讜诪专 讗讞专讬讜转 讟注讜转 住讜驻专 讛讜讗 砖讛诇讻讛 讻谉 讜讗诐 讛转谞讛 讘驻讬专讜砖 砖诇讗 讬讛讜 砖讗专 谞讻住讬诐 诪砖讜注讘讚讬诐 诇讗讜转讛 讻转讘讛 诪讻诇 诪拽讜诐 讙讜讘讛 讻诇讛 诪讘谞讬 讞专讬 讜爪专讬讱 砖转讚注 砖讗注"驻 砖讘转谞讗讬 讘讬转 讚讬谉 讝讛 砖讛讝讻专谞讜 专"诇 注拽专 讻转讘讛 讗讬谉 转谞讗讬 诪讜注讬诇 诇讛驻拽讬注讜 砖讗专 讛转谞讗讬诐 诪讬讛讗 转谞讗讬 诪驻拽讬注诐 讜讗讬谉 诇讱 讚讘专 讘讻诇 讛转谞讗讬诐 砖讛讜讝讻专讜 讛谉 诪讗讜转诐 砖讬砖 诇讘注诇 注诇讬讛 讛谉 诪讗讜转谉 砖讬砖 诇讗砖讛 注诇讬讜 砖讗讬谉 转谞讗讬 诪驻拽讬注诐 讗诇讗 砖诇砖 讜讛诐 注讜谞讛 讜注讬拽专 讻转讘讛 讜讬专砖转 讛讘注诇 专"诇 砖讗诐 讛转谞讛 注诪讛 讗讞专 砖谞砖讗讛 砖诇讗 讬讬专砖谞讛 转谞讗讜 讘讟诇 讗诇讗 讗诐 讻谉 讛转谞讛 讘讻讱 拽讜讚诐 砖讬砖讗谞讛 讻诪讜 砖讬转讘讗专 讗注"驻 砖讬专讜砖转 讛讘注诇 诪讚讘专讬 住讜驻专讬诐 讞讻诪讬诐 注砖讜 讞讝讜拽 讻砖诇 转讜专讛 讜讛专讬 讘砖诇 转讜专讛 诪讬讛讗 讻诇 转谞讗讬 砖讘讬专讜砖讛 讘讟诇 讜讗注"驻 砖讛讜讗 讚讘专 砖讘诪诪讜谉 诪驻谞讬 砖谞讗诪专 讘讛 诇讞拽转 诪砖驻讟 讻讱 讻转讘讜讛 讙讚讜诇讬 讛诪讞讘专讬诐 讗诇讗 砖讙讚讜诇讬 讛诪讙讬讛讬诐 讻转讘讜 讘讛 砖讗讬谉 爪讜专讱 诇讞拽转 诪砖驻讟 砖讛专讬 诪讻诇 诪拽讜诐 讗讬谉 讗讚诐 讬讻讜诇 诇讛转谞讜转 注诇 诪讛 砖诇讗 讘讗 诇注讜诇诐 专"诇 砖讗讬谉 诇讜诪专 诇诪讜专讬砖讜 讚讬谉 讜讚讘专讬诐 讗讬谉 诇讬 讘谞讻住讬讱 诇讗讞专 诪讬转转讱 砖讗讬谉 讗讚诐 诪拽谞讛 诪讛 砖讗讬谉 诇讜 讘讜 砖讜诐 讝讻讜转 诪讻诇 诪拽讜诐 讬砖 讗讜诪专讬诐 砖讝讻讜转 讛讘注诇 讘谞讻住讬 讗砖转讜 讻注讬谉 砖讬注讘讜讚 讛讜讗 讜转谞讗讬 砖讘讛 讗讬谞讜 讗诇讗 讻注讬谉 诪讞讬诇讛 讜诪讞讬诇讛 诇讚注转诐 讗讬谉 讘讛 讚讬谉 讚讘专 砖诇讗 讘讗 诇注讜诇诐:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

讗"专 讛诇' 诪诪拽专拽注讬 讜诇讗 诪诪讟诇讟诇讬 讘讬谉 诇诪讝讜谞讜转 讘讬谉 诇驻专谞住讛. 驻讬' 驻专谞住讛 讛讜讗 谞讚讜谞讬转讗. 讜讛讗讬讚谞讗 转拽讬谞讜 专讘谞谉 讘转专讗讬 讚诪讬转讝谞讬 讗驻讬' 诪诪讟诇讟诇讬. 注讬讬谉 讘驻专拽 诪爪讬讗转 讛讗砖讛:



诪转谞讬' 诇讗 讻转讘 诇讛 讻转讜讘讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 诪驻谞讬 砖讛讜讗 转谞讗讬 讘"讚 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讜诇讗 讻转讘 诇讛 讻诇 谞讻住讬谉 讚讗讬转 诇讬 讗讞专 讗讬谉 诇讻转讜讘转讱 讞讬讬讘 诪驻谞讬 砖讛讜讗 转谞讗讬 讘"讚 诇讗 讻转讘 诇讛 讗诐 转砖转讘讗讬 讗驻专拽讬谞讱 讜讗讜转讘讬谞讱 诇讬 诇讗谞转讜 讜讘讻讛谞转 讗讛讚专讬谞讱 诇诪讚讬谞转讱 讞讬讬讘 诪驻谞讬 砖讛讜讗 转谞讗讬 讘"讚:



谞砖讘讬转 讞讬讬讘 诇驻讚讜转讛 讗诪专 讛专讬 讙讬讟讛 讜讻转讜讘转讛 转驻讚讛 讗"注 讗讬谞讜 专砖讗讬. 驻讬' 诪驻谞讬 砖转谞讗讬 讘"讚 讛讜讗 诇讛转讞讬讬讘 讘驻专拽讜谞讛. 讜讗驻讬诇讜 谞转谉 诇讛 讻转讜讘讛 诇讗讞专 诪讻讗谉 讛讜讗讬诇 讜讻砖谞砖讘讬转 讛讬讗 转讞转讬讜. 诇拽转讛 讞讬讬讘 诇专驻讗讜转讛 讗诪专 讛专讬 讙讬讟讛 讜讻转讜讘转讛 转专驻讗 讗"注 专砖讗讬. 驻讬' 讚专驻讜讗讛 讚诪讬讗 诇诪讝讜谞讜转. 讜讻讬 讛讬讻讬 讚讻讬 讬讛讬讘 诇讛 讙讟 讜讻转讜讘讛 转讜 诇讗 讬讛讬讘 诇讛 诪讝讜谞讜转. 专驻讜讗讛 谞诪讬 诇讗 讬讛讬讘 诇讛. 驻讬' 转谞讗讬 讘"讚. 讻诇 讚讘专 砖转讬拽谞讜 讘"讚 诇讗 讘注讬 讻转讬讘讛 讚转拽谞讜转 讘"讚 讻诪讗谉 讚谞拽讟 砖讟专讬' 讘讬讚讬讛 讚诪讬. 讻转讘 诇讛 砖讚讛 砖讜讛 讜讻讜' 诇讗 诪讘注讬讗 讛讬讻讗 讚诇讗 讻转讘 诇讛 讻转讜讘讛 讚诇讗 诪爪讬 诇诪讬注拽专 转拽谞讜转 讘"讚 讜讞讬讬讘 诇转转 诇讛 诪讗转讬诐. 讗诇讗 讗注"讙 讚讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讜讗"诇 讝讛 讛砖讚讛 讬讛讬讛 诇讱 诇砖讬注讘讜讚 讻转讜讘转讬讱 砖注砖讛 转讞讘讜诇' 砖诇讗 驻讬讞转 转谞讗讬 讘"讚 讗诇讗 讗讜拽讬专 诇讛 砖讚讛讜 砖讜讛 诪讗讛 讘诪讗转讬诐 讜诇讗 讻转讘 诇讛 讻诇 谞讻住讬 讚讗讬转 诇讬 讗讞专讗讬谉 诇讻转讜讘转讱 砖谞诪爪讗 注讻砖讬讜 砖讗讬谞讛 讬讻讜诇讛 诇讟专讜祝 讛讬讜诐 讗讜 诇诪讞专 讗诇讗 讗讜转讜 讛砖讚讛 砖讗讬谞讜 砖讜讛 讗诇讗 拽' 讙诐 讝讛 诇讗 讛讜注讬诇 诇讜 讻诇讜诐 砖讻诇 谞讻住讬讜 讗讞专讗讬谉 诇讻转讜讘转讛. 讜讗注"讙 讚诇讗 讻转讘 诇讛 诪驻谞讬 砖讛讜讗 转谞讗讬 讘"讚 砖讬讻转讜讘 讗讚诐 讻讱 讻讚讗诪专讬' 诇拽诪谉 讘驻' 讛讗砖讛 砖诪注讜谉 讘谉 砖讟讞 转讬拽谉 砖讬讻转讜讘 讻诇 讗讚诐 诇讗砖转讜 讻诇 谞讻住讬 讗讞专讗讬谉 诇讻转讜讘转讱. 讜讻讬讜谉 砖转拽谞讜转 讘"讚 讛讜讗 讗注"驻 砖诇讗 讻转讘 诇讛 讻讻转讜讘 讚诪讬 讜讛"讛 谞诪讬 讗诐 讻转讘 诇讛 砖讚讛 砖讜讛 诪讗转讬诐 诇讻转讜讘转讛 讻讚讬 砖讬讛讬' 谞讻住讬讜 讘谞"讞 讜讬讜讻诇 诇诪讜讻专谉 讜诇讗 转讞讝讜专 讛讗砖讛 注诇讬讛谉 诇讗 注砖讛 讻诇讜诐. 诪驻谞讬 转谞讗讜 砖诇 砖诪注讜谉 讘谉 砖讟讞 讗诇讗 转谞讗 讚诪转谞讬' 讗转讗 诇讗砖诪讜注讬谞谉 砖讗"讬 诇驻讞讜转 诪诪讗转讬诐 讝讜讝 讘砖讜诐 注谞讬谉 讜讗诐 讛砖讚讛 砖讜讛 诪讗转讬诐 讜诇讗 驻讬讞转 讻诇讜诐 讗讱 讗诐 谞砖转讚祝 讗讜转讜 讛砖讚讛 讟讜专驻转 诪砖讗专 谞讻住讬讜. 讜讗注"讙 讚诇讗 讻转讘 诇讛 讻诇 谞讻住讬 讗讞专讗讬谉 诇讻转讜讘转讱 讻转拽谞讜转 砖诪注讜谉 讘谉 砖讟讞:



讜讚讬讬拽讜 讘讙诪专讗 诪谞讬 诪转谞讬' 专"诪 讛讬讗 讚讗诪专 讻诇 讛驻讜讞转 诇讘转讜诇讛 诪专' 讜诇讗诇诪谞讛 诪拽' 讛"讝 讘注讬诇转 讝谞讜转. 驻讬' 讜讗驻讬诇讜 诪讞诇讛 讗讬讛讬 诇讗讜 讻诇 讻诪讬谞讛 讚讗讬 专"讬 讛讗诪专 讗诐 专爪讛 讻讜转讘 诇讘转讜诇讛 专' 讜讛讬讗 讻讜转讘转 诇讜 砖谞转拽讘诇转讬 诪诪讱 拽'. 讜诇讗诇诪谞讛 拽' 讜讛讬讗 讻讜转讘转 诇讜 讛转拽讘诇转讬 诪诪讱 讙' 讝讜讝 驻讬' 讜讘诪转谞讬' 转谞讬 砖讗诐 讻转讘 诇讛 砖讚讛 砖讜讛 拽' 转讞转 专' 讝讜讝 讗注"驻 砖讛讗砖讛 谞转专爪讬转 讘讻讱 讗讬谉 诪诪砖 讘诪注砖讬讜 讗诇讗 诪转谞讬' 讚诇讗 讻专"讬 讗讬诪讗 住讬驻讗 讻转讘 诇讛 砖讚讛 砖讜讛 拽' 转讞转 专' 讝讜讝 讜诇讗 讻转讘 诇讛 讻诇 谞讻住讬 讚讗讬转 诇讬 讗讞专讗讬谉 诇讻转讜讘转讱 讞讬讬讘 诪驻谞讬 砖讛讜讗 转谞讗讬 讘"讚. 驻讬' 诪砖诪注 讚讙讘讬讗 诪诪砖注讘讚讬 讗注"讙 讚诇讗 讻转讘 诇讛 砖讬注讘讜讚 谞讻住讬谉. 讗转讗谉 诇专"讬 讚讗诪专 讗讞专讬讜转 讟"住 讛讜讗 讜讗注"讙 讚诇讗 讻转讜讘 讻讻转讜讘 讚诪讬 讚讗讬 诇专"诪 谞讛讬 讚讙讘讬讗 诪讘"讞 诪砖讜诐 砖讗讬谞讜 专砖讗讬 诇驻讞讜转 诇讛 诪讻转讜讘转讛 讗讘诇 诪诪砖注讘讚讬 讗诪讗讬 讙讘讬讗 讜讛讗 住"诇 讚讗讞专讬讜转 诇讗讜 讟"住 讛讜讗 讚转谞谉 讘讘"诪 驻"拽 诪爪讗 砖讟"讞 讗诐 讬砖 讘讜 讗讞专讬讜转 谞讻住讬诐 驻讬' 砖砖讬注讘讚 诇讜 讻诇 拽专拽注讜转讬讜 诇讗 讬讞讝讬专 诇诪诇讜讛 讚砖诪讗 驻专讜注 讛讜讗 讜诪诇讜讛 谞驻诇 讜讬讛讬讜 讘"讚 谞驻专注讬诐 砖诇讗 讻讚讬谉. 讗讬谉 讘讛诐 讗讞专讬讜转 谞讻住讬诐 讬讞讝讬专 驻讬' 诇诪诇讜讛 诇爪讜专 注"驻 爪诇讜讞讬转讜 讜谞讛讚专 诇讬讛 诇诇讜讛 诇爪讜专 注"驻 爪诇讜讞讬转讜 讚诇讜讛 拽讗诪专 诇讛讚"诪. 砖讗讬谉 讘"讚 谞驻专注讬谉 诪讛谉 讚讘专讬 专"诪 专"讬 讗讜诪专 讘讬谉 讻讱 讜讘讬谉 讻讱 诇讗 讬讞讝讬专 诪驻谞讬 砖讘"讚 谞驻专注讬谉 诪讛谉. 驻讬' 诪谉 讛诇拽讜讞讜转 讚住"诇 讗讞专讬讜转 讟"住 讛讜讗 讜讗驻讬' 砖讟专 砖讗讬谉 讘讜 讗讞专讬讜转 讙讜讘讛 诪谞讻住讬诐 诪砖讜注讘讚讬诐 讛诇讻讱 讗诐 讗讬谉 讛讞讬讬讘 诪讜讚讛 诇讗 讬讞讝讬专 讚讞讬讬砖讬' 诇驻专注讜谉 讜讗诐 讛讞讬讬讘 诪讜讚讛 诇讗 讬讞讝讬专 讚讞讬讬砖讬谞谉 诇拽谞讜谞讬讗 讜专讘讬谞讜 讬爪讞拽 驻讜住拽 讚讛讻讬 讛诇讻转讗. 专讬砖讗 专"诪 讜住讬驻讗 专"讬 讜讻"转 讻讜诇讛 专"诪 讜砖讗谞讬 诇讬讛 诇专"诪 讘讬谉 讻转讜讘讛 诇砖讟专 驻讬' 讚讚讜拽讗 讘砖讟专 拽讗诪专 讚讗讞专讬讜转 诇讗讜 讟"住 讛讜讗 讗讘诇 讘讻转讜讘讛 诪讜讚讛 讚讟"住 讛讜讗 讛讜讗讬诇 讚讛讜讗 转谞讗讬 讘"讚 讜讗讬 讗诪专转 讛砖转讗 讘砖讟"讞 讚拽讬讛讬讘 诪诇讜讛 讝讜讝讬 讚讗"诇 诇讗 砖讚讬 讗讬谞讬砖 讝讜讝讬 讘讻讚讬 讗专"诪 讚讗讞专讬讜转 诇讗讜 讟"住 讛讜讗 讻转讜讘讛 讚诇讗 讬讛讘讛 讗砖讛 讻诇讜诐 诇讗 讻"砖 讬"诇 讚讻转讜讘讛 诪讜讚讛 专"诪 讚讗讬转 诇讬讛 转拽谞讜转 砖诪注讜谉 讘谉 砖讟讞. 讜讻讬讜谉 讚转拽谞讜转 讘"讚 讛讜讗 讗注"讙 讚诇讗 讻转讘 讻讻转讜讘 讚诪讬 讜诪讬 砖谞讬 诇讬讛 讜讛转谞讬讗 讛' 讙讜讘讬谉 诪谉 讛诪讞讜专专讬谉. 驻讬' 讜诇讗 诪诪砖讜注讘讚讬诐 讻讚转谞谉 讘讙讬讟讬谉 讗讬谉 诪讜爪讬讗讬谉 诇讗讻讬诇转 驻讬专讜转 讜诇诪讝讜谉 讛讗砖讛 讜讛讘谞讜转 诪驻谞讬 转拽讜谉 讛注讜诇诐 讜讗诇讜 讛谉 驻讬专讜转 讙讝诇 砖讚讛 诪诇讗讛 驻讬专讜转 讜讗讻诇谉 讜讞讝专 谞讙讝诇 讜诇拽讞讛 诪讙讝诇谉 讜讘讗 诇讙讘讜转 驻讬专讜转讬讜 讗讬谞讜 讙讜讘讛 讗讜转谉 诪诪砖注讘讚讬 讗诇讗 诪讘谞"讞 讜砖讘讞 拽专拽注讜转 驻讬' 讙讝诇 砖讚讛 讜诪讻专讛 诇讗讞专 讜讛砖讘讬讞讛 讜讘讗 谞讙讝诇 讜讟讜专驻讛 诪诇讜拽讞 讜讘讗 诇讜拽讞 注诇 讙讝诇谉 诇讟专讜祝 拽专谉 讜砖讘讞 讛拽专谉 讙讜讘讛 诪谞讻住讬诐 诪砖讜注讘讚讬诐 讜讛砖讘讞 讙讜讘讛 诪讘"讞 讜讛诪拽讘诇 注诇讬讜 诇讝讜谉 讘谉 讗砖转讜 讜讘转 讗砖转讜 讜砖讟"讞 砖讗讬谉 讘讜 讗讞专讬讜转 讜讻转讜讘转 讗砖讛 砖讗讬谉 讘讛 讗讞专讬讜转 诪讗谉 砖诪注转 诇讬讛 讚讗诪专 讙讘讬 砖讟"讞 讗讞专讬讜转 诇讗讜 讟"住 讛讜讗 专"诪 讜拽转谞讬 讻转讜讘转 讗砖讛 砖讗讬谉 讘讛 讗讞专讬讜转 讗诇诪讗 诇讬转 诇讬讛 诇专"诪 转拽谞讜转 砖诪注讜谉 讘谉 砖讟讞. 讗讬讘注"讗 专"诪 讗讬讘注"讗 专"讬 讗讬讘注"讗 专"诪 诪讗讬 讞讬讬讘 讚拽转谞讬 诪谉 讛诪讞讜专专讬谉. 驻讬' 讜诇注讜诇诐 诇讬转 诇讬讛 诇专"诪 转拽谞讜转 砖诪注讜谉 讘谉 砖讟讞. 讜讛讗 讚拽转谞讬 讘转讜诇讛 讙讜讘讛 诪讗转讬诐 诇讗 诪诪砖注讘讚讬 讗诇讗 诪讘谞"讞 讻讚拽转谞讬 讘讘专讬讬转讗 讛' 讙讜讘讬谉 诪谉 讛诪讞讜专专讬谉 讜讻讜'. 讗讬讘注"讗 专"讬 讛转诐 讻转讘讛 诇讬讛 讛转拽讘诇转讬. 驻讬' 讗砖讛 拽诪讞诇讛 诇讬讛 讜讬讻讜诇讛 讛讬讗 诇诪讞讜诇. 讗讘诇 讛讻讗 诇讗 讻转讘讛 诇讬讛 讛转拽讘诇转讬 驻讬' 讘诪转谞讬' 讛讜讗 讻转讘 诇讛 砖讚讛 砖讜讛 诪谞讛 讜讛讬讗 诇讗 诪讞诇讛 诇讜 讛诇讻讱 诇讗 注砖讛 讻诇讜诐:





讛专讗"讛

诪谞讬 专' 诪讗讬专 讛讬讗 讚讗诪专 讻诇 讛驻讜讞转 诇讘转讜诇讛 讻讜'. 注讚 专讬砖讗 专' 诪讗讬专 讜住讬驻讗 专' 讬讛讜讚讛. 诪转讜讱 驻讬专砖"讬 讝"诇 谞专讗讛 讚讛讻讬 诪拽砖讬谞谉 讚诪砖诪注 诇谉 讚诪转谞讬' 讚讛讻讗 讚转谞讬 诇讗 讻转讘 诇讛 讻转讜讘讛 诇讗讜 讻诇诇 拽讗诪专讬谞谉 讗诇讗 讻转讜讘讛 讛专讗讜讬' 讻讙讜谉 诇讘转讜诇讛 诪谞讛 讜诇讗诇诪谞讛 讞诪讬砖讬诐 讜诇讗 讻转讘 诇讛 诇讚注转讛 诇讜诪专 砖讬讚注讛 讜砖转拽讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讜讛讗 讻专' 讚拽住讘专 专' 诪讗讬专 砖讗讬谉 讛讗砖讛 讬讻讜诇讛 诇诪讞讜诇 诪讻转讜讘转讛 讚讛讗 拽讗诪专 讻诇 讛驻讜讞转 诇讘转讜诇讛 诪诪讗转讬诐 讜讗诇诪谞讛 诪诪谞讛 讛专讬 讝讛 讘注讬诇转讜 讘注讬诇转 讝谞讜转 讚讗讬 讻专' 讬讛讜讚讗 讛讗 讗诪专 讚诪爪讬讗 诪讞诇讛. 讜拽住"讚 讛砖转讗 讚砖转讬拽转讛 讚诪转谞' 讚诇讗 讻转讘 诇讛 讜砖转拽' 讛讬讬谞讜 诪讞讬诇讛 讜诪驻专拽讬谞谉 讘诪住拽谞讗 讚讗驻讬' 诇专' 讬讛讜讚' 讗转讬' 讚讻讬 讗诪专' 讬讛讜讚' 讛"诪 讻讬 诪讞诇讛 讘讛讚讬' 讚讻转讘讛 诇讬讛 讛转拽讘诇转讬. 讗讘诇 诪转谞讬' 讚诇讗 诪讞诇讛 讘讛讚讬讗 诪住转诪讗 诇讗 讗诪专讬谞谉 讚诪讞诇讛. 讜讗讬谞讜 谞讻讜谉 讚讜讜讚讗讬 讗驻讬' 专"诪 诇讗 拽讗诪专 讘诪讞讬诇讛 讚讛讗 讜讜讚讗讬 驻砖讬讟' 讚讬讻诇讛 诪讞诇讛 砖讗讬谉 诇讱 讝讻讜转 砖讬讛讗 诇讜 诇讗讚诐 讘专砖讜转讜 砖诇讗 讬讛讗 讬讻讜诇 谞诪讞诇讜. 讜诇讗 讗诪专 专"诪 讗诇讗 砖讗诐 讻谞住讛 诪转讞诇讛 注诇 诪谞转 砖诇讗 转讛讗 讻转讜讘转' 讻专讗讜讬 诇讛 砖转谞讗讜 讘讟诇 讚讬诪讗 讚讗讬讚讱 讚讗诪' 专"诪 讘注诇诪讗 讘诪拽讚砖 讗转 讛讗砖讛 注诇 诪谞转 砖讗讬谉 诇讛 注诇讬讜 砖讗专 讻住讜转 讜注讜谞讛 砖讛讬讗 诪拽讜讚砖转 讜转谞讗讬 讘讟诇. 讜讗讬诇讜 讛讻讜谞住 讗转 讛讗砖讛 讜讗讞专 砖讻谞住讛 诪讞诇讛 诇讬 讻住讜转 讗讬谉 住驻拽 砖诪讞讬诇转讛 诪讞讬诇讛 讙诪讜专讛 讜讛讻讬 诪讜讻讞 诇拽诪谉 讘驻' 讗注"驻 讚诇专' 诪讗讬专 讜讜讚讗讬 讗讞专 谞讬砖讜讗讬谉 讬讻讜诇讛 讛讬讗 诇诪讞讜诇 讗驻讬' 讛专讗讜讬' 诇讛 砖转讛' 讘注讬诇转讜 讘注讬诇转 讝谞讜转. 讗讘诇 诇驻讬 砖讬讟转讜 讗驻砖专 诇驻专砖 讚诪砖诪注 诇谉 讚诪转谞讬' 讚拽转谞讬 诇讗 讻转讘 诇讛 讻转讜讘' 讻转讜讘' 讛专讗讬讬讛 拽讗诪' 讜砖谞讻谞住' 诪转讞诇讛 注诇 诪谞转 讻谉 讜拽讗诪专 讚讘转讜诇讛 讙讜讘讛 诪讗转讬诐 讜讗诇诪谞讛 诪谞讛. 讜讛讗 讻专"诪 讜讜讚讗讬 讚讗讬转 诇讬' 讚讗诐 讻谞住讛 诪转讞诇' 注诇 诪谞转 讻谉 转谞讗讜 讘讟诇. 讜讚诇讗 讻专"讬 讚拽住"讚 讛砖转讗 讚诇专"讬 讬讻讜诇 讛讜讗 诇讻谞住讛 诪转讞诇讛 注诇 诪谞转 讻谉 讘讘转讜诇讛 砖诇讗 转讛讗 讻转讜讘转讛 讗诇讗 诪谞讛 讜讘讗诇诪谞讛 讞诪砖讬诐 讝讜讝讬. 讜讘诪住拽谞讗 诪驻专拽讬谞谉 讛转诐 讻转讘讛 诇讬' 讛转拽讘诇转讬 讛讻讗 诇讗 讻转讘讛 诇讬' 讛转拽讘诇转讬. 讻诇讜' 讚讗驻讬' 专"讬 诇讗 讗诪专 讗诇讗 砖讗讞专 砖讻谞住讛 讛讬讗 讬讻讜诇讛 诇诪讞讜诇 诪讻转讜讘转:



讜讬讻讜诇 诇砖讛讜转讛 讻谉 讜诪讜转专' 诇讬 讜诇讬转 诇讬' 住讘专讗 讚专"诪 讚诪砖讜讬 诇讬' 讘注讬诇转讜 讘注讬诇转 讝谞讜转. 讗讘诇 诪讜讚讛 专"讬 讚讗诐 讻谞住讛 诪转讞诇讛 注诇 诪谞转 讻谉 转谞讗讜 讘讟诇 讜讗讬转 诇讛 诇讘转讜诇讛 诪讗转讬诐 讜讗诇诪谞讛 诪谞讛 讜讗讻转讬 诇讬转讬' 诇讛讗讬 驻讬专讜砖讗 讚诪讗讬 拽砖讬' 诇讬' 讚诪砖诪注 诇讛 诇诪转谞讬' 讛讻讬 讚讛讗 驻砖讟讗 讚诪转谞讬' 诇讗 讛讜讬 讛讻讬 讗诇讗 讚诪砖讜诐 讚讛讜讬 转谞讗讬 讘"讚 讜讗注"驻 砖诇讗 讻转讘 讻诪讬 砖讻转讘 讚诪讬. 讜讗转讬' 讘讬谉 诇专"诪 讘讬谉 诇专"讬. 讗诇讗 讜讜讚讗讬 驻讬专讜砖讗 讛讻讬 讛讜讗 讚讛讗 讘诪转谞讬' 讗诪专讬谞谉 讚讗注"驻 砖诇讗 讻转讘 讻诪讬 砖讻转讘 讚诪讬 讜诇讘住讜祝 讘转讜诇讛 讙讜讘讛 诪讗转讬诐 讗诇诪谞讛 诪谞讛 讻诪讬 砖讻转讘 讚诪讬. 讜讛讗 讗转讬讗 讻专' 诪讗讬专 讚讛讗 讗诪专 专"诪 砖讗讬谉 讗讚诐 讬讻讜诇 诇讻谞讜住 讗砖讛 诇讛转谞讜转 注诪讛 诇驻讞讜转 诪讻转讜讘转' 诪转讞讬诇转讛 讗讘诇 诇专' 讬讛讜讚讛 讻讬讜谉 讚拽住讘专 砖讛讜讗 讬讻讜诇 诇注砖讜转 讻谉 讜讬讻讜诇 诇讻讜谞住讛 诪转讞诇讛 注诇 诪谞转 砖诇讗 转讛讗 讻转讜讘转' 讗诇讗 诪谞讛 讗讜 讞诪砖讬诐 讗讜 驻讞讜转 讛讬讻讬 拽转谞讬 诪转谞讬' 讘转讜诇' 讙讜讘讛 诪讗转讬诐 讜讗诇诪谞讛 诪谞讛 讜讗诪讗讬 诇讗 诪讛讬诪谉 诇诪讬诪专 诪转讞诇讛 注诇 诪谞转 讻谉 讻谞住转讬' 砖诇讗 转讛讗 讻转讜讘转讛 讗诇讗 讻讱 讜转讛讗 讛讬讗 爪专讬讻' 诇讛讘讬讗 专讗讬' 讜讗诐 诇讗 讬驻讟专 讘砖讘讜注讛. 讗讘诇 讗诇讬讘讗 讚专"诪 讗注"讙 讚讗诪专讬谞谉 讚诪爪讬讗 诪讞诇讛 讗讞专 砖讻谞住讛 讻讬讜谉 砖讗讬 讗驻砖专 诇讻谞讜住 讗砖讛 讗诇讗 讘讻转讜讘' 讛专讗讜讬' 讗讬 拽讗 讟注讬谉 注诇讛 诪讬讚讬 讚诪讞诇讛 诇讬' 讘转专 讛讻讬 注诇讬讜 诇讛讘讬讗 专讗讬' 讗讬诪讗 住讬驻讗 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讜诇讗 讻转讘 诇讛 讻诇 谞讻住讬谉 讚讗讬转 诇讬' 讗讞专讗讬谉 诇讻转讜讘转讬讱 讞讬讬讘 砖讛讜讗 转谞讗讬 讘讬转 讚讬谉 讗转讗谉 诇专' 讬讛讜讚讛 讚讗诪专 讗讞专讬讜转 讟注讜转 住讜驻专 讛讜讗 讚讗讬 专' 诪讗讬专 讛讗 讗诪专 讗讞专讬讜转 诇讗讜 讟注讜转 住讜驻专 讛讜讗 讘讬谉 讘砖讗专 砖讟专讬 讘讬谉 讘讻转讜讘讛 讜讗住讬驻讗 住诪讜讱 讚转谞讬 诇讛 讘讛讚讬讗. 拽砖讬讗 诇谉 诇专' 讬讛讜讚讛 诪讬 谞讬讞讗 讗诐 讻谉 诇诪讛 诇讬 讚拽转谞讬 讟注诪讗 诪驻谞讬 砖讛讜讗 转谞讗讬 讘"讚 转讬驻讜拽 诇讬' 诪讛讗讬 讟注诪讗 讚讗诪专讬谞谉 讚讗讞专讬讜转 讟注讜转 住讜驻专 讛讜讗 讜讗驻讬' 讘砖讗专 砖讟专讬 谞诪讬 讛讻讬 讚讬谞讗. 讚讜讜讚讗讬 诪讗讬 讚拽转谞讬 讞讬讬讘 砖讛讜讗 转谞讗讬 讘讬转 讚讬谉 讟注诪讗 讚讛讗 诪诇转讗 讛讜讗 讚诪砖讜' 讛讻讬 谞讻住讬讜 讗讞专讗讬谉 诪驻谞讬 砖讛讜讗 转谞讗讬 讘"讚. 讜讗讛讗 讘诇讞讜讚 谞诪讬 拽讗讬 讜诇讗 住讙讬讗 谞诪讬 讘诇讗讜 讛讻讬 诇驻讜诐 驻砖讟讗.讜诇驻讜诐 诪讗讬 讚驻专砖讜 诇讛 讻诇讛讜 专讘讜讜转讗 讝"诇 讚讛讻讬 拽讗诪专 讚讻转讘 诇讛 讻转讜讘讛 讛专讗讜讬' 诇讘转讜诇讛 诪讗转讬诐 讜诇讗诇诪谞讛 诪谞讛 讜讻转讘 诇讛 讘讻转讜讘转讛 砖讚讛 砖讜讛 诪谞讛 砖砖讬注讘讚讜 讗讜转讜 砖讚讛 讘诇讘讚 诇讻转讜讘转讛 讜诇讗 砖注讘讚 诇讛 砖讗专 谞讻住讬讜 讞讬讬讜 注诇 讻诇 谞讻住讬讜 诪驻谞讬 砖讛讜讗 转谞讗讬 讘讬转 讚讬谉. 讜讛讗 拽砖讬讗 诇谉 讻讬讜谉 讚讗诪专讬谞谉 讚专' 讬讛讜讚' 讛讜讗 讚讗讬转 诇讬' 讗讞专讬讜转 讟注讜转 住讜驻专 讛讜讗 讛讗 讚诪转谞讬' 讛讬讻讬 诪转讜拽诪' 讗讬 讗驻讜转拽讬 诪驻讜专砖 讛讜讗 讗诪讗讬 讗讬转 诇讬' 讛讻讗 讚讛讗 讘砖讗专 砖讟专讬 讻讬 讛讗讬 讙讜讜谞讗 诇讬转 诇讬' 讗诇讗 讗讜转讛 砖讚讛 讚讬讚注 讜拽讗 诪讞讬诇. 讜讗讬 讗讬砖转讚讬祝 谞诪讬 诇讗 讙讘讬 诪砖讗专 谞讻住讬讜 讜讘讛讗 讜讜讚讗讬 诇讗 砖谞讬 诇谉 讘讬谉 讻转讜讘讛 诇砖讗专 砖讟专讬 讚讻转讜讘讛 谞诪讬 讜讜讚讗讬 诪爪讬' 诪讞诇讛 讗讞专 砖讻谞住讛 讘讻转讜讘讛 讛专讗讜讬讛 诇讛 讻讚驻讬' 诇注讬诇. 讜讗讬 讘讗驻讜转讬拽讬 住转诐 诪讗讬 讗专讬讗 讻转讜讘讛 讘砖讗专 砖讟专讬 谞诪讬 讗讬转讛 讘讜讜讚讗讬 讚讙讘讬 诪砖讗专 谞讻住讬 讜诇诪讛 诇讬 讟注诪讗 讚诪驻谞讬 砖讛讜讗 转谞讗讬 讘"讚. 讜谞专讗讛 诇驻专砖 讚诪驻谞讬 砖讛讜讗 转谞讗讬 讘"讚. 讜谞专讗讛 诇驻专砖 讚讘诪转谞讬' 讛讻讬 拽讗诪专 讻转讘 诇讛 砖讚讛 砖讜讛 讻讜' 诇讜诪专 砖讻谞住' 转讞诇讛 注诇 诪谞转 讻谉 砖诇讗 转讛讗 讻转讜讘转讛 讗诇讗 砖讚讛 讝讛 砖讛讜讗 砖讜讛 诪谞讛 讜讛专讬 讛讜讗 讻讗诇讜 讻谞住讬 讘驻讬' 注诇 诪谞' 砖诇讗 转讛讗 讻转讜讘转讛 讗诇讗 诪谞讛 讜讝讛讜 讜讜讚讗讬 讗诇讬讘讗 讚专"诪 转谞讗讜 讘讟诇 讜讻讚讗转讬' 专讬砖讗 谞诪讬 讘讛讱 讟注诪' 讗诇讘讬'. 讜讻讬讜谉 讚讻谉 讘讚讬谉 讛讜讗 讚讬讻讜诇 诇诪讬诪专 讚住讬驻讗 讙讜驻讗 诇讗 讗转讬讗 讗诇讬讘讗 讚讛讗讬 转谞讗 讚讛讬讬谞讜 专"讬 讗诇讗 诇专' 诪讗讬专 讜诪砖讜诐 讚驻专讬砖谞'. 讚讗诇讜 诇专' 讬讛讜讚讛 诇诪讗讬 讚拽住"讚 讛砖转讗 讻讬讜谉 讚拽住讘专 讚讗驻砖专 诇驻讞讜转 诇讘转讜诇讛 诪诪讗转讬诐 讻转讘 诇讛 砖讚讛 砖讜讛 诪谞讛 转讞转 诪讗转讬诐 讝讜讝 讗讬谉 诇讜 讗诇讗 讗讜转讛 砖讚讛 讗诇讗 讚诪讬讞讜讜专讗 诇讬' 诇诪拽砖讬 诪住讬驻讗 讗专讬砖讗 讚讗转讬讗 讘讛讚讬讗 讻专' 诪讗讬专 诪诇诪讬讚拽 住讬驻讗 讙讜驻讛 讚讗转讬讗 讘转专讬 转谞讗讬. 讜讘诪住拽谞讗 讛讗 讗讬驻专拽讗 砖驻讬专 讜讛讗讬 讚转谞讗 讻转讘 诇讛 砖讚讛 讘讚讬谉 讛讜讗 讚讛讜讛 诇讬' 诇诪转谞讬 讻谞住讛 注诇 诪谞转 砖诇讗 转讛讗 讻转讜讘转讛 讗诇讗 诪谞讛 讗诇讗 讚讗讜专讞讗 讚转谞讗 诇诪转谞讬' 讻转讜讘讛 讘拽专拽注. 讜讻讚讗诪专讬谞谉 谞诪讬 讘讗讜转谉 砖诇砖 砖讚讜转 讗讞讚 砖讻讜转讘 诇讛 讘讻转讜讘转讛. 讗讬 谞诪讬 讗驻砖专 讚讛讗讬 讚转谞讗 诇讛讻讬 专讘讜转' 拽诪"诇 讚讻讬讜谉 讚拽讬讬诪' 诇谉 讘注诇诪讗 讚讗讬谉 讗讜谞讗讛 诇拽专拽注讜转 讛讜讛 讗诪讬谞讗 讻讬讜谉 讚讛讻讬 讛讜讗 讚讛讗讬 讚讻谞住讛 注诇 诪谞转 砖诇讗 转讛讗 讻转讜讘转讛 讗诇讗 砖讚讛 讝讛 诇讬拽讜诐 讛讗讬 砖讚讛 讘诪拽讜诐 诪讗转讬诐. 拽诪"诇 讚讗谞谉 谞讛讬 讚讗讬转 诇谉 讚讗讬谉 讗讜谞讗讛 诇拽专拽注讜转 讗讘诇 讚诪讬' 讬砖 诇讛诐. 讜讗诇讜 谞转讞讬讬讘 讗讚诐 诇讞讘讬专讜 讘讚诪讬 砖讚讛 讗讞转 住转诐 讘"讚 砖诪讬谉 讜谞讜转谞讬谉 诇讜. 讗祝 讘讝讛 讻讬讜谉 砖讻谞住讛 讜讛转谞讛 注诪讛 砖诇讗 转讛讗 讻转讜讘转讛 讗诇讗 砖讚讛 讝讛 住转诐 讜讚诪讬 砖讚讛 讝讛 讗讬谞谉 讗诇讗 诪谞讛 转谞讗讬 讘讟诇 讜讞讬讬讘 诇讛 诪讗转讬诐 讻讗诇讜 讻谞住讛 讘驻讬专讜砖 注诇 诪谞转 砖诇讗 转讛讗 讻转讜讘转讛 讗诇讗 诪谞讛 砖转谞讗讜 讘讟诇 讜讞讬讬讘 诇讛 诪讗转讬诐. 讗讘诇 讗诇讜 讙专砖讛 讜谞转谉 诇讛 诇讻转讜讘转讛 砖讚讛 砖讜讛 诪谞讛 讗讜 讞诪砖讬诐 谞转拽讘诇讛 讻转讜讘转讛 讜讗讬谉 讻讗谉 讗讜谞讗讛 砖讗讬谉 讗讜谞讗' 诇拽专拽注讜转. 讜诇讗 注讜讚 讗诇讗 讗驻讬' 讻谞住讛 讘讻转讜讘转讛 讛专讗讜讬' 诇讛 讜讻砖讻谞住讛 谞转谉 诇讛 讘讻转讜讘转讛 砖讚讛 砖讜讛 诪谞讛 讗讜 讞诪砖讬诐 讘讗驻讜转讬拽讬 诪驻讜专砖 讗讬谉 诇讛 讗诇讗 讗讜转讛 砖讚讛 讜讗讬谉 讻讗谉 讗讜谞讗讛 诇驻讬 砖讗讬谉 讗讜谞讗讛 诇拽专拽注讜'. 讻诇诇讜 砖诇 讚讘专 讻诇 讝诪谉 砖谞讜转谉 诇讛 讘砖讜诪转 讚诪讬诐 砖讚讛 讗驻讬' 砖讜讛 讞诪砖讬诐 讘讗诇祝 讝讜讝 谞转拽讘诇讛 讻转讜讘转讛. 讜讻谉 讘注诇 讞讜讘 讘讞讜讘讜. 讗讘诇 谞转谉 诇讛 住转诐 讗讬谉 讚谞讬谉 讗讜转讛 讗诇讗 讘砖讜讜讬讛. 讜讛砖转讗 讚讗转讬谞谉 诇讛讻讬 诇讗 拽砖讬讗 诇谉 谞诪讬 诪讗讬 讚拽砖讬谞谉 诇专' 讬讛讜讚讛 谞诪讬 讛讬讻讗 谞讬讞讗. 讚诪转谞讬' 转专转讬 拽转谞讬 诇讜诪专 砖讗注"驻 砖讛转谞讛 注诇讬讛 讘砖注讛 砖讻谞住讛 砖诇讗 转讛讗 讻转讜讘转讛 讗诇讗 诪谞讛 讗讜 砖讚讛 砖讜讛 诪谞讛 转谞讗讜 讘讟诇 讜讻转讘讜转讛 诪讗转讬诐 讜讙讜讘讛 诪谉 讛诪砖讜注讘讚讬诐 讜讛讻讬 诪讜讻讞 诇讬砖谞讗 讚诪转谞讬' 讚转谞讬 讜诇讗 讻转讘 诇讛 讻诇 谞讻住讬谉 讚讗讬转 诇讬' 讗讞专讗讬谉 诇讻转讜讘转讬讱 讞讬讬讘 砖讛讜讗 转谞讗讬 讘讬转 讚讬谉 讻诇讜诪专 讞讬讬讘 注诇 讻诇 讻转讜讘转讛 讜讻诇 谞讻住讬讜 讗讞专讗讬谉 讜注专讘讗讬谉 诇讛 讜砖讛讜讗 转谞讗讬 讘"讚 讚转谞讬 拽讗讬 讗讞讜讜讘讗 讚讻诇 讻转讜讘转讛. 讗讘诇 诇讗 诪砖讬注讘讜讚' 讚讻诇 谞讻住讬讜 砖讬讛讜 讻诇 谞讻住讬讜 讗讞专讗讬谉 讜注专讘讗讬谉 诇讛. 讚讛讗 诇讗讜 诪砖讜诐 讚讻转讜讘讛 转谞讗讬 讘"讚 讛讜讗 讗诇讗 诪讚讬谞讗 讜讛讗 讻专' 讬讛讜讚' 讚诇讗 讻专"诪. 讚讗讬 专' 诪讗讬专 讛讗 讗诪专 诇拽诪谉 讗驻讬' 讘讻讜转讘 诇讛 讻转讜讘讛 讘驻讬专讜' 讜诇讗 讻转' 讗讞专讗讬谉 讚讗讬谞讛 讙讜讘讛 诪谉 讛诪砖讜注讘讚讬谉. 讗诇讗 讜讜讚讗讬 讚专讘讬 讬讛讜讚讛 讛讬讗 讚讗讬转 诇讬' 讘讻诇 讚讜讻转讗 讚讗讞专讬讜转 讟注讜转 住讜驻专. 讜讛"谞 讻讬讜谉 讚讗讬转 诇讬' 诇专"讬 讘讛讗 诇讗 讻转讘 诇讛 讻转讜讘讛 诪讗转讬诐 讚讛"诇 讻诪讜 砖讻转讘 诇讛 讻转讜讘讛 砖诇 诪讗转讬诐. 讻讬讜谉 讚讻谉 讚讞砖讘讬谞谉 诇讛 讻诪讗谉 讚讗讬讻转讬讘' 讙讜讘讛 诪谉 讛诪砖讜注讘讚讬谉 讚讗讞专讬讜转 讟注讜转 住讜驻专 讛讜讗. 讜诪转谞讬' 讚拽转谞讬 讟注诪讗 诪驻谞讬 砖讛讜讗 转谞讗讬 讘"讚 诇讗讜 讗讛讗 拽讗讬 讻讚驻专讬砖谞讗. 讜讗讬 拽砖讬讗 诇讱 讜讛讗 专"诪 讜专' 讬讛讜讚讛 讘转专 砖诪注讜谉 讘谉 砖讟讞 讛讜讬 讜讗诪专讬' 诇拽诪谉 讚转拽讬谉 砖讬讛讗 讻讜转讘 诇讛 讻诇 谞讻住讬讜 讗讞专讗讬谉 诇讻转讜讘转讛. 讬砖 诇讜诪专 讚砖诪注讜谉 讘讬谉 砖讟讞 诇讗 转拽讬谉 讗诇讗 砖讬讛讗 讻讜转讘 诇讛 讻谉. 讗讘诇 讗诐 诇讗 讻转讘 诇讛 讛专讬 讝讛 讘诪讞诇讜拽转 专' 诪讗讬专 讜专' 讬讛讜讚讛 讚讗诇讬讘讗 讚专"诪 诪谉 讛住转诐 讗讞专讬讜转 诇讗讜 讟注讜转 住讜驻专 讛讜讗. 讜讗诇讬讘讗 讚专' 讬讛讜讚讛 诪住转诪讗 谞诪讬 讗讞专讬讜转 讟注讜转 住讜驻专 讛讜讗. 讜诇专' 讬讛讜讚讛 转拽谞转讗 讚砖诪注讜谉 讘谉 砖讟讞 诇讗 讛讜讬讗 讗诇讗 诇讛讜爪讬讗 诪诪讛 砖谞讛讙讜 诇讬讞讚 讻转讜讘转讛 讜讻砖讛讜讗 讻讜注住 注诇讬讛 讛讜讗 讗讜诪专 诇讛 讟诇讬 讻转讜讘转讬讱 讜爪讗讬 讜转讬拽谉 砖诇讗 讬讛讜 注讜砖讬谉 讻谉. 讜诪讬讛讜 驻砖讟讛 讚诪转谞讬转讗 讚诇拽诪谉 讗诇讬讘讗 讚专"诪 讗转讬讗:





砖讬讟讛 诪拽讜讘爪转

 住讜祝 住讜祝 讻诇 讛注讜诪讚  诇讙讚讜专 讻讙讚讜专 讚诪讬 讜讻讜'. 讜讛讗 讚转谞谉 讘驻专拽 砖讘讜注转 讛讚讬讬谞讬谉 [砖讘讜注讜转 诪讘 讘'] 注砖专 讙驻谞讬诐 诪住专转讬 诇讱 讜讛诇讛 讗讜诪专 讗讬谞谉 讗诇讗 讞诪砖 讜讻讜' 讜讗诪专 专讘讬 讬讜住讬 讘专 讞谞讬谞讗 注诇讛 注谞讘讬诐 讛注讜诪讚讜转 诇讬讘爪专 讗讬讻讗 讘讬谞讬讬讛讜 专' 诪讗讬专 住讘专 讻讘爪讜专讜转 讚诪讬讬谉 讜专讘谞谉 住讘专讬 诇讗 讻讘爪讜专讜转 讚诪讬讬谉 砖讗谞讬 讛转诐 讚诇讗讜 诇诪讘爪专讬谞讛讜 诪住专讬谞讛讜 谞讬讛诇讬' 讜讛讬诇讻讱 讻诇 砖讛谉 诪讞讜讘专讬谉 讘拽专拽注 讘讗讜转讛 砖注讛 讻拽专拽注 讚诪讜 讜讛讗 讚转谞谉 讘驻专拽 讛诪讜讻专 讗转 讛讘讬转 [讘讘讗 讘转专讗 住讞 讘'] 诪讻专 讗转 讛砖讚讛 诪讻专 讗转 讛转讘讜讗讛 讛诪讞讜讘专转 诇拽专拽注 讜驻专讬砖谞讗 讘讙诪专讗 讗注"讙 讚诪讟讗 诇诪讞爪讚 讛转诐 诪砖讜诐 讗讜诪讚 讛讚注转 讛讜讗 讚讻讬讜谉 讚诪讞讜讘专转 诇拽专拽注 讛"诇 诇砖讬讜专讛 讜讛讗 讚拽讬"诇 讚讘"讞 讙讜讘讛 讗转 讛砖讘讞 讗驻讬诇讜 砖讘讞 讛诪讙讬注 诇讻转驻讬诐 讛转诐 讟注诪讗 诪砖讜诐 讚讗专注讗 讘讞讝拽转 讘注诇  拽讗讬 讜诇讗 讘讞讝拽转 诇讜拽讞 讜讻诇 砖诇讗 讛讞讝讬拽 诇讜拽讞 讘驻讬专讜转 诪诪砖 讜诇讗 转诇砖谉 讛专讬 讛谉 砖诇 讘"讞 讜讻谉 讻转讘 讛专讬讗"祝 讘驻专拽 拽诪讗 讚诪爪讬注讗 讗诪专 砖诪讜讗诇 讘"讞 讙讜讘讛 讗转 讛砖讘讞 砖讘讞 讗讬谉 驻讬专讜转 诇讗 驻讬专讜砖 驻讬专讜转 讚诇讗 讙讘讬 诇讛讜 讘"讞 驻讬专讜转 讚讗讻诇 诇讛讜 讗讬 谞诪讬 驻讬专讜转 讚转诇讬砖讬 讗讘诇 驻讬专讜转 讚讗讬转谞讛讜 讛讗讬讚谞讗 诪讞讜讘专讬' 讘讗专注讗 讙讘讬 诇讛讜 讘注诇 讞讜讘 讜讛讬讬谞讜 讚讗诪专讬 讜讛讗 诪注砖讬诐 讘讻诇 讬讜诐 讜拽讗 诪讙讘讬 砖诪讜讗诇 讗驻讬诇讜 讘砖讘讞 讛诪讙讬注 诇讻转驻讬诐 讜讛诐 驻讬专讜转 砖讛讙讬注讜 诇讬讘爪专 讜讛专讘 讘注诇 讛诪讗讜专 讝"诇 讞讜诇拽 注诇讬讜 砖诐 诇讜诪专 讚讗讬谉 讘"讞 讙讜讘讛 讗转 讛驻讬专讜转 讜驻讬' 砖讘讞 讛诪讙讬注 诇讻转驻讬诐 讛讘讗 诪讞诪转 讟专讞讜 讜注诪诇 讬讚讬讜 讜讛讜讗 讛驻讬专讜砖 讛谞讻讜谉 讜讻谉 驻讬专砖 专讘讬谞讜 讛讗讬讬 讙讗讜谉 讝"诇 讜讻谉 讻转讘 专"转 讝"诇 讜讛讻讬谉 诪讜讻讞 讘驻专拽 讬砖 谞讜讞诇讬谉 讙讘讬 讝讛 讗讞讬 讗讬谞讜 谞讗诪谉 讜谞讜讟诇 注诪讜 讘讞诇拽讜. 讛专砖讘"讗 讝"诇: 


 讜讝"诇 讛专讬讟讘"讗 讝"诇 住讜祝 住讜祝 讻诇 讛注讜诪讚 诇讙讚讜专 讜讻讜'. 驻讬' 讚讗驻讬诇讜 诇专讘谞谉 讚讗诪专讬 讘诪住讻转 砖讘讜注讜转 注谞讘讬诐 讛注讜诪讚讜转 诇讬讘爪专 诇讗讜 讻讘爪讜专讜转 讚诪讬讬谉 讛转诐 讘讚爪专讬讻讬 诇讗专注讗 讗讘诇 讻诇 讛讬讻讗 讚诇讗 爪专讬讻讬 诇讗专注讗 讗驻讬诇讜 专讘谞谉 诪讜讚讜 讚讻讘爪讜专讜转 讚诪讬讬谉. 注"讻:
讚爪专讬讻讬 诇讚拽诇讗 拽讗诪讬谞讗 驻讬专讜砖 讚爪专讬讻讬 讜诇讗 爪专讬讻讬 讻诇讜诪专 砖专讗讜讬讬谉 诇诇拽讟 讜讗讬 拽讬讬诪讬 讛转诐 诪砖讘讞谉 讟驻讬 讚讗讬 讘讚爪专讬讻讬  诇讗专注讗 诇讙诪专讬 驻砖讬讟讗 讜诪讗讬 专讘讜转讬讛 讜注讜讚 讛讬讻讬 拽讗诪专 讚讞讝讬讬谉 诇讘讜讚讬讗 拽讗 讗诪讬谞讗 讗诇讗 讜讚讗讬 讻讚讗诪专谉 讜讗转讬讗 讻专讘谞谉 讚讗诪专讬 注谞讘讬诐 讛注讜诪讚讜转 诇讬讘爪专  讻讘爪讜专讜转 讚诪讬讬谉 讜讻拽专拽注 谞讬谞讛讜 讚讛转诐 谞诪讬 驻诇讜讙转讬讬讛讜 讘讚爪专讬讻讬 讜诇讗 爪专讬讻讬 诇讗专注讗 讜讻讚驻专讬砖谞讗 讛转诐 讘住"讚 讜讝讛讜 讛谞讻讜谉. 讛专讬讟讘"讗 讝"诇:
诪诪拽专拽注讬 讜诇讗 诪诪讟诇讟诇讬 讻转讘讜 讘转讜住驻讜转 讚讻讬 讛讬讻讬 讚诪讞诇拽讬谉 讘驻专拽 诪爪讬讗转 讛讗砖讛 讘讬谉 讗诪讬讚谞讬讛 诇诇讗 讗诪讬讚谞讬讛 诇注谞讬谉 砖诪讬谉 讘讗讘 诇讛讜住讬祝 注诇 注砖讜专 谞讻住讬 讛讻讬 谞诪讬 谞讞诇讜拽 讘讬谉 讗诪讬讚谞讬讛 诇诇讗 讗诪讬讚谞讬讛 诇注谞讬谉 砖转讙讘讛 诪诪讟诇讟诇讬 讚讗讬 诇讗 转讬诪讗 讛讻讬 拽砖讬讗 讚专讘讗 讗讚专讘讗 讜讻诪讜 砖讻转讘讜 讛转讜住驻讜转 讜讗讬谉 诇讛拽砖讜转 讚讗"讻 讻讬 讛讬讻讬 讚转拽讬谞讜 讛讙讗讜谞讬诐 讚讻转讜讘' 讜诪讝讜谞讜转 讙讘讬 诪诪讟诇讟诇讬谉 讛讻讬 谞诪讬 讛讜讜 诇讛讜 诇诪转拽谉 诇注谞讬谉 驻专谞住讛 讻讬讜谉 讚讗谞讜 诪讞诇拽讬谉 讗祝 诇注谞讬谉 讚讬谉 讛转诇诪讜讚 讘讬谉 讗诪讬讚谞讬讛 诇诇讗 讗诪讬讚谞讬讛 讚讬"诇 讚讘讝讛 诇讗 讛讜爪专讻讜 诇转拽谉 诪讬讚讬 讚讗谞谉 住讛讚讬 砖讻诇 讘谞讬 讗讚诐 专讙讬诇讬谉 诇讛砖讬讗 讘谞讜转讬讛谉 诪诪讟诇讟诇讬谉 讜讞砖讬讘 讻诪讜 讗诪讬讚谞讬讛 讚驻住拽 专讘讗 讻专' 讬讛讜讚讛. 讜注讜讚 讬砖 诇讬 诇驻专砖 讚讘讻诇诇 诪讗讬 讚讞讬诇拽 讛讙诪专讗 诇拽诪谉 讘驻专拽 诪爪讬讗转 讛讗砖讛 讗讬转讗 谞诪讬 诇注谞讬谉 诪讟诇讟诇讬 讜讛讗 讘讛讗 转诇讬讗 讚讗诐 讗转讛 讗讜诪专 注砖讜专 谞讻住讬 讛讗 讜讚讗讬 诪诪拽专拽注讬 讜诇讗 诪诪讟诇讟诇讬 讜讗讬 砖诪讬谉 讘讗讘 讛讜讬讗 谞诪讬 讘诪讟诇讟诇讬 讜讘讻诇诇 诪讗讬 讚驻专讬讱 诇拽诪谉 讘驻专拽 诪爪讬讗转 讛讗砖讛 诪讚专讘讗 讗讚专讘讗 讗讬转讗 谞诪讬 拽讜砖讬讬转 讛转讜住驻讜转 讗诇讗 诇讚讬讚讛讜 诪转专讬 诪讬诪专讬 讚专讘讗 谞拽讟 讜讛砖转讗 讗转讬 砖驻讬专 讚诇讗 转拽讬谞讜 专讘谞谉 讘转专讗讬 讘驻专谞住讛 诪讬讚讬 讚讛转诇诪讜讚 讻转讘 诇讛讚讬讗  讚讛讻讗 讚讗诪讬讚谞' 诪诪讟诇讟诇讬 讜注转讛 讘讝诪谉 讛讝讛 讻讜诇讬 注诇诪讗 讞砖讬讘讬 讻讗诪讬讚谞讬讛 讻谞"诇:
讚讗诪专 专讘讗 讛诇讻转讗 诪诪拽专拽注讬 讜诇讗 诪诪讟诇讟诇讬 讘讬谉 诇讻转讜讘讛 讘讬谉 诇诪讝讜谞讬 讘讬谉 诇驻专谞住讛 讜讗讬讻讗 诇诪讬讚拽 讗诪讗讬 诇注讬诇 讻讚 讗讬讬转讬 诪讬诪专讗 讚专讘讗 讚诇讙 讘讬谉 诇讻转讜讘' 讜讗讬 诇讗 讘注讬 诇讗转讜讬讬 诇注讬诇 讗诇讗 诪讗讬 讚讗讬爪讟专讬讱 诇讬讛 诇讗 讛讜讛 诇讬讛 诇讗转讜讬讬 谞诪讬 讗诇讗 讘讬谉 诇诪讝讜谞讬 诇诪讛 诇讬讛 诇讗转讜讬讬 讘讬谉 诇驻专谞住讛 讜讗驻砖专 讚讗讛"谞 讚诇讗 讘注讬 诇讗转讜讬讬 讗诇讗 诪讗讬 讚爪专讬讱 讜诪讗讬 诇驻专谞住讛 讻住讜转 讜诇讘讜砖 讜诇讗讜 讛讬讬谞讜 谞讚讜谞讬讗 讜讛讻讗 讻讚 诪讬讬转讬 注讬拽专 诪讬诪专讗 讚专讘讗 注"讻 驻讬' 诇驻专谞住讛 讛讬讬谞讜 诇谞讚讜谞讬讗. 讜诇讛讻讬 讻转讘 专砖"讬 讝"诇 讻讗谉 诇驻专谞住讛. 诇谞讚讜谞讬讗. 讜诇讗 驻讬专砖 讻谉 诇注讬诇 讜讚讜拽 讻谞"诇:


 诪转谞讬转讬谉 诇讗 讻转讘 诇讛 讻转讜讘讛 讜讻讜'. 讜讗注"驻 砖诪谞讛讙 讛诪拽讜诐 诇讻转讜讘 讻转讜讘' 讛讜讗 讜讛讜讗 诇讗 讻转讘 讻诪讬 砖讻转讘 讚诪讬 讜诇讗 诪讘注讬讗 讘砖诇讗 讻转讘 讗诇讗 讗驻讬' 讛转谞讛 注诪讛 讘驻讬专讜砖 砖诇讗 讬转谉 诇讛 讻转讜讘讛 讗讬谉 讛转谞讗讬 讻诇讜诐 讜讬砖 诇讛 讻转讜讘讛. 转诇诪讬讚讬 讛"专 讬讜谞讛 讝"诇:


 讻转讘 诇讛 砖讚讛 砖讜讛 诪谞讛 讜讻讜'. 讞讬讬讘 驻讬专讜砖 讞讬讬讘 讘诪讗转讬诐 讞讬讜讘 讙诪讜专 讜讗驻讬诇讜 诪谞讻住讬诐 诪砖讜注讘讚讬诐 诪驻谞讬  砖讛讬讗 转谞讗讬 讘"讚 讜诪讬讬专讬 讻讙讜谉 砖讻转讘 诇讛 砖讚讛 讘讻转讜讘转讛 讚讗诪专 诇讛 讜讬讛讬讘谞讗 诇讬讻讬 诪讜讛专 讘转讜诇讬讻讬 砖讚讛 驻诇讜谞讬 讜讛讗 拽诪"诇 讚讗注"讙 讚讘注诇诪讗 讗讬谉 讗讜谞讗讛 诇拽专拽注讜转 讛讻讗 讗讬谞讜 谞砖讜诐 讗诇讗 讘诪谞讛 讘砖讜讬讬讜 讜讻讗讬诇讜 诇讗 讻转讘 诇讛 讗诇讗 诪谞讛 讚诪讬 讜讞讬讬讘 诇讛砖诇讬诐 讗讘诇 讛讬讻讗 讚讻转讘 诇讛 诪讗转讬诐 讜讬讞讚 诇讛 拽专拽注 砖讜讛 诪谞讛 讘讗驻讜转讬拽讬 诪驻讜专砖 讬砖 讗讜诪专讬诐 砖讗讬谞讜 讞讬讬讘 砖讻讘专 谞转讞讬讬讘 讘诪讗转讬诐 讻转拽谞转讗 讚专讘谞谉 讜讗诐 讬住诇拽谞讛 讘讚诪讬诐 讞讬讬讘 讛讜讗 诇讛 讘诪讗转讬诐 讜讚讘专 讝讛 爪"转 讚讜讚讗讬 讛讗 讻讻讜转讘 诇讛 诪讗转讬诐 讜讛讬讗 讻讜转讘转 诇讜 讛转拽讘诇转讬 讚诪讬讗 砖讗讬谞讜 专砖讗讬 诇注砖讜转 讻谉 诇专' 诪讗讬专 讜讗驻砖专 讚讙专讬注讗 诪讬谞讛 讚讻讬讜谉 讚讗驻讜转讬拽讬 诪驻讜专砖 讻转讘讜 诇讛 讜砖注讘讜讚讗 注诇讬讜 诇讘讚讜 讗讬谉 讻讗谉 讗诇讗 诪讗讛 讜讗祝 讝讛 讘讻诇诇 讚讬谉 诪砖谞转讬谞讜 讻谞"诇. 讛专讬讟讘"讗 讝"诇:


 讜讝"诇 转诇诪讬讚讬 讛"专 讬讜谞讛 讝"诇 讻转讘 诇讛 砖讚讛 砖讜讛 诪谞讛 讜讻讜'. 讻诇讜诪专 讗注"驻 砖诇讗 讻转讘 诇讛 讗讞专讬讜转 讻转讜讘讛 讻讬 讗诐 注诇 砖讚讛 讘诇讘讚 讜讝讜 讛砖讚讛 讗讬谞讛 砖讜讛 讗诇讗 诪谞讛 讙讜讘讛 讻转讜讘转讛 诪砖讗专 讛谞讻住讬诐 讚讻诇 讛谞讻住讬诐 讛诐 讗讞专讗讬诐 诇讻转讜讘转讛 讚拽讬"诇 讻专' 讬讛讜讚讛 讚讗讞专讬讜转 讟"住 讛讜讗 讜讗注"驻 砖诇讗 讻转讘 讗讞专讬讜转 讻讬 讗诐 注诇 砖讚讛 讝讜 讘诇讘讚 讻诪讬 砖讻转讘 讚诪讬 讜诇讜拽讞转 讝讜 讛砖讚讛 讘砖讜讜讬讜 讜讛诪谞讛 讛讗讞专 诇讜拽讞转 诪砖讗专 谞讻住讬诐 讜讗诐 诪讻专 讗讜 谞转谉 讟讜专驻转 诪砖讗专 诇拽讜讞讜转 讚拽讬"诇 讻专讘讬 讬讛讜讚讛 讚讗诪专 讚讛讗讬 讞讬讬讘 讚拽转谞讬 讘诪转谞讬' 专讜爪讛 诇讜诪专 讞讬讬讘 讜讗驻讬诇讜 诪诪砖注讘讚讬. 注"讻:
诇讗 讻转讘 诇讛 讗诐 转砖转讘讗讬 讗驻专拽讬谞讱 讜讻讜' 驻讬' 转拽谞转 讞讻诪讬诐 讛讜讗 砖讛讘注诇 讬讛讬讛 讞讬讬讘 诇驻讚讜转 讗转 讗砖转讜 讚转拽谞讜 驻专拽讜谞讛 转讞转 驻讬专讜转 讻讚讻转讘讬谞谉 诇注讬诇 讜讘讻诇诇 讛转谞讗讬 讛讜讗 砖转讛讬' 讗砖转讜 讻诪讜 诪转讞诇讛 砖讗注"驻 砖注诪讚讛 讘专砖讜转 讛注"讙 讜讗讬 讗驻砖专 砖诇讗 谞讘注诇讛 讚专讜讘 注"讙 驻专讜爪讬谉 讘注专讬讜转 讛诐 讗驻"讛 讗诐 讘注诇讛 讬砖专讗诇 诪讜转专转 诇讞讝讜专 讗诇讬讜 讚诪住转诪讗 诇讗 谞讘注诇讛 讻讬 讗诐 讘讗讜谞住 讜讗谞讜住讛 诪讜转专转 诇讬砖专讗诇 讚谞驻拽讗 诇谉 诪讚讻转讬讘 讜讛讬讗 诇讗 谞转驻住讛 讛讗 谞转驻住讛 诪讜转专转:
讘讻讛谞转 讻诇讜诪专 讘谞砖讬 讻讛谞讬诐 诇讗 讛讬讛 讛转谞讗讬 砖讬讞讝讬专谞讛 砖讗注"驻 砖诇讗 谞讘注诇讛 讻讬 讗诐 讘讗讜谞住 讗住讜专讛 诇讘注诇讛 讜诇驻讬讻讱 讛讬讛 转谞讗讬 讞讻诪讬诐 砖讬驻讚谞讛 讜讬讞讝讬专谞讛 诇注讬专讛 讜诪转谞讬' 讗转讗 诇讗砖诪讜注讬谞谉 砖讗注驻"讬 砖诇讗 讻转讘 诇讛 讗诇讜 讛转谞讗讬' 讻诪讬 砖讻转讘 讚诪讬 讻讬讜谉 砖讛讜讗 转谞讗讬 讘"讚. 转诇诪讬讚讬 讛"专 讬讜谞讛 讝"诇:


 谞砖讘讬转 讞讬讬讘 诇驻讚讜转讛 讜讻讜'. 诇讗 讛讬讛 爪专讬讱 讝讛 讗诇讗 诪砖讜诐 住讬驻讗 讚讗讬爪讟专讬讱 诇讗砖诪讜注讬谞谉 讛讞讬诇讜拽 砖讬砖 讘讬谉 驻讚讬讜谉 诇专驻讜讗讛 谞拽讟讛. 转诇诪讬讚讬 讛"专 讬讜谞讛 讝"诇. 讜专砖"讬 讝"诇 讻转讘 讜讝"诇 讗讬谞讜 专砖讗讬. 砖讻讘专 谞转讞讬讬讘 讘驻讚讬讜谞讛 诪砖谞砖讘讬转. 注"讻. 驻讬' 讘注讬 诇驻专讜砖讬 讚诪转谞讬转讬谉 讛讻讬 拽转谞讬 诇驻讬 讚诪砖谞砖讘讬转 讞讬讬讘 诇驻讚讜转讛 诇驻讬讻讱 讗诪专 讛专讬 讙讬讟讛 讜讻转讜讘讛 讜讻讜' 讗讬谞讜 专砖讗讬 讜讛砖转讗 谞讬讞讗 讚诇讗 诪讬讬转讬 讛讗讬 诇讬砖谞讗 讻谞"诇:


 讗诪专 讛专讬 讙讟讛 讜讻讜'. 驻讬专讜砖 讗讬谞讜 专砖讗讬 诇讛驻讟专 诪驻讚讬讜谞讛 讘讻讱 讗诇讗  诪讙专砖讛 讜驻讜讚讛 讗诐 讬专爪讛. 诇拽转讛 讞讬讬讘 诇专驻讗讜转讛 驻讬' 专讘讬谞讜 讚诇讛讻讬 拽转谞讬 诇拽转' 讜诇讗 拽转谞讬 讞诇转讛 诇讗砖诪讜注讬谞谉 砖讗诐 讞诇转讛 讘驻砖讬注讜转讗 讗讬谞讜 讞讬讬讘 诇专驻讗讜转讛. 讛专讬讟讘"讗 讝"诇:
讜专砖"讬 讝"诇 讻转讘 讘诪讛讚讜专讗 拽诪讗 诇拽转讛 讘讞诇讗讬诐 注"讻. 讜讗驻砖专 讚诇专诪讜讝讬 专驻讜讗讛 砖讗讬谉 诇讛 拽爪讘讛 谞拽讟 讛讻讬 讜诇讛讻讬 讻转讘 专砖"讬 讝"诇 谞诪讬 讞讬讬讘 诇专驻讗讜转讛. 砖讛专驻讜讗讛 讻诪讝讜谞讜转:
讜注讜讚 讗诪专讜 讝"诇 讘砖诐 专讘讬谞讜 讛讙讚讜诇 讝"诇 讚讗驻讬诇讜 讘专驻讜讗讛 砖讬砖 诇讛 拽爪讘讛 讞讬讬讘 诇专驻讗讜转讛 砖诇讗 讞诇拽讜 讘讬谉 专驻讜讗讛 砖讬砖 诇讛 拽爪讘讛 讗诇讗 讘讗诇诪谞讛 诇讙讘讬 讬讜专砖讬谉 砖讗讬谉 讞讬讜讘 专驻讜讗转讛 注诇讬讛诐 讗诇讗 诪讟注诐 诪讝讜谞讜转 讗讘诇 讘注诇讛 讞讬讬讘 讛讜讗 诇专驻讗讜转讛 诪砖讜诐 转拽谞讛 讚专讘谞谉 讜诇讗 诪讚讬谉 诪讝讜谞讜转 讜讛讬讬谞讜 讚诇讗 讗讚讻专讜 住讜讙讬讬谉 讚讙诪专讗 讗诇讗 讘讗诇诪谞讛. 讗讘诇 讛专讘 讘注诇 讛注讬讟讜专 讝"诇 讻转讘 讚讘注诇讛 讙"讻 讚讬谞讜 讻讬讜专砖讬谉 诪讚讗诪专讬谞谉 讘讬专讜砖' [讘"讘 驻"讟 讛"讚] 拽专讬讘转讬讛 讚专"砖 讘专 讗讘讗 讞砖砖讗 注讬谞讗 讗转讬讗 拽诪讬讛 讚专讘讬 讬讜讞谞谉 讗诪专 诇讛 讗讬谉 拽爪讬抓 讛讜讗 讗住讬讬讱 诪驻讜专谞讬讱 讜讗讬 诇讗 讘注诇讬讱 讬讛讬讘 诇讬讛 注"讻. 讜讗诪专讬谞谉 谞诪讬 讛转诐 讘注诇讛 讗诪专 讛谉 讚拽爪爪讬谉 讜讛讬讗 讘注讬讗 讚诇讗 拽爪讬谉 诇诪讗谉 砖诪注讬谞谉 诇讗讜 诇讘注诇讛 注"讻. 讜专讘讬谞讜 讛讙讚讜诇 讝"诇 讗讜诪专 讚讛讗讬 讬专讜砖诇诪讬 驻诇讬讙 讗讙诪专讗 讚讬诇谉 讜讗讙诪专讗 讚讬诇谉 住诪讻讬' 讜讗"谞 讗驻砖专 讚诇讗 驻诇讬讙讬 讜讘注诇讬讱 讬讛讬讘 诇讗讜 讚讜拽讗 讗诇讗 诪谞讻住讬 讘注诇讬讱 拽讗诪专 讜讘注诇讛 讘注讬 讛讬讬谞讜 讛讬讜专砖讬谉 讛讘讗讬谉 诪讻讞 讘注诇讛 讜讝讛 讚讞讜拽 讗诇讗 讜讚讗讬 驻诇讬讙 讗讙诪专讗 讚讬诇谉 诇驻讜诐 讛讗讬 住讘专讗 讚诪专谉 讝"诇. 讛专讬讟讘"讗 讝"诇 讜讘讙诪专讗 讗讻转讜讘 诇砖讜谉 讛专讗"讛 讝"诇 讘讝讛 讘住"讚:
讗诪专 讛专讬 讙讟讛 讜讻转讜讘转讛 转专驻讗 讗转 注爪诪讛 专砖讗讬 驻讬' 讛专讗讘"讚 讚讚讜拽讗 讻砖讗讬谞讛 诪讜讟诇转 注诇 讛诪讟讛 讗讘诇 讗诐 诪讜讟诇转 讘诪讟讛 讗讬谞讜 专砖讗讬 讜讛讘讬讗 专讗讬讛 诇讚讘专讬讜 诪讚转谞讬讗 讘住驻专讬 讜砖诇讞转讛 诇谞驻砖讛 诪诇诪讚 砖讗诐 讛讬转讛 讞讜诇讛 诪诪转讬谉 诇讛 注讚 砖转转专驻讗 讜讻"砖 讘讘谞讜转 讬砖专讗诇 讛拽讚讜砖讜转 砖讗讬谉 诇讜 诇砖诇讞讛 讗诇讗 讜讚讗讬 讚诪转谞讬转讬谉 讚讛讻讗 讻砖讗讬谞讛 诪讜讟诇转 注诇 讛诪讟讛 讜诪转谞讬' 讚讛转诐 讘诪讜讟诇转 注诇 讛诪讟讛 讜讻谉 讚注转 讛专砖讘"讗 讜讟注诪讗 讚诪住转讘专 讛讜讗 讜诇讙讘讬 讗诇诪谞讛 讗讬谉 专砖讗讬诐 诇驻专讜注 讻转讜讘转讛 讜砖转专驻讗 讗转 注爪诪讛 讚讛讗 专驻讜讗转讛 诪讚讬谉 诪讝讜谞讜转 讛讜讗 讜拽讬"诇 讻讗谞砖讬 讙诇讬诇 砖讗讬谉 讛讬讜专砖讬谉 讬讻讜诇讬谉 诇驻专讜注 讻转讜讘转讛  讜砖转讗讝讜谉 讗转 注爪诪讛. 讛专讬讟讘"讗 讝"诇:
讻转讘 讛专诪"讛 讝"诇 讜诪讛 讛驻专砖 讬砖 讘讬谉 驻专拽讜谞讛 诇专驻讜讗转讛 砖讛砖讘讜讬' 诪砖注讛 砖谞砖讘讬转 谞转讞讬讬讘 诇讛 讛讘注诇 讘讻讚讬 驻专拽讜谞讛 讜诪讬讚讬 讚讞讬讬诇 注诇讬讛 讞讬讜讘' 讘讘转 讗讞转 讛讜讗 砖讗讬诇讜 砖诇讞 驻讚讬讜谉 砖诪讘拽砖讬' 诪诪谞讜 诪讬讚 讛讬转讛 谞驻讚讬转 诇驻讬讻讱 讗讬谞讜 讬讻讜诇 诇驻讟讜专 讗转 注爪诪讜 诪讚讘专 砖讻讘专 谞转讞讬讬讘 讘讜 讗讘诇 专驻讜讗讛 诇讗讜 诪讬讚讬 讚讞讬讬诇 注诇讬讛 讞讬讜讘讗 诪注讬拽专讗 讛讜讗 砖讛专讬 讗讬诇讜 谞转谉 诇专讜驻讗 讻驻诇讬 讻驻诇讬诐 诪专驻讜讗转讛 诇讗 讛讬讛 讬讻讜诇 诇专驻讗讜转讛 诪讬讚 讜谞诪爪讗 砖讗讬谞讜 诪转讞讬讬讘 讘讻诇 专驻讜讗转讛 讘讘转 讗讞转 讗诇讗 讘讻诇 讬讜诐 讜讬讜诐 讛讜讗 诪转讞讬讬讘 讘讛 讚讘专 讬讜诐 讘讬讜诪讜 讜专驻讜讗转 讗讜转讜 讛讬讜诐 讻讘专 谞转谞讛 讜专驻讜讗转 诪讞专 注讚讬讬谉 诇讗 谞转讞讬讬讘 讘讛 谞诪爪讗 砖讗讬谞讜 驻讜讟专 注爪诪讜 诪讚讘专 砖讻讘专 谞转讞讬讬讘 讘讜 讛讗 诇诪讛 讝讛 讚讜诪讛 诇诪讝讜谞讜转讬' 讜讻砖诐 砖讛讜讗 讬讻讜诇 诇驻讟讜专 注爪诪讜 诪诪讝讜谞讜转 讛专讗讜讬讜转 诇诪讞专 讘讙讟 砖讛讜讗 谞讜转谉 诇讛 讛讬讜诐 讻讱 讬讻讜诇 诇讛驻讟专 诪专驻讜讗转讛. 转诇诪讬讚讬 讛"专 讬讜谞讛 讝"诇. 讜拽专讜讘 诇讝讛 驻专砖"讬 讝"诇 讜诇拽诪谉 讘讙诪专讗 驻讬专砖 讟注诐 讗讞专 砖讛专驻讜讗讛 讛讬讗 讘讻诇诇 诪讝讜谞讜转 讜讛讬讗 拽讘诇讛 讘讻诇 讬讜诐 转砖诇讜诐 砖讻专 诪注砖讛 讬讚讬讛 注讚 注讻砖讜 讗讘诇 专砖讗讬 诇讜诪专 讛专讬 讝讛 讙讬讟讱 讜讻转讜讘转讬讱 讜转驻讚讛 注爪诪讱 诇驻讬 砖诇讗 拽讘诇讛 注讚 注讻砖讜 转砖诇讜诐 驻讬专讜转 砖讗讻诇 讜注讻砖讜 讬砖 诇讜 诇砖诇诐:


 讙诪专讗 讛讗 讚诪拽砖讬谞谉 诪谞讬 专讘讬 诪讗讬专 讛讬讗 讚讗诪专 讻诇 讛驻讜讞转 驻讬' 专砖"讬 讝"诇 讚拽住"讚 讙讜讘讛 讚拽转谞讬 诪转谞讬' 讗驻讬' 诪讞诇讛 讜讝讛 讗讬谞讜 讘诪砖诪注 讜诇讬 谞专讗讛 讚拽住"讚 砖讝讛 砖谞砖讗 讘诇讗 讻转讜讘讛 讗讬谉 讚讬谞谞讜 诇讻讜驻讜 讗诇讗 讘驻讞讜转 砖讘讚讬谉 讛讻转讜讘讜转 讜讻诇 讻诪讛 讚讗驻砖专 讚转砖转专讬 诇讬讛 讘讛讛讬讗 讻转讜讘讛 诇讗 诪驻拽讬' 诪讬谞讬讛 讟驻讬 讜诇讛讻讬 拽讗诪专 专讘讬 讬讛讜讚讛 谞讻讜祝 讗讜转讜 诇讻转讜讘 讗讜 诇讬转谉 诪讗转讬诐 讜转诪讞讜诇 诇讜 诪谞讛 讚诇讗 讙专注 谞砖讗转 讘诇讗 讻转讜讘讛 诪讜 讛诪讜讞诇转 讜讛讬讬谞讜 讚诪驻专拽讬' 讘住讜祝 讛转诐 讻转讘' 诇讬讛 讜讻讜'. 诇讜诪专 讚专讘谞谉 转拽谞讜 诪讗转讬诐 讜讻诇 讛谞砖讗转 注诇 讚注转 讻谉 谞砖讗转 注讚 砖转诪讞讜诇 拽爪转谉 诇讗讞专 讻转讬讘讛 砖诇讜 讚诇讗 诪讘讟诇转 转拽谞转讗 讚专讘谞谉. 讛专诪讘"谉 讝"诇:
讜讝"诇 讛专讗"讛 讝"诇 转诇诪讬讚讜 诪转讜讱 驻专砖"讬 讝"诇 谞专讗讛 讚讛讻讬 诪拽砖讬' 讚诪砖诪注 诇谉 讚诪转谞讬转讬谉 讚讛讻讗 讚转谞讬 诇讗 讻转讘 诇讛 讻转讜讘讛 诇讗讜 讻诇诇 拽讗 讗诪专讬谞谉 讗诇讗 讻转讜讘讛 讛专讗讜讬讛 讻讙讜谉 诇讘转讜诇讛 诪谞讛 讜诇讗诇诪谞讛 讞诪砖讬诐 讜讻转讘讜 诇讛 讻谉 诇讚注转讛 诇讜诪专 砖讬讚注讛 讜砖转拽讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讜讛讗 讻专讘讬 诪讗讬专 讚拽住讘专 专"诪 砖讗讬谉 讛讗砖讛 讬讻讜诇讛 诇诪讞讜诇 诪讻转讜讘转讛 讚讛讗 拽讗诪专 讻诇 讛驻讜讞转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 讛专讬 讝讜 讘注讬诇转讜 讘注讬诇转 讝谞讜转 讚讗讬 诇专讘讬 讬讛讜讚讛 讛讗 讗诪专 讚诪爪讬讗 诪讞诇讛 讜拽住"讚 讛砖转讗 讚砖转讬拽转讛 讚诪转谞讬' 讚诇讗 讻转讘 诇讛 讜砖转拽讛 讛讬讬谞讜 诪讞讬诇讛 讜诪驻专拽讬' 讘诪住拽谞讗 讚讗驻讬诇讜 诇专讘讬 讬讛讜讚讛 讗转讬讗 讚讻讬 讗诪专 专讘讬 讬讛讜讚讛 讛谞讬 诪讬诇讬 讻讬 诪讞诇讛 讘讛讚讬讗 讚讻转讘讛 诇讬讛 讛转拽讘诇转讬 讗讘诇 诪转谞讬转讬谉 讚诇讗 诪讞诇讛 诇讛讚讬讗 诪住转诪讗 诇讗 讗诪专讬谞谉 讚诪讞诇讛. 讜讗讬谞讜 谞讻讜谉 讚讜讚讗讬 讗驻讬' 专"诪 诇讗 拽讗诪专 讘诪讞讬诇讛 讚讛讗 讜讚讗讬 驻砖讬讟讗 讚讬讻讜诇讛 诇诪讞讜诇 砖讗讬谉 诇讱 讝讻讜转 砖讬讛讗 诇讜 诇讗讚诐 讘专砖讜转讜 砖诇讗 讬讻讜诇 诇诪讜讞诇讜 讜诇讗 讗诪专 专讘讬 诪讗讬专 讗诇讗 砖讗诐 讻谞住讛 诪转讞讬诇讛 注"诪 砖诇讗 转讛讗 讻转讜讘转讛 讻专讗讜讬  诇讗 砖转谞讗讬 讘讟诇 讚讜诪讬讗 讚讗讬讚讱 讚讗诪专 专讘讬 诪讗讬专 讘注诇诪讗 讘诪拽讚砖 讗转 讛讗砖讛 注"诪 砖讗讬谉 诇讛 注诇讬讜 砖讗专 讻住讜转 讜注讜谞讛 砖讛讬讗 诪拽讜讚砖转 讜转谞讗讜 讘讟诇 讜讗讬诇讜 讛讻讜谞住 讗转 讛讗砖讛 讜讗讞专 砖讻谞住讛 诪讞诇讛 诇讜 讻住讜转 讗讬谉 住驻拽 砖诪讞讬诇转讛 诪讞讬诇讛 讙诪讜专讛 讜讛讻讬 诪讜讻讞 诇拽诪谉 讘驻专拽 讗注"驻 讚诇专"诪 讜讚讗讬 讗讞专 谞砖讜讗讬谉 讬讻讜诇讛 讛讬讗 诇诪讞讜诇 讗驻讬诇讜 讛专讗讜讬讛 诇讛 砖转讛讗 讘注讬诇转讜 讘注讬诇转 讝谞讜转 讗讘诇 诇驻讬 砖讬讟转讜 讗驻砖专 诇驻专砖 讚诪砖诪注 诇谉 诪转谞讬转讬谉 讚拽转谞讬 诇讗 讻转讘 诇讛 讻转讜讘讛 讻转讜讘讛 讛专讗讜讬讛 拽讗诪专 讜砖讻谞住讛 诪转讞讬诇讛 注"诪 讻谉 讜拽讗诪专 讚讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讜讛讗 讻专"诪 讜讚讗讬  讗讬转 诇讬讛 讚讗诐 讻谞住 诪转讞讬诇讛 注"诪 讻谉 转谞讗讜 讘讟诇 讜讚诇讗 讻专讘讬 讬讛讜讚讛 讚拽住"讚 讛砖转讗 讚诇专讘讬 讬讛讜讚讛 讬讻讜诇 讛讜讗 诇讻谞住讛 诪转讞讬诇讛 注诇 诪谞转 讻谉 讘讘转讜诇讛 砖诇讗 转讛讗 讻转讜讘转讛 讗诇讗 诪谞讛 讜讘讗诇诪谞讛 讞诪砖讬诐 讝讜讝 讜讘诪住拽谞讗 诪驻专拽讬' 讛转诐 讻转讘讛 诇讬讛 讛转拽讘诇转讬 讛讻讗 诇讗 讻转讘讛 诇讬讛 讛转拽讘诇转讬 讻诇讜诪专 讚讗驻讬' 专讘讬 讬讛讜讚讛 诇讗 讗诪专 讗诇讗 砖讗讞专 砖讻谞住讛 讛讬讗 讬讻讜诇讛 诇诪讞讜诇 诪讻转讜讘转讛 讜讬讻讜诇 诇砖讛讜转讛 讻谉 讜诪讜转专转 诇讜 讜诇讬转 诇讬讛 住讘专讗 讚专"诪 讚诪砖讜讬 诇讬讛 讘注讬诇转讜 讘注讬诇转 讝谞讜转 讗讘诇 诪讜讚讛 专' 讬讛讜讚讛 讚讗诐 讻谞住讛 诪转讞讬诇讛 注"诪 讻谉 转谞讗讜 讘讟诇 讜讗讬转 诇讛 诇讘转讜诇讛 诪讗转讬诐 讜讗诇诪谞讛 诪谞讛. 讜讗讻转讬 诇讬转讬讛 诇讛讗讬 驻讬专讜砖讗 讚诪讗讬 拽砖讬转讬讛 讚诪砖诪注 诇讬讛 讘诪转谞讬' 讛讻讬 讜拽砖讬讗 诇讬讛 讚讛讗 驻砖讟讗 讚诪转谞讬转讬谉 诇讗 讛讜讬 讛讻讬 讗诇讗 讚诪砖讜诐 讚讛讜讬 转谞讗讬 讘"讚 讜讗注"驻 砖诇讗 讻转讘 讻诪讬 砖讻转讘 讚诪讬 讜讗转讬' 讘讬谉 诇专' 诪讗讬专 讘讬谉 诇专' 讬讛讜讚讛 讗诇讗 讜讚讗讬 驻讬专讜砖讗 讛讻讬 讛讜讗 讚讛讗 讘诪转谞讬转讬谉 讗诪专讬谞谉 讚讗注"驻 砖诇讗 讻转讘 讻诪讬 砖讻转讘 讚诪讬 讜诇讘住讜祝 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讻诪讬 砖讻转讘 讚诪讬 讜讛讗 讗转讬讗 讻专"诪 讚讛讗 讗诪专 专"诪 砖讗讬谉 讗讚诐 讬讻讜诇 诇讻谞讜住 讗砖讛 诇讛转谞讜转 注诪讛 诇驻讞讜转 诪讻转讜讘转讛 诪转讞诇讛 讗讘诇 诇专' 讬讛讜讚讛 讻讬讜谉 讚拽住讘专 砖讛讜讗 讬讻讜诇 诇注砖讜转 讻谉 讜讬讻讜诇 诇讻谞住讛 诪转讞诇讛 注诇 诪谞转 砖诇讗 转讛讗 讻转讜讘转讛 讗诇讗 诪谞讛 讗讜 讞诪砖讬诐 讗讜 驻讞讜转 讛讬讻讬 拽转谞讬 诪转谞讬' 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讜讗诪讗讬 诇讗 诪讛讬诪谉 诇诪讬诪专 诪转讞诇讛 注诇 诪谞转 讻谉 讻谞住转讬讛 砖诇讗 转讛讗 讻转讜讘转讛 讗诇讗 讻讱 讜转讛讗 讛讬讗 爪专讬讻讛 诇讛讘讬讗 专讗讬讛 讜讗诐 诇讗 讬驻讟专 讘砖讘讜注讛 讗讘诇 讗诇讬讘讗 讚专"诪 讗祝 注诇 讙讘 讚讗诪专讬谞谉 讚诪爪讬讗 诪讞诇讛 讗讞专 砖讻谞住讛 讻讬讜谉 砖讗讬 讗驻砖专 诇讻谞讜住 讗诇讗 讘讻转讜讘讛 讛专讗讜讬讛 讗讬 拽讗 讟注讬谉 注诇讛 诪讬讚讬 讚诪讞诇讛 诇讬讛 讘转专 讛讻讬 注诇讬讜 诇讛讘讬讗 专讗讬讛. 注"讻:


 讜讛专砖讘"讗 讝"诇 讻转讘 讜讝"诇 专"诪 讛讬讗 讚讗诪专 讻诇 讛驻讜讞转 讻讜'. 驻讬专讜砖 讜转谞讗讜 讘讟诇 讜讙讜讘讛 诪讗转讬诐 讚讗讬 专讘讬 讬讛讜讚讛  讚讗诪专 专爪讛 讻讜转讘 诇讛 诪讗转讬诐 讜讛讬讗 讻讜转讘转 诇讜 讛转拽讘诇转讬 讜讻讜' 讜讗祝 注"讙 讚讗住讬拽谞讗 讛转诐 讚讗驻讬诇讜 诇专讘讬 讬讛讜讚讛 讚讜拽讗 讻转讘讛 讗讘诇 讘注诇 驻讛 诇讗 讛讻讗 拽住"讚 讚讙讜讘讛 讚拽转谞讬 讘诪转谞讬转讬谉 讗驻讬诇讜 诪讞诇讛 讻谉 驻讬' 专砖"讬 讝"诇 讜讗讬谞讜 诪讞讜讜专 讚讛"诇 诇诪转谞讬 讛讻讬 讘驻讬专讜砖 讚诇讬砖谞讗 讚讙诪专讗 诇讗 诪砖转诪注 诪讬谞讬讛 讗诇讗 讚讻谞住讛 住转诐 讘诇讗 讻转讜讘讛. 讜讛专诪讘"谉 谞专"讜 驻讬专砖 讚拽住"讚 讚讝讛 砖谞砖讗 讘诇讗 讻转讜讘讛 诇讗 谞讻讜驻谞讜 诇专"讬 讗诇讗 讘驻讞讜转 砖讘讻转讜讘讜转 讚诇讗 讙专注讛 诪诪讜讞诇转 讜讛讬诇讻讱 谞讻讜祝 讗讜转讜 诇讻转讜讘 讻转讜讘讛 砖诇 诪讗转讬诐 讜讗讞"讻 转讻转讜讘 诇讜 讛讬讗 砖谞转拽讘诇讛 讛讬讗 诪诪谞讜 诪谞讛. 讜讙诐 讝讛 讗讬谞讜 诪讞讜讜专 讘注讬谞讬 讚诪讙专注 讙专注讗 讝讜 诪诪讜讞诇转 讘驻讬' 讜讛诇讗 诪讞诇讛 讘驻讬' 讻讜驻讬谉 讗讜转讜 诇讬转谉 诪讗转讬诐 讜讗讬谉 讗讜诪专讬诐 讬讻转讜讘 讛讜讗 诪讗转讬诐 讜转诪讞讜诇 讛讬讗 诪谞讛 讜注讜讚 讚讛讗  砖诪注讬' 诇专讘讬 讬讛讜讚讛 讚讞讬讬砖 诇讘注讬诇转 讝谞讜转 讗诇讗 讚讬谞讗 拽转谞讬 讚讻转讜讘讛 转谞讗讛 拽讬讬诐 讜诪讜讞诇转 讗讬谉 转谞讗讛 拽讬讬诐 讜讛讬诇讻讱 讗诐 讗转讛 讗讜诪专 讻讗谉 讚诪讞讬诇转讛 诪讞讬诇讛 讗诐 讻谉 谞注砖讛 讝讜 讻讗讬诇讜 讻转讘 诇讛 讜讗讞专 讻讱 诪讞诇讛 讛讬讗 砖讛专讬 诇讗 讻转讘 诇讛 讛讜讗 诪谞讛 诇讘讚 讻讚讬 砖谞讗诪专 砖注砖讛 讝讛 砖诇讗 讻专爪讜谉 讞讻诪讬诐 讜讗诐 讗讬谉 诪讞讬诇转讛 诪讞讬诇讛 诇诪讛 谞讻讜祝 讗讜转讛 诇讻转讜讘 诇讜 讛转拽讘诇转讬. 讜诪住转讘专讗 诇讬 讚讛讻讗 讛讜讛 住"讚 诇专讘讬 讬讛讜讚讛 讻讜转讘转 诇讗讜 讚讜拽讗 讜讛"讛 诇诪讜讞诇转 讜讛讬诇讻讱 专讜讗讬谉 讗转 讝讜 讻讗讬诇讜 讬砖 诇讛 讻转讜讘讛 砖诇 诪讗转讬诐 讚诪住转诪讗 讛讻讬 讗讬转 诇讛 诪转谞讗讬 讘"讚 讜讻讬讜谉 讚诇讗 讞砖砖讛 诇讻转讜讘 讛专讬 讝讜 讻讗讬诇讜 诪讞诇讛 讜讜讬转专讛 诪拽爪转 讻转讜讘转讛 讜诇讗 转讙讘讛 讗诇讗 诪谞讛 讜砖谞讬 诇讬讛 诇注讜诇诐 专讘讬 讬讛讜讚讛 讜讛转诐 讻转讘讛 诇讬讛 讛转拽讘诇转讬 讻诇讜诪专 讜讻讜转讘转 讚讜拽讗 讗讘诇 诪讞诇讛 诇讗 讜讛讬诇讻讱 讗驻讬诇讜 讻砖转"诇 讘讝讜 砖讛讬讗 讻诪讜讞诇转 讗驻讬诇讜 讛讻讬 讙讜讘讛 诪讗转讬诐 讻转谞讗讛 讚注"驻 讜讻"砖 讚住转诐 讘讟诇 讻谞"诇. 注讚 讻讗谉 诇砖讜谉 讛专砖讘"讗 讝"诇:


 讜讛转讜住驻讜转 讻转讘讜 讜讝"诇 诪谞讬 专"诪 讛讬讗 讚讗诪专 讻诇 讛驻讜讞转 讜讻讜'. 讘驻专拽 讗祝 注诇 驻讬 讚讬讬拽 讻诇 讛驻讜讞转 讗驻讬诇讜 讘转谞讗讛 讗诇诪讗 讚转谞讗讜 讘讟诇 讜讗讬转 诇讛 讜讻讬讜谉  讚讗诪专讬谞谉 诇讬转 诇讛 诇讗 住诪讻讛 讚注转讛 讜讛讜讬讗 讘注讬诇转讜 讘注讬诇转 讝谞讜转 讜驻讬' 专讬讘"谉 讚讘讻诇 诪拽讜诐 讚讗讬转 诇讛 讜讗讬谉 讛讗砖讛 讘讟讜讞讛 讘讜 讚诇讗 住诪讻讛 讚注转讛 转拽谞讜 讞讻诪讬诐 砖讬讛讗 讘注讬诇转讜 讘注讬诇转 讝谞讜转 讗讘诇 讗诐 讛讬讛 转谞讗讬 拽讬讬诐 讻讬讜谉 讚诇讬转 诇讛 讗讬谉 讘注讬诇转讜 讘注讬诇转 讝谞讜转 注"讻. 讜拽砖讛 讗诐 讻谉 讗诪讗讬 拽讗诪专 讜诇讗诇诪谞讛 诪谞讛 讚讛讜讬讗 讘注讬诇转 讝谞讜转 讜讛讗 转谞讗讬 拽讬讬诐 讚讻诇 讘讚专讘谞谉 转谞讗讬 拽讬讬诐 讜诇砖讬讟转 专"讬 讝"诇 讚诇讗 诪讘注讬讗 拽讗诪专 讜讻讚讘注讬谞谉 诇驻专讜砖讬 拽诪谉 讘住"讚 谞讬讞讗 讚讛讗 讻"砖 讗讬 转谞讗讬 拽讬讬诐 讚讛讜讬讗 讘注讬诇转讜 讘注讬诇转 讝谞讜转 讜诇讙讘讬 讛讻讬 拽转谞讬 讙讘讬 讗诇诪谞讛 讚讛专讬 讝讜 讘注讬诇转讜 讘注讬诇转 讝谞讜转 讗祝 注诇 讙讘 讚诇讬砖谞讗 讚讻诇 讛驻讜讞转 诇讙讘讬 讗诇诪谞讛 诇讗 讚讬讬拽讗 诪讻诇 诪拽讜诐 讗讬讻讗 诇诪讬诪专 讚诪砖讜诐 讘转讜诇讛 谞拽讟 讛讻讬 讗讘诇 诇砖讬讟转 专讬讘"谉 讝"诇 拽砖讬讗. 讜转讬专爪讜 讘转讜住驻讜转 讚讙讘讬 讗诇诪谞讛 谞诪讬 讗祝 注诇 讙讘 讚讛讜讬讗 讘讚专讘谞谉 转谞讗讬 讘讟诇 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉. 讜讚注 讚诇砖讬讟转 专讬讘"谉 讝"诇 诪讗讬 讚讛讜讬讗 讘注讬诇转讜 讘注讬诇转 讝谞讜转 讛讬讬谞讜 诪砖讜讬讗 诇讛 讘注讬诇转 讝谞讜转 讚谞讘注诇转 讗讚注转讗 讚诇讬转 诇讛 讜讗讬谉 讛讚讬谉 讻谉 讗诇讗 讚讗讬转 诇讛 讜讻讬讜谉 讚讗讬转 诇讛 转拽谞讜 讞讻诪讬诐 砖讬讛讗 讘注讬诇转 讝谞讜转 讗讘诇 讛讬讻讗 讚拽讜砖讟讗 讚讚讬谞讗 讛讜讗 讚诇讬转 诇讛 讗讬谉 讻讗谉 讘注讬诇转 讝谞讜转 讜诪讬讛讜 讗讬住讜专讗 讗讬讻讗 讚讗住讜专 诇讗讚诐 砖讬砖讛讗 注诐 讗砖转讜 砖注讛 讗讞转 讘诇讗 讻转讜讘讛 讗讘诇 讗讬谉 讻讗谉 讘注讬诇转 讝谞讜转 讗诇讗  讘讛讚讬讗 诇讗 住诪讻讛 讚注转讛 砖诇讗 讻讚讬谉 讜讻讻转讜讘. 讜诇砖讬讟转 专"讬 讝"诇 讗讬讛讬 谞诪讬 诪砖讜讬讗 讘注讬诇转 讝谞讜转 讚讻讬讜谉 讚拽诇讛 讘注讬谞讬讜 诇讛讜爪讬讗讛 讛专讬 讘注讬诇转讜 讘注讬诇转 讝谞讜转 讜砖诪注转讬谉 讛讻讬 诪转驻专砖讗 诇砖讬讟转 专讬讘"谉 讚专"诪 讜专' 讬讛讜讚讛 讘讛讻讬 驻诇讬讙讬 讚专"诪 住讘专 讚讻诇 讛驻讜讞转 诇注讜诇诐 转谞讗讬 讘讟诇 讜讗驻讬诇讜 讻转讘讛 讛转拽讘诇转讬 诪讬谞讱 诪谞讛 讜讛讬诇讻讱 转拽讬谞讜 专讘谞谉 讚诇讬讛讜讬 讘注讬诇转讜 讘注讬诇转 讝谞讜转 讜专讘讬 讬讛讜讚讛 住讘专 讚讗诐 专爪讛 讻讜转讘 诇讘转讜诇讛 讻讜' 讜讛讬讗 讻讜转讘转 讛转拽讘诇转讬 讜讻讜' 讜讻讬讜谉 讚讻谉 讗驻讬诇讜 诇讗 讻转讘讛 诇讜 讻谉 讻讬讜谉 讚讗驻砖专 诇驻讞讜转 诇讛 诪讻转讜讘转讛 讗祝 注诇 讙讘 讚讬讚注讬谞谉 讚讗讬转 诇讛 讜讗讬讛讬 住诪讻讛 讚注转讛 讚诇讬转 诇讛 讗驻讬诇讜 讛讻讬 诇讗 转拽讬谞讜 专讘谞谉 讚诇讬讛讜讬 讘注讬诇转讜 讘注讬诇转 讝谞讜转 诪讗讞专 讚讗驻砖专 诇驻讞讜转 诇讛 讜专"诪 住讘专 讚诇注讜诇诐 讗讬转 诇讛 讜住诪讻讛 讚注转讛 讚诇讬转 诇讛 讜诇讛讻讬 讛讜讬讗 讘注讬诇转讜 讘注讬诇转 讝谞讜转 讜诪转谞讬' 谞诪讬 诪砖诪注 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讻专"诪 讜诪讗讬 诇讗 讻转讘 诇讛 讻转讜讘讛 讛讬讬谞讜 讚诇讗 讻转讘 诇讛 讻转讜讘讛 讛专讗讜讬讛 讜讗驻讬诇讜 讻转讘讛 讛转拽讘诇转讬 讜讗驻"讛 讘转讜诇讛 讙讜讘讛 诪讗转讬诐 讻专"诪 讜讛讻讬谉 讚讬讬拽 住讬驻讗 讚拽转谞讬 讘转讜诇讛 讙讜讘讛 诪讗转讬诐 讚讗诇诪讗 诇注讜诇诐 讛讻讬谉 讚讬谞讗 讜诪住讬拽 转诇诪讜讚讗 讚讗驻讬诇讜 讻专讘讬 讬讛讜讚讛 讗转讬讗 诪转谞讬' 讜讻讬 拽转谞讬 诪转谞讬转讬谉 讚讜拽讗 讘讚诇讗 讻转讘 诇讛 讛转拽讘诇转讬 讜讛讻讬 讚讬讬拽 诇讬砖谞讗 讚诇讗 讻转讘 诇讛 讚拽转谞讬 诪转谞讬' 讜讛讗 讚讗诪专讬谞谉 诇拽诪谉 讘驻专拽 讗祝 注诇 驻讬 诪讞诇讜拽转 讘转讞诇转 讞讜驻讛 讗讘诇 讘住讜祝 讘讬讗讛 讚讘专讬 讛讻诇 诪讜讞诇转 讛"驻 诇讚注转 专讬讘"谉 讝"诇 诪讞诇讜拽转 讘转讞诇转 讞讜驻讛 讗讘诇 讘住讜祝 讘讬讗讛 讗讬 讗转谞讬 讘注诇 讘住讜祝 诇驻讞讜转 诪讻转讜讘转讛 诇讗 讛讜讬讗 讘注讬诇转讜 讘注讬诇转 讝谞讜转 讚讗祝 注诇 讙讘 讚讗转谞讬 讘注诇 讛讬讗 讗讬谞讛 诪讜讞诇转 讜讘讟讜讞讛 讛讬讗 讚讗讬转 诇讛 讜讗讬谉 讘讚讘专讬 讘注诇讛 讻诇讜诐 讻讘专 讻讬讜谉 砖讝讻转讛 诪砖谞讻谞住讛 诇讞讜驻讛 讜谞讘注诇讛 讗讘诇 讘转讞诇转 讞讜驻讛 住讘讬专讗 诇讬讛 诇专"诪 讚讗讬谉 讛讗砖讛 讘讟讜讞讛 讘讜 讚诇讗 住诪讻讛 讚注转讛 讜讻讬讜谉 讚讗讬转 诇讛 讛讜讬讗 讘注讬诇转讜 讘注讬诇转 讝谞讜转 讜诪讬讛讜 讗诐 讛讬讗 诪注爪诪讛 诪讜讞诇转 讘驻讬专讜砖 驻砖讬讟讗 讜讚讗讬 讚讬讻讜诇讛 诇诪讻讜专 讜诇诪讞讜诇. 讛谞讛 讛爪注转讬 诇驻谞讬讱 驻讬专讜砖讜 砖诇 专讬讘"谉 讝"诇 讜讗讬谉 注诇 驻讬专讜砖讜 砖讜诐 拽讜砖讬讗 诪诪讛 砖讛拽砖讜 讛转讜住驻讜转 讝"诇 讚讜拽 讜转砖讻讞 讻谞"诇:


 讜讝"诇 讛专讬讟讘"讗 讝"诇 诪转谞讬' 诪谞讬 专' 诪讗讬专 讛讬讗 讚讗诪专 讻诇 讛驻讜讞转 讻讜'. 驻专砖"讬 讝"诇 讚诪转谞讬' 诇讗 讻转讘 诇讛 讻转讜讘讛 讛讬讬谞讜 诇驻讬 砖诪讞诇讛 诇讜 讘驻讬' 讻诇讜诪专 砖讛转谞讛 注诪讛 砖诇讗 转讛讗 诇讛 讻转讜讘讛 讻诇诇 讗讜 砖诇讗 转讛讗 诇讛 讻转讜讘讛 砖诇讬诪讛 讜讛讬讬谞讜 讻专"诪 讚讗诪专 讻诇 讛驻讜讞转 诇讘转讜诇讛 诪诪讗转讬诐 讜诇讗诇诪谞讛 诪诪谞讛 讛专讬 讝讜 讘注讬诇转 讝谞讜转 讜讗诪专讬谞谉 诇拽诪谉 讘讚讜讻转讗 讻诇 讛驻讜讞转 讜讗驻讬诇讜 讘转谞讗讛 诇诪讬诪专讗 砖讗讬谉 驻讞讬转转讜 讻诇讜诐 讜转谞讗讜 讘讟诇 讚讗讬 专' 讬讛讜讚讛  讚讗诪专 专爪讛 讻讜转讘 诇讘转讜诇讛 诪讗转讬诐 讜讛讬讗 讻讜转讘转 诇讜 讛转拽讘诇转讬 讜讗住讬拽谞讗 讚讗驻讬诇讜 转讬诪讗 专"讬 讛转诐 讻转讘讛 诇讬讛 讛转拽讘诇转讬 讛讻讗 诇讗 讻转讘讛 诇讬讛 讛转拽讘诇转讬  讻诇讜诐 讚诪转谞讬转讬谉 讚拽转谞讬 诇讗 讻转讘 诇讛 诇讗 砖讛转谞讛 注诪讛 讻谉 讜诪讞诇讛 诇讜 讚讗诐 讻谉 讜讚讗讬 转谞讗讜 拽讬讬诐 讗诇讗 诪转谞讬转讬谉 砖讻谞住讛 住转诐 砖讬讻讜诇讛 诇讜诪专 诇讗 诪讞诇转讬 诇讜 讗诇讗 砖住诪讻转讬 注诇 转谞讗讬 讘"讚 讝讜 砖讬讟转 专砖"讬 讝"诇. 讜谞专讗讛 注讜讚 诪讚讘专讬讜 讝"诇 讚诇专"诪 讻砖诐 砖讗诐 讻谞住讛 讘驻讞讜转 诪诪讗转讬诐 转谞讗讬 讘讟诇 讻讱 讗诐 讻谞住讛 讘诪讗转讬诐 讜诪讞诇讛 诇讜 讗讞专讬 讻谉 讗讬谉 诪讞讬诇转讛 诪讞讬诇讛 砖讻谉 讻转讘 讝"诇 砖讗讬谞讛 讬讻讜诇讛 诇诪讞讜诇 转讞转讬讜. 讜讝讛 讗讬谞讜 谞讻讜谉 砖讗讬谉 转谞讗讬 讘"讚 讗诇讗 砖讬讻谞住讜讛 讘诪讗转讬诐 讗讘诇 讗诐 诪讞诇讛 诇讜 讗讞专讬 讻谉 诪讞讬诇讛 讻驻专注讜谉 讛讬讗 讜诪讞讬诇转讛 诪讞讬诇讛 讗诇讗 砖诇讚讘专讬 专"诪 讘注讬诇转讜 讘注讬诇转 讝谞讜转 诪砖讜诐 讚诇讗 住诪讻讛 讚注转讛 讚讗讬 诇讗 讻讜诇讛 住讜讙讬讗 讚诇拽诪谉  讚诪讬讬专讬谞谉 讘讚讬谉 诪讜讞诇转 讻转讜讘转讛 诇讘注诇讛 讗诐 讬砖 诇讛 诪讝讜谞讜转 讚诇讗 讻专"诪 讜讛讗 诇讬转讗 讚讛讗 拽讬讬诪讗 诇谉 讻专"诪 讻讚讗讬转讗 讘驻专拽 讗祝 注诇 驻讬 讜讛讗 讚拽转谞讬 专' 讬讛讜讚讛 讗讜诪专 专爪讛 讻讜转讘转 诇讜 讜讻讜' 讜驻诇讬讙 注诇讬讛 专"诪 讛转诐 诪驻谞讬 砖诪讞诇转讜 讘转讞诇转 讛谞砖讜讗讬谉 讜注诇 诪谞转 讻谉 讻谞住讛 砖转讻转讜讘 诇讜 砖讜讘专 诇讗诇转专 砖讗讬谉 讻转讬讘转讜 讗诇讗 诇驻谞讞讬讗 讘注诇诪讗 讜讻讗讬诇讜 讻谞住讛 讘驻讞讜转 诪诪讗转讬诐 讗讘诇 讻诇 砖讻谞住讛 讘讻转讜讘讛 砖诇讬诪讛 砖诇讗 讘转谞讗讬 讜讗讞"讻 诪讞诇讛 诇讜 讚讻"注 诪讞讬诇转讛 诪讞讬诇讛 讗诇讗 砖讗住讜专 诇砖讛讜转讛 讘诇讗 讻转讜讘讛 诇讚注转讜 砖诇 专"诪. 讜讛砖转讗 讗转讬讗 砖驻讬专 住讜讙讬讬谉 讚讗诪专讬谞谉 诪转谞讬' 诪谞讬 专讘讬 诪讗讬专 讛讬讗 驻讬专讜砖 讚诪转谞讬' 诪砖诪注 砖诇讗 讻转讘 诇讛 讻转讜讘讛 诪驻谞讬 砖讛转谞讛 讻谉 注诪讛 讗讜 砖诇讗 讻转讘 诇讛 讗讜 砖讻转讘 诇讛 讜诪讞诇讛 诇讜 诇讗诇转专 诇驻讬 砖讻谞住讛 讘转谞讗讬 砖转诪讞讜诇 诇讜 诪讬讚 讜讗转讬讗 讻专' 诪讗讬专 讚讗诪专 讻诇 讛驻讜讞转 讜讻讜' 讚讗讬 专' 讬讛讜讚讛 讛讗诪专 专爪讛 讻讜转讘 讜讻讜' 讜拽住"讚 讚讛"讛  讻讜诇讛 专' 讬讛讜讚讛 讗诐 讻谞住讛 讘讛讚讬讗 讘驻讞讜转 诪诪讗转讬诐 砖转谞讗讬 拽讬讬诐 讗诇讗 砖诇讻转讞诇讛 专讗讜讬 诇讜 诇讻转讜讘 诇讛 诪讗转讬诐 诪驻谞讬 讛专讜讗讬谉 讜讛讬讗 讻讜转讘转 诇讜 讛转拽讘诇转讬 讜诪讛讚专讬谞谉 讚讗驻讬诇讜 转讬诪讗 专讘讬 讬讛讜讚讛 砖诇讗 讗诪专 专' 讬讛讜讚讛 讗诇讗 讚讜拽讗 讛讬讻讗 砖讻谞住讛 讘诪讗转讬诐 讜讻转讘讛 诇讜 砖讜讘专 讚讞砖讘讬谞谉 诇讛 讻讗讬诇讜 诪讞诇讛 诇讜 诇讗讞专 讝诪谉 诪讚注转讛 讗讘诇 诪转谞讬' 砖诇讗 讻转讘 诇讛 讻转讜讘讛 砖诇讬诪讛 讗驻讬诇讜 专' 讬讛讜讚讛 诪讜讚讛 砖转谞讗讜 讘讟诇. 讜讗诐 转讗诪专 讜诇讻讜诇讛讜 驻专讜砖讬 诪讛讬讻谉 砖诪注讬谞谉 诇专"诪 讚住"诇 转谞讗讜 讘讟诇 讗讚专讘讛 诪讚拽转谞讬 砖讘注讬诇转讜 讘注讬诇转 讝谞讜转 诪讻诇诇 讚转谞讗讜 拽讬讬诐 讜诇讬"诇 转讬专爪讜 讘转讜住' 讚讚讬讬拽 诇讛 诪讚诇讗 拽转谞讬 讻诇 讘转讜诇讛 砖讗讬谉 诇讛 诪讗转讬诐 讜讗诇诪谞讛 砖讗讬谉 诇讛 诪谞讛 讛专讬 讝讜 讘注讬诇转 讝谞讜转 讜拽转谞讬 讻诇 讛驻讜讞转 讚讛讬讬谞讜 砖讘拽砖 诇驻讞讜转 讜讗祝 注诇 驻讬 砖诇讗 驻讞转 讚讜讚讗讬 转谞讗讜 讘讟诇 讜讞讬讬讘 诇讛 讜讗驻讬诇讜 讛讻讬 讘注讬诇转讜 讘注讬诇转 讝谞讜转 诪砖讜诐 讚诇讗 住诪讻讛 讚注转讛 讻讬 住讘讜专讛 砖讚注转讜 诇讙专砖讛 讜诇驻讬讻讱 谞转讻讜讜谉 诇驻讞讜转 诇讛 讻讚讬 砖转讛讗 拽诇讛 讘注讬谞讬讜 诇讛讜爪讬讗讛 注"讻. 讜诇砖讬讟转 专讬讘"谉 讝"诇 讝讗转 讛拽讜砖讬讗 讚拽砖讬讗 诇讻讜诇讛讜 驻讬专讜砖讗 诇讬转讗 讚讜拽 讜转砖讻讞:

 讜讝"诇 讛专讬讟讘"讗 讝"诇 讗转讗谉 诇专讘讬 讬讛讜讚讛 讜讻讜'. 讜讗诐 转讗诪专 讗讚专讘讛 讻讬讜谉 讚拽转谞讬 诪驻谞讬 砖讛讜讗 转谞讗讬 讘"讚 诪讻诇诇 砖讝讛讜 讛诪讞讬讬讘讜 讜诇讗 诪砖讜诐 讚讗讞专讬讜转 讟注讜转 住讜驻专. 讜讬砖 诇讜诪专 讚诪砖讜诐 讚住"讚 讚讘讻转讜讘讛 讛拽诇讜 砖讬讛讗 爪专讬讱 讗讞专讬讜转 诪驻讜专砖 诇讻讱 讗诪专 砖讝讛 讗讬谞讜 讚讗讚专讘讛 讻转讜讘讛 转谞讗讬 讘"讚 讛讜讗 讜讗注"驻 砖诇讗 讻转讘 讻诪讬 砖讻转讘 讚诪讬 讜注讚讬驻讗 诪讞讜讘 讚讗诪专讬' 讘讬讛 讗讞专讬讜转 讟注讜转 住讜驻专 讛讜讗 讗讬 谞诪讬 讚讻讬 拽转谞讬 诪驻谞讬 砖讛讜讗 转谞讗讬 讘"讚 诇讗讜 诪砖讜诐 讗讞专讬讜转 谞拽讟讬 讗诇讗 诇诪讬诪专讗 砖讞讬讬讘 诇转转 诇讛 诪讗转讬诐 讗注"驻 砖诇讗 讛讬讛 砖讜讛 讗诇讗 诪谞讛 诪驻谞讬 砖讻转讜讘讛 转谞讗讬 讘"讚. 注"讻:





诪讛专砖"讗 - 讞讬讚讜砖讬 讛诇讻讜转

讘讚"讛 诪谞讬 专"诪 讻讜' 讜驻讬' 专讬讘"谉 讚讘讻"诪 讚讗讬转 诇讛 讻讜' 讗讘诇 讗诐 讛讬讛 转谞讗讜 拽讬讬诐 讻讜' 注讻"诇 讜诇驻讬专讜砖讜 诇砖讜谉 讗驻讬诇讜 讘转谞讗讬 讚拽讗诪专 讬砖 诇驻专砖 诇讙讘讬 讻讜转讘转 诇讜 讛转拽讘诇转讬 讚诇讗 诪爪讬 诪讞诇讛 诇专"诪 讜诇讗 住诪讻讛 讚注转讛 讟驻讬 诇诪讬诪专 讚讗讬转 诇讛 讻讬讜谉 讚讻转讘讛 诇讜 诪讬讛讜 诪讛讛讬讗 讚讛讞讜讘诇 砖讻转讘讜 讛转讜住' 诪讜讻讞 讚诇讻"注 讬讻讜诇讛 诇诪讞讜诇 注诇 讬讚讬 讛转拽讘诇转讬 讜诇讗 讛讜讛 讘注讬诇转 讝谞讜转 诇专"诪 诇驻讬专讜砖 专讬讘"谉 讜讬砖 诇讬讬砖讘 讚拽讗诪专 讗驻讬诇讜 讘转谞讗讛 诇讙讘讬 讛讱 诪诇转讗 讚拽转谞讬 讘诪转谞讬' 讚讻转讘 诇讛 砖讚讛 砖讜讛 诪谞讛 讻讜' 讜讚讜"拽: 


讘讗"讚 讜讚讬讬拽 诪讚诇讗 拽转谞讬 讻诇 讘转讜诇讛 讻讜' 注讻"诇 诇驻专讬讘"谉 谞讬讞讗 讚讚讜拽讗 讘讚讗讬转 诇讛 讜诇讗 住诪讻讛 讚注转讛 讗讘诇 诇驻讬' 讝讛 诪讬 讬讗诪专 诇谉 讚诇讗 诪讬讘注讬讗 拽讗诪专 讜讗驻讬诇讜 讘讗讬转 诇讛 讗讬诪讗 讚讚讜拽讗 讘诇讬转 诇讛 拽讗诪专 讜诪砖讜诐 砖诇讗 转讛讗 拽诇讛 讘注讬谞讬讜 诇讛讜爪讬讗讛 讜拽讗诪专 讚讚讬讬拽 讻讜' 讜拽"诇: 


讘讗"讚 讜拽砖讛 诇专"讬 讻讜' 讚讻诇 讛驻讜讞转 讚诪砖诪注 讚讗驻讬诇讜 讘讗讜转讜 注谞讬谉 砖讬砖 诇讛 讛讬讬谞讜 讘住讜祝 讘讬讗讛 讻讜' 注讻"诇 诪讛 砖诪拽砖讬诐 讘讻讗谉 讚讗"讻 讘诪讗讬 驻诇讬讙讬 讚讛讗 讘住讜祝 讘讬讗讛 讻"注 诪讜讚讜 讚讗讬谞讛 讬讻讜诇讛 诇诪讞讜诇 讻讚讗诪专讬谞谉 讘驻专拽 讗注"驻 讬"诇 讚驻诇讬讙讬 讘转谞讗讛 讘注诇诪讗 讘诇讗 讻讜转讘转 讛转拽讘诇转讬 诇专"诪 转谞讗讜 拽讬讬诐 讜诇专讘讬 讬讛讜讚讛 转谞讗讜 讘讟诇 讜讚讜拽讗 讘讻讜转讘转 诇讜 讛转拽讘诇转讬 住讘专 专"讬 转谞讗讜 拽讬讬诐 讚讘讛讻讬 驻诇讬讙讬 诇拽诪谉 讘驻专拽 讗注"驻 专' 讬讛讜讚讛 讜专讘讬 讬讜住讬 讘讘专讬讬转讗 讜注讜讚 讬砖 诇讜诪专 讚驻诇讬讙讬 讘讘注讬诇转 讝谞讜转 讚诇专讘讬 诪讗讬专 讘讬谉 讗讬转 诇讛 讜讘讬谉 诇讬转 诇讛 讛讜讛 讘注讬诇转 讝谞讜转 讜诇专' 讬讛讜讚讛 讗驻讬诇讜 讘诇讬转 诇讛 讻讙讜谉 讘讛转拽讘诇转讬 专爪讛 讻讜转讘 讻讜' 讜诇讗 讛讜讬 讘注讬诇转 讝谞讜转 讜讻谉 谞专讗讛 讚爪"诇 诇驻讬 讛讗诪转 讚转谞讗讜 讘讟诇 诇专"诪 讜讘驻专拽 讗祝 注诇 驻讬 讗诪专讬谞谉 诇专' 讬讛讜讚讛 谞诪讬 转谞讗讜 讘讟诇 讚诇讗 驻诇讬讙讬 专"诪 讜专"讬 讘诪转谞讬' 讗诇讗 讘讘注讬诇转 讝谞讜转 讜讚讜"拽: 


讘讗"讚 讜讬"诇 讚讛转诐 诪讬讬专讬 诇驻讬 讛诪住拽谞讗 讻讜' 讜讗"转 讜诪谞诇谉 讚诇专"诪 讗驻讬诇讜 讘讻转讘讛 诇讬讛 讛转拽讘诇转讬 讻讜' 注讻"诇 诇讻讗讜专讛 拽砖讛 诇讚讘专讬讛诐 讚诇驻讬 转讬专讜爪诐 砖讻转讘讜 讚讛转诐 诇驻讬 讛诪住拽谞讗 讚砖诪注转讬谉 讚专' 讬讛讜讚讛 讗讬讬专讬 讚讜拽讗 讘讻转讘讛 诇讬讛 讛转拽讘诇转讬 讗讘诇 诇驻讬 诪讗讬 讚住"讚 讛砖转讗 讗讬讬专讬 专' 讬讛讜讚讛 讗驻讬诇讜 讘诇讗 讛转拽讘诇转讬 讜诪转谞讬转讬谉 讘讬谉 讗讬 讗讬讬专讬 讗祝 讘讛转拽讘诇转讬 讜讘讬谉 讗讬 讗讬讬专讬 讘诇讗 讛转拽讘诇转讬 诇讗 讗转讬讗 讻专' 讬讛讜讚讛 讜讗"讻 讗讬谉 诪拽讜诐 诇拽讜砖讬讬转诐 砖讛拽砖讜 讜讗诐 转讗诪专 讜诪谞诇谉 讚诇专' 诪讗讬专 讗驻讬诇讜 讘讻转讘讛 诇讬讛 讛转拽讘诇转讬 讻讜' 讚讛讗 讗讬 诪转谞讬' 讗讬讬专讬 讘诇讗 讛转拽讘诇转讬 砖驻讬专 讗转讬讗 讻专"诪 讜讗讬 讗讬讬专讬 讗祝 讘讛转拽讘诇转讬 注"讻 讚讗讬谉 谞专讗讛 诇讜 诇讞诇拽 讘讬谉 讻转讘讛 诇诇讗 讻转讘讛 讜讛讬讬谞讜 讻转讬专讜爪诐 砖讻转讘讜 诇拽诪谉 讜讚拽讗专讬 诇讛讜 诪讗讬 拽讗专讬 诇讛讜 讜讬砖 诇讬讬砖讘 讛讙诐 砖讻转讘讜 讘转讬专讜爪诐 讚讛转诐 诇驻讬 讛诪住拽谞讗 讚讛讻讗 讗讬讻讗 诇诪讬诪专 谞诪讬 讘讛讬驻讱 讚讙诐 诇驻讬 诪讗讬 讚住诇拽讗 讚注转讱 讛砖转讗 讗讬讬专讬 专"讬 讚讜拽讗 讘讛转拽讘诇转讬 讻讚拽讗诪专 讘诪住拽谞讗 讜讬砖 诇讞诇拽 讘讬谉 讻转讘讛 诇诇讗 讻转讘讛 讗诇讗 讚讛讜讛 住诇拽讗 讚注转讱 讚诪转谞讬' 讗讬讬专讬 讗驻讬诇讜 讘讛转拽讘诇转讬 讜讛诪转专抓 讛砖讬讘 讚诪转谞讬' 讗讬讬专讬 讚讜拽讗 讘诇讗 讛转拽讘诇转讬 讜讗讛讗 砖驻讬专 拽讗 拽砖讬讗 诇讛讜 讛砖转讗 讜诪谞诇谉 讚诇专' 诪讗讬专 讗驻讬诇讜 讘讻转讘讛 诇讬讛 讛转拽讘诇转讬 讻讜' 讚讗讬诪讗 讚诇讗 驻诇讬讙 注诇讬讛 讚专' 讬讜住讬 讘讛转拽讘诇转讬 砖讬讛讬讛 转谞讗讜 讘讟诇 讚讛讗 诇讗 讗砖讻讞谉 讘讚讘专讬 专"诪 讚拽讗诪专 转谞讗讜 讘讟诇 讗诇讗 讘诇讗 讻转讘讛 讛转拽讘诇转讬 讜诇讬转 诇谉 诇诪讬诪专 讚专' 诪讗讬专 讜专"讬 驻诇讬讙讬 讗诇讗 讘讘注讬诇转 讝谞讜转 讚诇专' 诪讗讬专 讗驻讬诇讜 讘转谞讗讛 讘注诇诪讗 砖讛讜讗 讘讟诇 讛讜讛 讘注讬诇转 讝谞讜转 讜诇专"讬 讗驻讬诇讜 讘讛转拽讘诇转讬 讚转谞讗讜 拽讬讬诐 诇讗 讛讜讛 讘注讬诇转 讝谞讜转 讜讗诐 讻谉 诪转谞讬' 讚讗讬讬专讬 讗祝 讘讛转拽讘诇转讬 诇诪讗讬 讚住诇拽讗 讚注转讱 讛砖转讗 注"讻 诇讗 讗转讬讗 讗驻讬诇讜 讻专' 诪讗讬专 讜诪讻讞 讛讱 拽讜砖讬讗 讻转讘讜 诇转专抓 讚诇驻讬 诪讗讬 讚住诇拽讗 讚注转讱 讛砖转讗 讗讬谉 谞专讗讛 诇讜 诇讞诇拽 讻诇诇 讘讬谉 讻转讘讛 诇诇讗 讻转讘讛 讜讚讜"拽: 


讘讚"讛 诪谞讬 专' 诪讗讬专 讛讬讗 讛砖转讗 诪砖诪注 讻讜' 讛讬讬谞讜 诇驻讬 砖讛转谞讛 注诪讛 注讻"诇 讚讗注"讙 讚诇讗 讛讬讛 谞专讗讛 诇讜 诇讞诇拽 讘转谞讗讬 讘讬谉 讻转讘讛 诇诇讗 讻转讘讛 讻诪"砖 讛转讜住' 诇注讬诇 诪讻诇 诪拽讜诐 讘讬谉 讛转谞讛 [诇诇讗 讛转谞讛] 讜谞砖讗讛 住转诐 讜讚讗讬 讚讬砖 诇讞诇拽 讗诇讗 讚讛讜讛 诪砖诪注 诇讬讛 讛砖转讗 讚讗讬讬专讬 诪转谞讬' 谞诪讬 讘讛转谞讛 注诪讛 讜诇讗 讛讬讛 谞专讗讛 诇讜 诇讞诇拽 讘讬谉 讻转讘讛 诇诇讗 讻转讘讛 讜诇驻讬 讛诪住拽谞讗 谞诪讬 讚诪讞诇拽 讘讬谉 讻转讘讛 诇诇讗 讻转讘讛 谞诪讬 诪爪讬 讗讬讬专讬 诪转谞讬' 讘讛转谞讛 注诪讛 讗诇讗 讚诇讗 讻转讘讛 讗诇讗 讚讗讬谉 诪讜讻专讞 诇讜诪专 讻谉 讚诪爪讬 讗讬讬专讬 谞诪讬 讘诇讗 讛转谞讛 讜谞砖讗讛 住转诐 讜讚讜"拽:





讞讻诪转 砖诇诪讛

讙诪' 住讜祝 住讜祝 讻诇 讛注讜诪讚 诇讬讙讝讝 讻讜'. 谞"讘 讘注专讜讱 讙专讬住 讻诇 讛注讜诪讚 诇讬讙讚讚 讻讙讚讜讚 讚诪讬. 专砖"讬 讘讚"讛 讗讬谞讜 专砖讗讬 讻讜' 讘驻讚讬讜谞讛 诪砖谞砖讘讬转. 谞"讘 讜诇驻讬 讟注诐 讝讛 拽砖讛 讗"讻 讛讬讻讗 讚谞砖讘讬转 讘讞讬讬 讘注诇讛 砖讗讬谉 讛讬讜专砖讬诐 讞讬讬讘讬诐 诇驻讚讜转讛 讻讚诇拽诪谉 讜诪讗讬 讟注诐 讛诇讗 讻讘专 谞砖转注讘讚 诪砖谞砖讘讬转 诇讻谉 谞专讗讛 讚注讬拽专 讛讟注诐 讻诪讜 砖驻讬专砖讜 讛转讜住' 诇拽诪谉 (讻转讜讘讜转 讚祝 谞"讘 注"讘) 讘讚"讛 讗诪专 讛专讬 讙讬讟讛 讜讻转讜讘转讛 讻讜':





诪讛专"诐 砖讬祝

讘诪砖谞讛 讞讬讬讘 诇专驻讗讜转讛 讜讻讜'. 讛讞讬诇讜拽 诪驻讜专砖 讘转讜住驻讜转 讚祝 谞"讘 注"讘: 


讘专砖"讬 讘讚"讛 谞讻住讬诐 诪讜注讟讬谉 砖讗讬谉 讘讛谉 讻讚讬 诇讝讜谉 讗诇讜 讜讗诇讜 注讚 砖讬讘讙专讜. 讜诇注讬诇 专讬砖 驻专拽讬谉 诪驻专砖 诪讝讜谉 讬"讘 讞讜讚砖 讜讻讜':
讘转讚"讛 住"住 讻讜' 讚讘讛谞讛讜 讻讜' 诪讻讞砖讬 讻讜'. 诇驻讬"讝 [诇讗 讛讬讛 爪专讬讱 诇诪讬诪专] 讚爪专讬讻讗 诇讚讬拽诇讗 拽讗诪讬谞讗 专"诇 讚讗讬 拽讬讬诪讗 诪砖讘讞讬 讗祝 讗诐 诇讗 诪砖讘讞讬 讜诇讗 诪讻讞砖讬 住讙讬. 讜讗驻砖专 讚诪住转诪讗 讗讬 诇讗 诪砖讘讞讬 讜讚讗讬 诪讻讞砖讬 讜讗讬 诇讗 诪讻讞砖讬 讜讚讗讬 诪砖讘讞讬 讜拽"诇:
讘转讚"讛 诪诪拽专拽注讬 讜讻讜' 驻住拽 专讘讗 讻专"讬 讜讻讜'. 讚讚讜讞拽 诇讜诪专 讛讗 砖诪讜讗诇 讗祝 讚驻住拽 讻专"讬 讗讬爪讟专讬讻讗 诇讬讛 诇讜诪专 砖诪讬谉 讘讗讘 讚诇讗 转讬诪讗 讚讜拽讗 讛砖讬讗讛 讻讚诇拽诪谉 (讻转讜讘讜转 讚祝 住"讞) 讜讚诇诪讗 诇专讘讗 拽讜砖讟讗 讚讜拽讗 讛砖讬讗讛 拽讗诪专 专"讬 讜讛讻讗 诇讗 讗讬讬专讬 讘讛砖讬讗讛 讚讗讬谉 住讘专讗 砖讬驻诇讙讜 讘驻讬' 讚专"讬. 讜注讜讚 诇拽诪谉 诪拽砖讛 讚专讘讗 讗讚专讘讗 讜诇讗 拽诪砖谞讬 讛讻讬 讜拽"诇: 


讘讗"讚 讜讬"诇 讜讻讜'. 讜讛讻讗 讚拽讗诪专 讗注"讙 讚拽讬"诇 讛诇讻讛 讻专' 讜讻讜' 拽砖讛 讚诇诪讗 讛讻讗 讗讬讬专讬 讘讗诪讚讬谞讬' 讜专讘讬 住"诇 讻专"讬 讻诪"砖 讛转讜住' 诇注讬诇 讘讚"讛 诪讗讬 注诇讜讬讗 讬"诇 讚讛讻讗 讘诪讝讜谞讜转 讗讬讬专讬 讚诇讗 砖讬讬讱 讘讬讛 讗讜诪讚谞讗:
讘转讚"讛 讛讗 诪谞讬 专"诪 讛讜讗 讜讻讜' 讘驻专拽 讗注"驻 讜讻讜'. 讛讜讝拽拽讜 诇讛讘讬讗 讻"讝 诪砖讜诐 讚讛讬讗讱 谞砖诪注 诪专"诪 讚讙讜讘讛 讻转讜讘转讛 讘讚讗转谞讬 讚诇诪讗 讗讚专讘讛 讗讬谞讜 讙讜讘讛 讜转谞讗讜 拽讬讬诐 讜诇讛讻讬 讘注讬诇转讜 讝谞讜转. 讜驻讬专砖 专讬讘"诐 讚诪谞"诇 诇转诇诪讜讚讗 讙讜驻讬讛 诇诪讬讚拽 讗诇诪讗 住讘专 转谞讗讜 讘讟诇: 


讘讗"讚 讜讗诇诪谞讛 讗注"驻 讚讘讚专讘谞谉 转谞讗讜 拽讬讬诐 讜讻讜'. 讚诇拽诪谉 讘驻专拽 讗注"驻 驻专讬讱 讗驻讬诇讜 讘转谞讗讬 讗诇诪讗 讜讻讜' 讜讛讗 砖诪注讬谞谉 诇讬讛 诇专"诪 讻诇 讛诪转谞讛 讜讻讜' 讛讗 讘讚专讘谞谉 讜讻讜' 讜诪砖谞讬 拽住讘专 讻转讜讘讛 讚讗讜专讬讬转讗. 讜爪"诇 诪驻谞讬 砖讛讜讗 转谞讗讬 讘"讚 讘诪转谞讬' 讚讛讻讗 讗讗诇诪谞讛 拽讗讬 诇诪讗讬 讚讗转讬讗 讻专"诪 讜讘讘讗 讚讻转讘 诇讛 砖讚讛 砖讜讛 诪谞讛 讚讗讬讬专讬 讘讘转讜诇讛 讜讙讜讘讛 诪诪讞讜专专讬谉 诇砖讬谞讜讬讗 讚讗转讬讗 讻专"诪 [讜拽转谞讬 诪驻谞讬 砖讛讜讗 转谞讗讬 讘"讚] 讬"诇 讚谞拽讬讟 诪驻谞讬 砖讛讜讗 转谞讗讬 讘"讚 砖讗讬谞讛 讬讻讜诇讛 诇诪讞讜诇 讗注"驻 砖讻转讘 砖讜讛 诪谞讛 讘专' 讜讛讜讬 诪讞讬诇讛 [讚诇讗 讛讜讬 讘讻诇诇 诪转谞讛 注诇 诪讛 砖讻转讜讘 讘转讜专讛] 讜诇驻讬' 讛转讜住' 讜讛讜讗 驻讬专讜砖 专砖"讬 诇拽诪谉 诇讗 拽砖讛 诪讗诇诪谞讛 [讛讬讬谞讜 讘专"诪 讚拽讗诪专 讻诇 讛驻讜讞转 讜讻讜' 讜讗诇诪谞讛 诪诪谞讛 讗讘诇 诪"诪 爪专讬讱 诇讻诇 讚转讬拽讜谉 讜讻讜' 诪讞诪转 诪转谞讬转讬谉 讚讛讻讗 诇诪讗讬 讚诪讜拽讬 讻专"诪 讜拽转谞讬 讜诇讗诇诪谞讛 诪谞讛] 讚讛讗 讜讚讗讬 讻"砖 谞讬讞讗 砖讘注讬诇转讜 讘注讬诇转 讝谞讜转 讻讬讜谉 讚转谞讗讜 拽讬讬诐 讜诇"诇 讗"讻 拽诇讛 讘注讬谞讬讜 诇讛讜爪讬讗讛 讜诇讬砖谞讗 讚讻诇 讛驻讜讞转 讜诇讗 拽讗诪专 讻诇 砖讗讬谉 诇讛 诪砖讜诐 讘转讜诇讛 谞拽讬讟 讚讻转讜讘转讛 讚讗讜专讬讬转讗 讜转谞讗讜 讘讟诇. 讜诇讬砖谞讗 讚讗驻讬诇讜 讘转谞讗讬 诇驻讬专讜砖 讝讛 [专"诇 诇驻讬专讜砖 专讬讘"谉. 讚诇讚讬讚讬讛 讚讜拽讗 讛讬讻讗 讚讗讬转 诇讛] 讛谞讬讞讗 诇驻讬' 讛转讜住' 诇讗 诪讬讘注讬讗 驻讜讞转 讘诪注砖讛 讚讛讬讬谞讜 讛讬讻讗 讚诇讬转 诇讛 讻讬 讛讗讬 讚讛讞讜讘诇 [讚讜讚讗讬 讘注讬诇转 讝谞讜转 讚拽诇讛 讘注讬谞讬讜 诇讛讜爪讬讗讛 讗诇讗 讗驻讬诇讜 驻讜讞转 讘转谞讗讬 讜诇讗 讘诪注砖讛 讚转谞讗讬 讘讟诇 讜讗讬转 诇讛 [讗驻"讛 讘注讬诇转 讝谞讜转 讚诇讗 住诪讻讛 讚注转讛]. 讜讗驻"诇 诇讗 诪讬讘注讬讗 住转诪讗 砖诇讗 讻转讘 诇讛 讻转讜讘讛 [讜诇讗 讛转谞讛] 讜讻驻讬专讜砖 诪转谞讬' 诇驻讬 讛讗诪转 [讻诪砖诪注讜转 诇砖讜谉 转讜住' 讘讚"讛 讛住诪讜讱 诪谞讬 专"诪 讛砖转讗 诪砖诪注 讻讜'] 讚讗讝 讬砖 诇讛 讻转讜讘讛 讜讛讬讗 住讜讘专转 讘讜讚讗讬 砖讬讛讬讛 诇讛 讻转讜讘讛 讜讚注转讛 讗讻转讜讘讛 讜讻讬讜谉 砖诇讗 住诪讻讛 讚注转讛 砖讗讬谞讛 讘讟讜讞讛 砖讬转谉 诇讛 讻讬讜谉 砖讗讬谉 砖讟专 讻转讜讘讛 讘讬讚讛 讗"讻 讜讚讗讬 讘注讬诇转讛 讘注讬诇转 讝谞讜转 讗诇讗 讗驻讬诇讜 讘转谞讗讬 讚讛砖转讗 讛"讗 砖讛讬讗 诪转拽讚砖转 讗讚注转讗 砖诇讗 讬讛讬讛 诇讛 讜讗讬谞讛 诪讘拽砖转 讻转讜讘讛 讗讜 讛"讗 讚讘讗诪转 讚转谞讗讛 拽讬讬诐 讜诇讬转 诇讛 讻转讜讘讛 讜讗"讻 讗讬谉 讘注讬诇转讜 讘注讬诇转 讝谞讜转 讗讜 诇讗 诪讬讘注讬讗 讛讬讻讗 讚诇讗 讗转谞讬 讜讬砖 诇讛 讻转讜讘讛 讜讗讬谞讜 专讜爪讛 诇转转 诇讛 讻转讜讘讛 讚驻砖讬讟讗 讚诪住讬专讜讘讜 讜讗讬诇讱 讘注讬诇转讜 讘注讬诇转 讝谞讜转 讚讛讗 讗讬转 诇讛 讻转讜讘讛. 讗讜 讬"诇 诇讗 诪讬讘注讬讗 讘讻讜转讘转 讛转拽讘诇转讬 砖讗讝 讘讜讚讗讬 讗讬谞讛 住讜诪讻转 讚注转讛 讜讛讜讬 讘注讬诇转讛 讝谞讜转 讗诇讗 讗驻讬诇讜 讘注诇 驻讛 讗讬谞讛 住讜诪讻转 讚注转讛 讜诇驻讬"讝 爪"诇 讚讗祝 讘讻讜转讘转 讛转拽讘诇转讬 诇专"诪 讗讬谞讛 讬讻讜诇讛 诇诪讞讜诇 (讚): 


讘讗"讚 讜讚讬讬拽 诪讚诇讗 拽转谞讬 讻诇 砖讗讬谉 诇讛 讻讜'. 讚讛谞讬讞讗 诇驻讬专讜砖 专讬讘"谉 讗"砖 讛讗诇诪讗 住讘专 转谞讗讬 讘讟诇 讻讜' 讜诇诪讛 砖谞谞讬讞 讚讗讬讻讗 诇诪专讘讬 诪诪转谞讬转讬谉 讚讗讬讬专讬 讘转谞讗讬. [讻诪"砖 讛转讜' 讘住诪讜讱 讜讬"诇 讚诇砖讜谉 讻诇 讛驻讜讞转 讻讜' 讗讜 讻诪"砖 讛讙讗讜谉 砖诐 诇驻讬' 专讬讘"谉] 讗讘诇 诇驻讬专讜砖诐 讗祝 砖谞谞讬讞 讚讗讬讬专讬 诪转谞讬转讬谉 讘转谞讗讬 诪"诪 诪谞"诇 讚讘讟诇 讚诇诪讗 拽讬讬诐 讜诪砖"讛 讘注讬诇转讜 讝谞讜转 诇讝讛 讻转讘讜 诪讚诇讗 拽转谞讬 讻诇 砖讗讬谉 诇讛 讻讜'. 讜拽砖讛 讚诇诪讗 讗转讬 诇讗讜专讜讬讬 讚转谞讗讛 拽讬讬诐 讜讗讬诇讜 转谞讬 讻诇 砖讗讬谉 诇讛 诇讗 讛讬讬谞讜 诪讜拽诪讬 讘转谞讗讬 讜讛"讗 讚转谞讗讛 讘讟诇 讜讬砖 诇讛 [讜讗讬谉 讘注讬诇转' 讘注讬诇转 讝谞讜转] 诇讛讻讬 转谞讬 驻讜讞转 诇讗砖诪注讬' 讚讗讬讬专讬 讘转谞讗讬 讜拽转谞讬 讘注讬诇转 讝谞讜转 砖"诪 讚转谞讗讛 拽讬讬诐 讜诇讬转 诇讛 讜诇讛讻讬 讘注讬诇转讜 讝谞讜转 讻讬讜谉 砖拽诇讛 讘注讬谞讬讜 讜讻讜': 


讘讗"讚 讚诇诪讗 讘转谞讗讬 诪讜讚讛 专"诪 讚转谞讗讬 拽讬讬诐 讻讜' 讛讬讬谞讜 讘住讜祝 讘讬讗讛. 拽砖讛 讗"讻 诪讗讬 驻诇讬讙 注诇 专"讬 (讛) 讬"诇 讚专"诪 住"诇 讚讗住讜专 诇注砖讜转 讻谉 讜讘注讬诇转讜 讝谞讜转 讜专' 讬讜住讬 讗讜诪专 专砖讗讬 讜讻谉 专"讬 专爪讛 讻讜转讘 讜讻讜'. [讜拽讗讬 讗转讞讬诇转 讘讬讗讛 讚诪讛谞讬 诇讻"注 讜诇讗 驻诇讬讙 讗诇讗 讗讘注讬诇转 讝谞讜转] 讜讗讬谉 诇讛拽砖讜转 讘讙诪专讗 讚讛讻讗 讚诇诪讗 诇注讜诇诐 诪转谞讬转讬谉 专"讬 讜讗祝 诇专"讬 讙讜讘讛 讻转讜讘转讛 讜诪讞讬诇转讛 诇讗讜 讻诇讜诐 专拽 讚住"诇 砖专砖讗讬 诇注砖讜转 讻谉 讜讗讬谉 讘注讬诇转讜 讝谞讜转 讚讗"讻 诪讗讬 专爪讛 讜讻讜' 诇诪讛 诇讜 诇注砖讜转 讻谉 讜讛讜"诇 诇诪讬诪专 讗诐 注砖讛 讻谉 讗讬谉 讘注讬诇转讜 讝谞讜转 讜注讜讚 讚讗"讻 讙诐 讘专讘讬 讬讜住讬 讬砖 诇驻专砖 讻谉 [讚诇讗 诪讛谞讬 专拽 专砖讗讬 诇注砖讜转 讻谉] 讜讘诪讗讬 驻诇讬讙讬. 讜诇拽讜砖专讜 讗驻砖专 诇驻专砖 讛谞讬讞讗 诇驻讬专讜砖 专讬讘"谉 讚讗注"讙 讚注讻"驻 爪"诇 讻诇 讛驻讜讞转 讗驻讬诇讜 讘转谞讗讬 讻讜' [讜诇讻诇 讛讗讜驻谞讬诐 砖驻讬专砖 诇注讬诇 诇专讬讘"谉 诇讬砖谞讗 讚讗驻讬诇讜] 诪谞"诇 讛讗讬 讗驻讬诇讜 诪砖讜诐 讚讻诇 讛驻讜讞转 诪砖诪注 讛讻诇 讘讻诇 讗讜驻谉 讘注讬诇转讜 讘注讬诇转 讝谞讜转 讜讗祝 讘诇讗 讚拽讚讜拽 讻诇 专拽 讛驻讜讞转 住转诪讗 诪砖诪注 讘讻诇 讗讜驻谉 砖驻讜讞转 专拽 诇驻讬专讜砖诐 讛讻讬 拽砖讬讗 讚讗祝 讚讘讻诇 讙讜谞讗 讘注讬诇转讜 讝谞讜转 诪"诪 讚诇诪讗 讘转谞讗讬 诪讜讚讛 讚拽讬讬诐 讜诪讻"砖 讚讘注讬诇转讜 讝谞讜转 讜诪谞"诇 讛讗诇诪讗 住讘专 注"讻 诪讚诇讗 拽讗诪专 讻诇 砖讗讬谉 诇讛 讚诇诪讗 诇讻诇讜诇 讘讻讛"讙 砖讬砖 诇讛 讘住讜祝 讘讬讗讛 讗讘诇 注讻"驻 转谞讗讬 诇讗 诪讜爪讗转 诪讻诇诇 讚讻诇 讛驻讜讞转 [讘注讬诇转讜 讝谞讜转 讚讻"砖 讛讜讗 讗诐 转谞讗讜 拽讬讬诐 讜诇讬转 诇讛] 讗讘诇 诇驻讬专讜砖 专讬讘"谉 讗"诇 讚讘转谞讗讬 诪讜讚讛 讚拽讬讬诐 讻讬讜谉 讚拽讬讬诐 讗"讻 讗讬谉 讘注讬诇转讜 讝谞讜转 讜讛讬讗讱 拽转谞讬 讻诇 讛驻讜讞转 讻讜' 讛讗 诪爪讬谞讜 驻讜讞转 讜讗讬谉 讘注讬诇转讜 讘注讬诇转 讝谞讜转 讜转讬专爪讜 讚诇砖讜谉 驻讜讞转 [讻转讬专讜爪讗 拽诪讗] 讗讜 诇砖讜谉 讻诇 [讻转讬专讜爪讗 讘'] 诪砖诪注 诇讬讛 砖专"诇 讗驻讬' 讘转谞讗讬 讜讗讜转讜 拽专讬 诇讬讛 驻讜讞转 讗讘诇 讘讗诪转 讬砖 诇讛 讚讗诇"讻 讛讜诇"诇 讛驻讜讞转 讻讜' 讜讛讜讬 谞诪讬 砖诪注讬谞谉 砖驻讬专 [讗祝 讘讗讬转 诇讛] 讗诇讗 诇讗讜专讜讬讬 讚转谞讗讬 谞诪讬 驻讜讞转 诪讬拽专讬 讗讘诇 讬砖 诇讛 讜拽"诇: 


讘讗"讚 讜讗"转 讜讻讜' 讜讘讛讞讜讘诇 讜讻讜'. 诪砖讜诐 讚诇驻讬专讜砖 专讬讘"谉 讛拽砖讜 诇注讬诇 诪讛讞讜讘诇 砖诇讗 转讬诪讗 住讜祝 住讜祝 讙诐 诇驻讬专讜砖诐 诇讗 讬转讬砖讘 讗讜转讛 住讜讙讬讗 讚讛转诐: 


讘讗"讚 讜讗"转 讜诪讗讬 拽讗诪专 讻讜' 讜讗"转 讜诪谞"诇 讻讜'. 谞专讗讬谉 讻住讜转专讬谉 讚讘转讞诇讛 讛拽砖讜 讚诇专"讬 谞诪讬 讻讜' 讜讚讜拽讗 讘讻转讘讛 讻讜' 讚诪砖诪注 讗祝 讚专"讬 住"诇 砖讬讻讜诇讛 诇诪讞讜诇 讘讻转讘讛 讗驻"讛 讗转讬讗 诪转谞讬' 讻讜讜转讬' [讚讬"诇 诪转谞讬转讬谉] 讚诇讗 讻转讘 讻讜' 讛讬讬谞讜 诪砖讜诐 讚讛转谞讛 讜诇讗 讗讬讬专讬 讘讻转讘讛 讗"讻 诪讗讬 讛拽砖讜 讗讞"讻 诪谞"诇 讚诇专"诪 讗驻讬诇讜 讘讻转讘讛 讻讜' 诪讬 讘讬拽砖 [讚讗祝 讚专"诪 诪讜讚讛 讘讛转拽讘诇转讬 诪"诪 讗转讬讗 诪转谞讬' 讻讜讜转讬讛 讚诇讗 讗讬讬专讬 讘讻转讘讛] 讜讘讬讜转专 拽砖讛 砖转讬专爪讜 讚讛转诐 讗讬讬专讬 诇驻讬 讛诪住拽谞讗 专"诇 讗讘诇 讛诪拽砖讛 讗讬谞讜 谞专讗讛 诇讜 诇讞诇拽 讘讬谉 讻转讘讛 诇诇讗 讻转讘讛 讜讻讬讜谉 砖砖诪注 诪专"讬 讚诪爪讬 诇诪讞讜诇 讘讻转讘讛 讞砖讘 讛讛"谞 讘讗转谞讬 讘注"驻 讗"讻 诪讗讬 讛拽砖讜 诇专' 诪讗讬专 讗讞"讻 讻讬讜谉 讚住"诇 讚转谞讗讬 讘讟诇 住"诇 讛讛"谞 讘讻转讘讛 讜讛讬讬谞讜 讘注爪诪诐 讻转讬专讜爪诐 讚讛砖转讗 讗讬谉 谞专讗讛 诇讜 诇讞诇拽 讻讜' 讜注讜讚 砖转讬专爪讜 [注诇 讜讗"转 专讗砖讜谉] 讚讛转诐 讗讬讬专讬 诇驻讬 讛诪住拽谞讗 讗讘诇 讛诪拽砖讛 诇讗 讬讚注 诇讞诇拽 讜诇讻谉 诇讗 诪讜拽诪讬 讻专"讬 诪砖诪注 讛讗 讗诇讜 讬讚注 诇讞诇拽 讛讜讬 讗"砖 讻专"讬 讗祝 讚住"诇 讘讻转讘讛 讬讻讜诇讛 诇诪讞讜诇 讜讗"讻 诪讬转讜拽诪讗 砖驻讬专 讻专"诪 [讛讜讗 讻注讬谉 拽讜砖讬转讜 讛专讗砖讜谞讛 诪诪砖 讗诇讗 讚砖诐 讛拽砖讛 诪诪砖诪注讜转 拽讜砖讬转诐 讜讻讗谉 讛拽砖讛 诪诪砖诪注讜转 转讬专讜爪诐]. 注讜讚 拽砖讛 讚讛讜"诇 诇转专抓 拽讜砖讬讗 讛专讗砖讜谞讛 砖讬讚注 诇讞诇拽 砖驻讬专 诇专"讬 专拽 讛讘讬谉 讚讗讬讬专讬 讛诪砖谞讛 讘讻诇 讙讜讜谞讗 诇讗 讻转讘 诇讛 讻讜' 诪驻谞讬 砖讛转谞讛 讘讻转讘 讜注"讻 讛讘讬谉 讻谉 诇驻讬 诪砖诪注讜转 讜讗"转 砖谞讬 诪谞"诇 讻讜'. 讜讬"诇 讚讜讚讗讬 讘转讞诇讛 讛拽砖讜 讜讗"转 诇驻讬 诪砖诪注讜转 驻砖讟讗 讚讙诪专讗 讚住"讚 驻讬专讜砖 讚诪转谞讬' 诇讗 讻转讘 诪驻谞讬 砖讛转谞讛 讚讛讬讬谞讜 讗转谞讬 讘注"驻 讜讗"砖 讻专"诪 讘驻砖讬讟讜转 讚砖诪注讬谞谉 诇讬讛 讻诇 讛驻讜讞转 讜诪讜拽诪讬 诇拽诪谉 讗驻讬诇讜 讘转谞讗讬 讗诇诪讗 住讘专 转谞讗讜 讘讟诇 讚讛讬讬谞讜 讘注"驻 讜讗"讻 诇驻讬"讝 讻讚诪砖谞讬 讜讗讬讘注讬转 讗讬诪讗 讻讜诇讛 专"讬 讻讜' 驻讬专讜砖讜 诪转谞讬' 诪讬讬专讬 讘诇讗 讛转谞讛 讻诇诇 讜讻驻讬专砖"讬 讜讻诪砖诪注讜转' 诪诪"砖 讘讚讘讜专 砖讗讞"讝 讛砖转讗 诪砖诪注 诇讬讛 讜讻讜' 诇驻讬 砖讛转谞讛 注诪讛 诪砖诪注 讗讘诇 诇驻讬 讛讗诪转 讗讬讬专讬 诪转谞讬' 讘住转诪讗 讜诇讝讛 讛拽砖讜 诇诪讛 诪讜拽诪讬 讟驻讬 讻专"诪 诪砖讜诐 讚讗诪专讬' 诇拽诪谉 讗诇讬讘讬讛 讚住"诇 转谞讗讬 讘讟诇 诇专"讬 谞诪讬 讗诪专讬谞谉 诇拽诪谉 讚转谞讗讬 讘注"驻 诇讗 诪讛谞讬 讜转讬' 讜讬"诇 讚讛讗讬 讚诇拽诪谉 诇驻讬 讛诪住拽谞讗 讻讜' 讜讛砖转讗 注"讻 爪专讬讻讬谉 诇驻专砖 讛住讜讙讬讗 讘注谞讬谉 讗讞专 讚诇驻讬 诪"砖 砖讛讘讬讟 讘专讗砖讜谉 拽砖讛 讛讬讗讱 谞砖诪注 诇诪住拽谞讗 讚专"讬 诪讞诇拽 讘讬谉 讻转讘 讻讜' 讻讬讜谉 讚诪砖谞讬 讚诪转谞讬' 讗讬讬专讬 讘诇讗 讗转谞讬 诇讗 讻住"讚 讗"讻 讚诇诪讗 诇注讜诇诐 诇专"讬 讻讜转讘 讜讗转谞讬 砖讜讬谉 讛谉 讜讘转专讜讬讬讛讜 讬讻讜诇讛 诇诪讞讜诇 讚讗诐 讛讬讛 讛"讗 讚讗讬谉 诇讞诇拽 讚诇诪讗 讘讗诪转 讻谉 讛讜讗 讗注"讻 爪"诇 讚诪砖谞讬 诪转谞讬' 讘讗转谞讬 讜专"讬 讘讻讜转讘 讗"讻 爪"诇 讚讛住"讚 讛讬讛 讚诪讬讬专讬 诪转谞讬' 讘讻诇 讙讜讜谞讗 讗祝 讘讻转讘讛 讜诪砖谞讬 诪转谞讬' 讘诇讗 讻转讘讛 讚讗"诇 讚诇诪讗 诇注讜诇诐 住"讚 讚诪转谞讬' 讘讗转谞讬 讗讘诇 住讘专 讚诇专"讬 讗讬谉 讞讬诇讜拽 讘讬谉 讻转讘讛 诇诇讗 讻转讘讛 讚讬"诇 讚诇砖讜谉 讗讬讘注讬转 讗讬诪讗 诇讗 诪砖诪注 讻谉 讚诪砖谞讬 讛转诐 讻转讘讛 讛讻讗 诇讗 讻转讘讛 讚诪砖诪注 砖讛讘讬谉 讚诪转谞讬' 讗讬讬专讬 讘讻转讘讛 诇讗 讘讗转谞讬 讜注讬讬谉 讜诇讝讛 讛拽砖讜 讜讗"转 讜讻讜' 讜讘诇"讝 谞讬讞讗 讜拽"诇. 讜转讬专爪讜 诇讗 诪砖讜诐 砖讛讘讬谉 讚讛诪砖谞讛 讗讬讬专讬 讘讻诇 讙讜讜谞讗 专拽 诇讗 讬讚注 讻诇诇 住讘专讗 诇讞诇拽 讘讬谉 讜讻讜' (讜) 讜讛转讜住' 讛讜"诪 诇转专讜爪讬 讘讜讬"诇 讛专讗砖讜谉 讚讗祝 讛诪拽砖讛 讬讚注 诇讞诇拽 专拽 讛讘讬谉 讚讛诪砖谞讛 讗讬讬专讬 讘讻诇 讙讜讜谞讗 专拽 讛讗诪转 诪转专爪讬 讚讗"讻 诇讗 讛讬讛 转讬' 诇讜讗"转 讛砖谞讬 讻讬讜谉 讚讬讚注 诇讞诇拽 讘专"讬 诇诪讛 诇讗 讬讚注 谞诪讬 讘专"诪 讜讛转讜住' 讬讚注讜 讗诪转转 注爪诪谉 砖爪专讬讻讬谉 诇转专抓 诇专"诪 砖诇讗 讬讚注 讜讗"讻 讘讛讻专讞 讛讗 讚诪讞诇拽 转诇诪讜讚讗 诇拽诪谉 诇专"讬 讛讜讗 诇诪住拽谞讗. 讜讚讞讜拽 诪讗讚. 讙诐 讛讱 讜讗"转 讛讗讞专讜谉 诇讗 拽砖讛 诇驻讬' 专讬讘"谉 讻诇诇 讚注"讻 讘讛转拽讘诇转讬 谞诪讬 诇讗 诪爪讬 诪讞诇讛 讚讗诇"讻 诇讗 讛讜讬 讘注讬诇转 讝谞讜转 讜诪转谞讬' 拽转谞讬 讻诇 讛驻讜讞转 讘讻诇 讙讜讜谞讗 讘注讬诇转 讝谞讜转 讜讻诪"砖 诇注讬诇. 讜讗"讻 讙诐 讛讜讗"转 砖拽讜讚诐 诪拽讜砖专 注诐 讝讛 讚讞讚 转诇讬讗 讘讗讬讚讱 [讚讘诇讗 讜讗"转 讗讞专讜谉 讬砖 诇转专抓 讛讜讗"转 专讗砖讜谉 讻驻砖讜讟讜 讜讻诪"砖 诇注讬诇]:
讘转讚"讛 讗转讗谉 讜讻讜' 讜讛讗 诇专"讬 讬讻讜诇讛 诇诪讞讜诇. 讜讛讗讬 诪讞讬诇讛 砖诇讬诪讛 讛讬讗 讜讗祝 讚讗讞专讬讜转 讟"住 讛讜讗 讛讬讬谞讜 讘住转诪讗 讗讘诇 讛讻讗 诪讞诇讛 讘讛讚讬讗 讜爪"诇 专"诪 讛讜讗 砖讗讬谞讛 讬讻讜诇讛 诇诪讞讜诇 讜讙讘讬讗 诇讚讬讚讬讛 诪讘谞讬 讞专讬 讻诇 讛讻转讜讘讛 讜讘讛讗 讚讙讘讬讗 诪诪砖注讘讚讬 讗转讬讗 诇专"讬 讜转讜驻住 拽讜诇转 砖谞讬讛诐 讜讚讜"拽:





专砖"砖

讙诪专讗 专讘讬 砖诪注讜谉 讘谉 讗诇注讝专 讗讜诪专 讻讜'. 讻爪"诇 讜诇讗 专讘谉 讜讻谉 诇拽诪谉:



讘诪砖谞讛 讜诇讗 讻转讘 诇讛 讻诇 谞讻住讬诐 讻讜' 讗讞专讗讬谉 讻讜' 讞讬讬讘 讻讜'. 谞专讗讛 讚讛讜讬"讜 讘讗 讘讻讗谉 诇讞诇拽 讜专"诇 讗讜 讗驻讬诇讜 讻转讘 诇讛 砖讚讛 砖讜讛 诪讗转讬诐 讗诇讗 讚诇讗 讻转讘 诇讛 讗讞专讬讜转 注诇 砖讗专 谞讻住讬讜 讞讬讬讘 讗讘诇 诇拽诪谉 (住讜祝 讚祝 谞讜) 讘转讜住' 诇"诪 讻谉:



转讚"讛 诪谞讬. 讚诪谞"诇 讚讻讛"驻 讗驻讬' 讘转谞讗讬 讚诇诪讗 讘转谞讗讬 诪讜讚讛 专"诪 讻讜'. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜诇讘谞讬诐 诪谉 讛讘谞讜转. 注讬讬谉 诇拽诪谉 讚祝 爪讜 注"讗 转讜住' 讚"讛 讗诇诪谞讛 砖转驻住讛:





讞讬讚讜砖讬 专讘讬 注拽讬讘讗 讗讬讙专

转讚"讛 诪诪拽专拽注讬 讻讜'. 讜谞专讗讛 讚讘讝诪谉 讛讝讛 讚讻讜诇讛讜 讙讘讬 诪诪讟诇讟诇讬 讜讻讜'.
讗祝 讚谞拽讟讜 讻诇 讛驻讜住拽讬诐 讝讛 诇驻砖讬讟讜转 注驻专 讗谞讬 转讞转 讻驻讜转 专讙诇讬讛诐 讜讗谞讬 讘注谞讬讬 讬砖 诇讚讜谉 讘讬' 讟讜讘讗, 讚诪住转驻拽谞讗 诇讚讬谞讗 讘讗诐 砖讬注讘讚 讘诪驻讜专砖 诇诪讝讜谞讜转 讘谞讜转 讜诇讙讘讬讬转 讘谞讬谉 讚讻专讬谉 诪谉 讛诪讟诇讟诇讬谉 讗诐 诪讛谞讬, 讚讛专讬 讘住讜讙讬讗 讚讘"讘 (讚祝 拽诇讗 注"讗) 驻专讻讬' 注诇 讘谞讬谉 谞讜拽讘讬谉 讜讘谞讬谉 讚讻专讬谉 讛讗 讗讬谞讜 讬讻讜诇 诇砖注讘讚 诇讚讘专 砖诇讗 讘讗 诇注讜诇诐, 讜诪砖谞讬谞谉 讚转谞讗讬 讘"讚 砖讗谞讬, 讜讗"讻 讻讬讜谉 讚转谞讗讬 讘"讚 讛讬讛 专拽 注诇 诪拽专拽注讬 讗诇讗 诪讚注转讗 讚谞驻砖讬讛 砖讬注讘讚 讛诪讟诇讟诇讬谉 诇讙讘讜转 诪讛谉 讬"诇 讚诪讛 砖讛讜讗 诪讜住讬祝 讜诇讗 讛讬讛 诪讚讬谉 转谞讗讬 讘"讚 讛讚专讗 诇讻诇诇讗 讚讗"讬 诇砖注讘讚 诇讚砖诇讘"诇 讚讗祝 讚诪砖注讘讚 讛诪讟诇讟诇讬谉 诇讛讞讜讘 砖谞转讞讬讬讘 诇讚砖诇讘"诇 诪"诪 诪讗谉 讬讬诪专 讚讝讛 诪讛谞讬 讚讚诇诪讗 讙诐 讻讛"讙 讗"讬 诇砖注讘讚 讛诪讟诇讟诇讬谉 诇讚讘专 砖诇讘"诇, 讜讗诐 谞讬讚讜谉 讻谉 讬"诇 讚转拽谞转 讛讙讗讜谞讬诐 诇讗 讛讬转讛 专拽 砖讬讛讬讛 讻讗诇讜 砖讬注讘讚讜 讘驻讬专讜砖 讛诪讟诇讟诇讬谉 讗讘诇 诇讗 讛讬讻讗 讚砖讬注讘讚 讘驻讬专讜砖 诇讗 诪讛谞讬 讜爪诇注"讙:


讙诪专讗 讗讬诪讗 住讬驻讗 讻讜' 讜诇"讻 讻诇 谞讻住讬诐 讚讗"诇 讗讞专讗讬谉 诇讻转讜讘转讱 讻讜' 讗转讗谉 诇专"讬 讚讗诪专 讗讞专讬讜转 讟注讜转 住讜驻专.
转诪讜讛 诇讬 诪讗讬 砖讬讬讟讬讛 讚讟"住 讻讗谉 诇诪"砖 专砖"讬 讚讘住"讚 诪讬讬专讬 砖诪讞诇讛 讜讛讗 诪讞讬诇讛 讘驻讬专讜砖 讘讜讚讗讬 诪讛谞讬 讚讗祝 讚讛讜讬 转谞讗讬 讘"讚 诪"诪 诪讛谞讬 诇注谞讬谉 讗讞专讬讜转 诪讞讬诇讛 讻讚拽转谞讬 讻转讜讘转 讗砖讛 砖讗讬谉 讘讛 讗讞专讬讜转 诪诪讬诇讗 谞砖诪注 讚讘驻讬专讜砖 砖诇讗 讘讗讞专讬讜转 讚诪讛谞讬 讙诐 诇专"讬 讚诇讗 转讟专讜祝 诪诪砖注讘讚讬 讜驻砖讟讗 讚诪转谞讬' 讚拽转谞讬 砖讛讜讗 转谞讗讬 讘"讚 谞讬讞讗 讚讘讗诪转 拽讗讬 注诇 诪谞讛 讛砖谞讬讬' 讜注诇 讟专讬驻转 讛诇拽讜讞讜转 讛讟注诐 讚讟"住 讛讜讗, 讗讘诇 讛讛讬讗 讚诇注讬诇 拽砖讛:


转讚"讛 诪谞讬 专"诪 讚讗诪专 讻诇 讛驻讜讞转转 讜讻讜' 讜拽砖讛 诇专"讬 讘驻' 讛讞讜讘诇 讜讻讜'. 讜讬砖 诇注' 诪讛 砖讛拽砖讜 诇专讬讘"谉 讛讗 讘讘"拽 诇讗 诪讜讻讞 专拽 讘诇"诇 讻诇诇. 讜诪讟注诐 砖诇讗 转讛讬讛 拽诇讛 讻讜' 讗讘诇 讘讗讬转 诇讛 诪讞爪讛 诪砖诪注 讛转诐 讚讘讗诪转 诇讗 讛讜讬 讘注讬诇转 讝谞讜转. 讜注' 讘转讜住' 讘讘"拽 砖诐 砖讛拽砖讜 讘讗诪转 诪讚讘专讬 专"诪 讚讻诇 讛驻讜讞转 讜讻讜', 讜讗"讻 讬"诇 讚专讬讘"谉 讘讗 诇转专抓 拽讜砖讬转讜 讘讘"拽. 讜诪砖"讛 住"诇 讘讗诐 讘讗诪转 诇"诇 诪讛 砖驻讞转 诇讬讻讗 讘注讬诇转 讝谞讜转 讻讬讜谉 讚注讻"驻 讗讬转 诇讛 诪讞爪讛. 专拽 讛讬讻讗 讚讬砖 诇讛 讛讻诇 讜讛讬讗 诇讗 住诪讻讛 讚注转讛 讘讝讛 讘注讬诇转 讝谞讜转 诪讟注诐 讗讞专 讜注'. 讜讙诐 讬砖 诇注' 讘砖讬讟转 专讬讘"谉 诪讛讗 讚讗诪专讬' 诇拽诪谉 (讚祝 谞讜 注"讘) 讗讞转讬' 讚专诪讘"讞 讛讜讛 谞住讬讘讗 专"讗 讗专讻住 讻转讜讘转讛 讜讻讜' 讗讘诇 讞讻诪讬诐 讗讜诪专讬诐 诪砖讛讛 讜讻讜'. 讜诇讚讘专讬 专讬讘"谉 讚讬"诇 讗祝 讗诐 讛讚讬谉 讚诇"诇. 诇讗 讛讜讬 讘注讬诇转 讝谞讜转. 诪"诪 讘讗讬转 诇讛 讜诇讗 讬讚注讬' 讚讗讬转 诇讛 讙专注 讟驻讬. 讗"讻 讛讬讻讬 诪讜讻讞 诪讚讘专讬 讞讻诪讬诐 讚驻诇讬讙讬 注诇 专"诪 讚讘讻讛"讙 讚讗专讻住 讚诪砖讛讜 讘' 讜讙' 砖谞讬诐. 讗讬诪讗 讚诪讜讚讜 讙"讻 诇专"诪 讛讬讻讗 讚讗讬转 诇讛 讜诇讗 讬讚注讛 讛讜讬 讘注讬诇转 讝谞讜转. 专拽 讚专"讬 讜专"讬 讚驻诇讬讙讬 讚住"诇 讚转谞讗讬 诪讛谞讬 讜诇讬转 诇讛 讘讗诪转 诪诪讬诇讗 诇讗 讛讜讬 讘"讝 讜诇注谞讬谉 住讘专转 讘"讝 诇讗 诪爪讬谞讜 讚驻诇讬讙讬. 专拽 讗诐 讗讬转 诇讛 讗讜 诇讬转 诇讛 讘讝讛 讜诪诪讬诇讗 转诇讬讗 讗诐 讛讜讬 讘"讝 讗讜 诇讗. 讜讘讗诪转 讙诐 诇砖讬讟转 转讜住' 拽砖讛 讛讬讻讬 讗诪专 讗讘诇 讞讻诪讬诐 讗讜诪专讬诐 讗讬诪讗 讗祝 讚住"诇 讛讬讻讗 讚诇"诇. 讜讻谉 讘讗讬转 诇讛 讜诇讗 讬讚注讛 讚诇讗 讛讜讬 讘"讝. 讛讬讬谞讜 讘讗讬转 诇讛 讜诇讗 讬讚注讛 讜讛讬讗 住讘专讛 讚诪讞诇讛 讻转讜讘转讛 讜讞讜砖讘转 诇讞诇讜讟讬谉 讚诇讬转 诇讛, 讘讝讛 砖驻讬专 讛住讘专讗 诪讛 讬讙专注 讜诪讛 讬讜住讬祝 讗诐 讘讗诪转 讗讬转 诇讛 讻讬讜谉 讚诪专讜爪转 讘驻讞讜转 讜诪讻砖"讻 讘讬讜转专. 讗讘诇 讘讗专讻住讛 讚讛讬讗 讗讬谞讛 诪专讜爪讛 讘驻讞讜转 讜住讘专讛 讙"讻 讚讗讬转 诇讛 诪讟注诐 讚谞讗讘讚 讚诇讗 住诪讻讛 讚注转讛 讜讛讬讗 讻诪住讜驻拽转. 讘讝讛 讙专注 讜讚讜诪讛 诇诪拽讚砖 讘砖讟"讞 拽讬讚讜砖讬谉 (讚祝 诪讞) 讜爪"诇 讚讗讘诇 讞讻"讗 讛讬讬谞讜 讞讻诪讬诐 讗讞专讬诐 讚住讘专讬 讻谉 诇讛讚讬讗. 讜讚讜讞拽:
转讜 讬砖 诇注' 讘诪讛 讚讗诪专讬' 讗讬诪讗 住讬驻讗 讜讻讜' 诪谞讬 专"讬 讚讗诪专 讗讞专讬讜转 讟"住 讜讻讜'. 讜谞转拽砖讬转讬 讛诇讗 讝讛 诇讗 讻转讘 诇讛 专拽 诪谞讛. 专拽 讚讗谞谉 诪讙讘讬' 诇讛 讘转谞讗讬 讘"讚. 讜讗注驻"讻 讙讜讘讛 诇专' 诪诪砖讜注讘讚讬诐. 讜注诇 讛诪谞讛 讛讜讬 讻诪拽讜诐 讗讬谉 讻讜转讘讬谉 讻转讜讘讛 讙讜讘讛 诪诪砖注讘讚讬 诪转谞讗讬 讘"讚. 讜讗"讻 讝讛讜 诇专"诪 讙"讻 讙讜讘讛 诪诪砖注讘讚讬 讻诪讜 诪拽讜诐 砖讗讬谉 讻讜转讘讬谉 讚讘讜讚讗讬 诇专"诪 讙讜讘讛 诪诪砖注讘讚讬. 讜砖讗谞讬 砖讟专 讻转讜讘转讛 砖讗讬谉 讘讜 讗讞专讬讜转. 砖诇讗 谞讻转讘 讗讞专讬讜转 讙专注 讟驻讬. 讗讘诇 讛讬讻讗 砖诇讗 讻转讘 讛诪谞讛 讛砖谞讬 讻诇诇 讛讜讬 讻诪讜 诪拽讜诐 砖讗讬谉 讻讜转讘讬谉. 讜讙诐 讗讬谉 诇讜诪专 讚拽讜砖讬转 讛砖"住 讚诇专"诪 诇讗 转讙讘讛 讻诇诇 讗讜转讛 砖讚讛 砖讻转讘 诇讛 诪诪砖注讘讚讬. 讝"讗 讚讗讜转讜 砖讻转讘 讛讜讗 讗驻讜转讬拽讬 诪驻讜专砖 讚讙讜讘讛 讘讜. 讜注':





讞讬讚讜砖讬 讞转"住

诪谞讬 专"诪 讛讜讗 注转讜"住. 讜诇注"讚 讛诪注讬讬谉 讬专讗讛 住讘专转 专讬讘"谉 讚讘注讬' 转专转讬 砖讘专爪讜谞讛 谞讻谞住转 讘诇讬 讻转讜讘讛 讜砖诇讗 讬讛讬' 诇讛 诪谉 讛讚讬谉. 讗讘诇 讗讬 诪谉 讛讚讬谉 讗讬转 诇讛 讗注"讙 砖讛讬讗 住讘专转 讜拽讬讘诇转 诪"诪 讛讜讛 讘注讬诇转 讝谞讜转 讻讬讜谉 讚诇讗 住诪讻讛 讚注转讛. 讜讻谉 讗诐 专爪讜谞讛 砖讬讛讬' 诇讛 讻转讜讘讛 讗诇讗 砖讘注诇 讻专讞讛 讗讬谉 诇讛 讻诪讜 讘讛讛讬讗 讚驻' 讛讞讜讘诇 谞诪讬 讘注讬诇转讛 讝谞讜转 讜诇讗 诪砖讻讞转 诇讛 讗诇讗 讘讛转谞讛 注诪讛 诪专爪讜谞讛 砖诇讗 讬讛讬' 诇讛 讜讙诐 讛讚讬谉 砖转谞讗讬 拽讬讬诐 讗讝 诇讗 讬讛讬' 讘注讬诇转讛 讝谞讜转 讜讘讝讛 诪讬讜砖讘讬' 讻诇 讛拽讜砖讬讜':





驻谞讬 讬讛讜砖注

讘转讜住驻讜转 讘讚"讛 诪诪拽专拽注讬 讻讜' 讜讗"转 拽砖讬讗 讚专讘讗 讗讚专讘讗 讻讜' 讜讗"讻 讙讘讬讗 诪诪讟诇讟诇讬 讻讚讗诪专讬谞谉 讘砖诪注转讬谉 注讻"诇. 讜诇讜诇讬 讚讘专讬讛诐 讛讬讛 讘讗驻砖专 诇讜诪专 讚诪讛讛讬讗 讚砖诪注转讬谉 诇讗 诪讜讻讞 诪讬讚讬 讚讛讗 讘讛讗 转诇讬讬谉 讗诇讗 讚诇注讬诇 讚注讬拽专 讛讗讬讘注讬讗 讘讛讛讬讗 讚专讘 讝谉 诪诪讟诇讟诇讬 诪住驻拽讗 诇谉 讗讬 诪讝讜谞讜转 讗讜 驻专谞住讛 讜讻讬 讛讬讻讬 讚诇讗 谞讬诪讗 住讜祝 住讜祝 讻讬 讛讬讻讬 讚讙讘讬 诪讟诇讟诇讬谉 诇驻专谞住讛 讛"讛 诇诪讝讜谞讜转 讚讗讬讚讬 讜讗讬讚讬 转谞讗讬 讘"讚 谞讬谞讛讜 注"讝 诪住讬拽 讚诇讗 讚诪讬 讚砖讗谞讬 驻专谞住讛 讚讗砖讻讞谉 谞诪讬 注讬诇讜讬讗 讗讞专讬谞讗 讚砖诪讬谉 讘讗讘 诪砖讗"讻 讘诪讝讜谞讜转 讚讗讬谉 砖诪讬谉 讘讗讘 讻讚讗讬转讗 诇拽诪谉 讚祝 住"讞 注"砖 讘转讜住驻讜转. 诪砖讗"讻 讗讬 专讘 讝谉 诪诪砖 诪诪讟诇讟诇讬诐 讻"砖 诇驻专谞住讛 讜讻诪"砖 讛转讜住驻讜转 讙"讻 诇拽诪谉 讜诇驻"讝 专讘讗 讙讜驻讗 砖驻讬专 诪爪讬 住讘专 讚讗讬谉 讙讜讘讬谉 诪诪讟诇讟诇讬诐 讗注"讙 讚砖诪讬谉 讘讗讘 讜爪"注:


讘诪砖谞讛 诇讗 讻转讘 诇讛 讻转讜讘讛 讻讜' 诪驻谞讬 砖讛讜讗 转谞讗讬 讘"讚. 讛讗 诪讬诇转讗 讙讜驻讗 诪砖谞讛 砖讗讬谞讛 爪专讬讻讛 讛讬讗 讚讛讗 讻讜诇讛讜 诪转谞讬' 讚驻"拽 讚拽转谞讬 讗讬讝讜 讻转讜讘转讛 诪谞讛 讜讗讬讝讜 诪讗转讬诐 注"讻 讘讚诇讗 讻转讘 诇讛 讗讬讬专讬 讚讗讬 讘讚讻转讘 诇讛 讗驻讬诇讜 讗诇诪谞讛 讙诪讜专讛 讙讜讘讛 讻诇 诪讛 砖讻转讘 诇讛 讗注"讻 讚注讬拽专 专讘讜转讗 讚诪转谞讬' 讚讛讻讗 讛讬讬谞讜 讻讚讚讬讬拽讬谞谉 讘讙诪专讗 讚讗驻讬' 讛转谞讜 讜谞转专爪讬转 讘驻讬专讜砖 诇驻讞讜转 诪讻转讜讘转讛 讗驻"讛 讘转讜诇讛 讙讜讘讛 诪讗转讬诐 讜讗诇诪谞讛 诪谞讛 讚诇讗 诪讛谞讬 讘讛 转谞讗讛. 讜诇诪讗讬 讚诪讜拽诪讬谞谉 诇讛 讻专"诪 讗驻讬' 讻转讘讛 讛转拽讘诇转讬 谞诪讬 诇讗 诪讛谞讬 讜诇诪讗讬 讚诪讜拽诪讬谞谉 讻专' 讬讛讜讚讗 谞讛讬 讚讛转拽讘诇转讬 诪讛谞讬 讗驻"讛 讗转讬 诇讗砖诪注讬谞谉 讚诇讗 诪讛谞讬 讘讛 转谞讗讬 讘砖注转 谞讬砖讜讗讬谉 讗驻讬' 谞转专爪讬转 讻讚诪住拽讬谞谉 讘驻' 讗注"驻 讚住"诇 诇专' 讬讛讜讚讗 讻转讜讘讛 讚专讘谞谉 讜讞讻诪讬诐 注砖讜 讞讬讝讜拽 诇讚讘专讬讛诐 讜注讬讬谉 诪"砖 讘注讝"讛 讘住诪讜讱 砖讬诇讛讬 砖诪注转讬谉 讘诇' 专砖"讬 诪讬讛讜 诇诪讗讬 讚诪讜拽诪讬谞谉 讻专讘 讬讛讜讚讗 讚住"诇 讻转讜讘讛 讚专讘谞谉 讗转讬 砖驻讬专 讛讗 讚诪住讬拽 讛讻讗 讜拽转谞讬 诪驻谞讬 砖讛讜讗 转谞讗讬 讘"讚 讗讻讜诇讛 诪讬诇转讗 诪砖讗"讻 诇诪讗讬 讚诪讜拽诪讬谞谉 诇讛 讻专' 诪讗讬专 讚住"诇 讻转讜讘转 讘转讜诇讛 讚讗讜专讬讬转讗 爪"诇 讚讛讗 讚拽转谞讬 诪驻谞讬 砖讛讜讗 转谞讗讬 讘"讚 讗讗诇诪谞讛 诇讞讜讚 拽讗讬 讗讜 讗驻讬诇讜 讗讘转讜诇讛 讜诇注谞讬谉 讛讗 诪讬诇转讗 讙讜驻讗 讚诇讗 诪讛谞讬 讘讛 讛转拽讘诇转讬 讜讛讬讬谞讜 诪转谞讗讬 讘"讚 讗诇讬讘讗 讚专"诪 砖讙讝专讜 讞讻诪讬诐 讚讗住讜专 诇讛砖讛讜转 讗砖转讜 讘诇讗 讻转讜讘讛 讜讻诇 讛驻讜讞转 讛讜讬 讘注讬诇转 讝谞讜转. 讜诪讛"讟 讙讜驻讗 诇讗 诪讛谞讬 讘讛 讛讗讬 诪讞讬诇讛 讻诇诇 讚诇讗 讛讜讛 诪讞讬诇讛 讙诪讜专讛 讻诪讜 砖讬讘讜讗专 讘驻专拽 讗注"驻 讗讬"讛 讜诇拽诪谉 讘住诪讜讱 讜注讜讚 讛讬讛 讘诇讘讬 诇驻专砖 讚诪转谞讬转讬谉 讗转讬 诇讗砖诪注讬谞谉 谞诪讬 讚讗注"讙 讚诇讗 讻转讘 诇讛 讙讜讘讛 讘讻诇 注谞讬谉 讜讗驻讬' 诪诪砖讜注讘讚讬诐 讚转谞讗讬 讘"讚 讻诪讗谉 讚谞拽讬讟 砖讟专讗 讚诪讬 讚诪注讘"讚 拽诇讗 讗讬转 诇讬讛 讜讗讬谉 讬讻讜诇 诇讟注讜谉 驻专注转讬 讜讛讬讬谞讜 讚拽转谞讬 诪驻谞讬 砖讛讜讗 转谞讗讬 讘"讚 讜讻讚拽讬"诇 讛讟讜注谉 讗讞专 诪注讘"讚 诇讗 讗诪专 讻诇讜诐 讘驻"拽 讚诪爪讬注讗 讜讗驻讬' 诪讗谉 讚驻诇讬讙 讛讬讬谞讜 讘诪拽讜诐 砖讻讜转讘讬谉 讗讘诇 讘诪拽讜诐 砖讗讬谉 讻讜转讘讬谉 诪讜讚讛 讜讻诪"砖 转讜住驻讜转 讘讚"讛 诪谉 讛讗讬专讜住讬谉 讚诪讜讻讞 诇讛讚讬讗 讚诇砖讜谉 讙讜讘讛 诪砖诪注 讚讗讬谉 讬讻讜诇 诇讟注讜谉 驻专注转讬 讜讚讜"拽:


讘讙诪专讗 讛讗 诪谞讬 专"诪 讛讬讗 讻讜' 讚讗讬 专"讬 讛讗诪专 专爪讛 讜讻讜' 讻讜转讘转 讛转拽讘诇转讬 讻讜'. 讻讘专 讻转讘转讬 讚诪砖诪注 诇讛讜 讛讻讬 讻讬讜谉 讚驻砖讟讗 讚诪转谞讬转讬谉 诪讬诇转讗 讚驻砖讬讟讗 讛讜讗. 讜注"讻 讚讗转讬 诇讗砖诪注讬谞谉 诪讬诇转讗 讚驻住讬拽讗 讚诇注讜诇诐 讙讜讘讛. 讜讗"讻 诪诪讬诇讗 诪砖诪注 讚诇讗 诪讛谞讬 讘讛 砖讜诐 讚讘专 诇驻讞讜转 诪讻转讜讘转讛 诇讗 转谞讗讬 讜诪讞讬诇讛 讚诪注讬拽专讗 讜诇讗 讛转拽讘诇转讬 讜讛讬讬谞讜 讻专"诪. 讜注讬"诇 讚讗驻讬' 讗转"诇 讚诇讗 砖讬讬讱 诇诪注讟 诪讚讬讜拽讗 讚诪转谞讬' 注谞讬谉 讛转拽讘诇转讬 讚讛讜讬 砖讜讘专 讙诪讜专 讗诇讗 诪诪注讟 转谞讗讬 讜诪讞讬诇讛 讚诪注讬拽专讗 讻讚诪砖诪注 诪诇砖讜谉 讛转讜住驻讜转 讘讚"讛 诪谞讬 专"诪. 讗驻"讛 诪讚讬讬拽 砖驻讬专 讚专"诪 讛讬讗 讚拽住"讚 讻讬讜谉 讚拽讗诪专 专"诪 讻诇 讛驻讜讞转 讜讛讬讬谞讜 讗驻讬诇讜 讘转谞讗讬 讻讚讚讬讬拽讬谞谉 驻' 讗注"驻 讜讗"讻 诪砖诪注 讚转谞讗讬 注讚讬祝 诪讛转拽讘诇转讬 诪讚讗讬爪讟专讬讱 诇专讘讜讬讬. 讜拽住"讚 诇"砖 诇注谞讬谉 讘注讬诇转 讝谞讜转 讜诇"砖 诇注谞讬谉 讚诇讗 诪讛谞讬 诇讙专讜注 讻转讜讘转讛 讜讗"讻 讻讬讜谉 讚诇专讘 讬讛讜讚讗 讛转拽讘诇转讬 诪讛谞讬 讻"砖 讚诪讛谞讬 转谞讗讬 讻诇 讝讛 住讘专转 讛诪拽砖讛 讜注"讝 诪砖谞讬 砖驻讬专 诇注讜诇诐 专"讬 讚讚讜拽讗 讘讛转拽讘诇转讬 拽讗诪专 专"讬 讚诪讛谞讬 讜诇讗 讘转谞讗讬 讚诪注讬拽专讗 讚讛讜"诇 诪转谞讛 注诪"砖 讘转拽谞转 讞讻诪讬诐. 讜讞讻诪讬诐 注砖讜 讞讬讝讜拽 诇讚讘专讬讛诐 讻讚诪住拽讬谞谉 驻专拽 讗注"驻. 讜讛讗 讚诇专"诪 讛讜讬 专讘讜转讗 讘转谞讗讬 讟驻讬 诪讛转拽讘诇转讬 讛讬讬谞讜 讚讜拽讗 诇注谞讬谉 讘注讬诇转 讝谞讜转 讚讘讛讗 驻诇讬讙 讘讛讚讬讗 讗讚专讘讬 讬讛讜讚讗 讘诪转谞讬转讬谉 讚驻专拽 讗注"驻 讚拽讗诪专 专"讬 专爪讛 讻讜转讘 诪砖诪注 诇讻转讞讬诇讛 讜拽讗诪专 专"诪 诇讗 诪讬讘注讬讗 讘讛讗 讚讛讜讬 讘注讬诇转 讝谞讜转 讗诇讗 讻诇 讛驻讜讞转 讗驻讬诇讜 讘转谞讗讛 讜讻砖讬讟转 专"讬 讘注诇 讛转讜住' 讘砖诪注转讬谉. 注诪"砖 讘讝讛 讘砖讬讟转 专讬讘"谉 讜讚讜"拽 讜专讗讬转讬 诇讛专讗"讛 讝"诇 讘讞讬讚讜砖讬讜 砖讛讗专讬讱 讜谞转拽砖讛 诇讜 住讜讙讬讗 讚砖诪注转讬谉 注讚 砖讛注诇讛 讚讛讻讬 诪讚讬讬拽 讛砖"住 讚讗讬 专"讬 讻讬讜谉 讚住"诇 讛转拽讘诇转讬 诪讛谞讬 讗"讻 诇注讜诇诐 诇讗 讛讜讬 诪爪讬 诇诪讬讙讘讬 讘诇讗 讻转讜讘讛 讚讛讘注诇 讬讻讜诇 诇讟注讜谉 砖诪讞诇讛 讜讻转讘讛 讛转拽讘诇转讬. 讜诇注谞"讚 讚讘专讬诐 转诪讜讛讬诐 讛诐 讚诪讛 住讘专讗 讛讬讗 讝讜 讚诪"砖 诪讻诇 砖讟专讬 讚注诇诪讗 讚讗注"讙 讚诪讛谞讬 讘讛讜 诪讞讬诇讛 讗驻"讛 诇讗 诪爪讬 诇诪讬讟注谉 诪讞诇转 诇讬 注讚 砖讬讘讬讗 专讗讬讛 讘砖讟专 砖讜讘专 讗讜 讘注讚讬诐 讜讛"谞 讻讬讜谉 讚诪注砖讛 讘"讚 讻诪讗谉 讚谞拽讬讟 砖讟专讗 讚诪讬 讗驻讬' 诇专"讬 讚诪讛谞讬 讛转拽讘诇转讬 讛讬讬谞讜 讛讬讻讗 砖诪讜爪讬讗 讻转讘 讛转拽讘诇转讬 讗讘诇 诪讛讬讻讗 转讬转讬 讬讛讗 谞讗诪谉 讘诇讗 专讗讬讛 讜注讬' 诪讛 砖讻转讘转讬 讘讝讛 讘住诪讜讱 讘诇砖讜谉 专砖"讬 砖讬诇讛讬 砖诪注转讬谉 砖谞专讗讛 拽爪转 砖讚讘专讬讜 谞讜讟讬谉 诇砖讬讟转 讛专讗"讛 讝"诇:


讘转讜住驻讜转 讘讚"讛 诪谞讬 专"诪 讛讬讗 讻讜' 讜驻讬' 专讬讘"谉 讚讘讻诇 诪拽讜诐 讚讗讬转 诇讛 讻讜' 注讻"诇. 驻砖讟讗 讚诇讬砖谞讗 讚专讬讘"谉 讚谞拽讟 讻诇 诪拽讜诐 讚讗讬转 诇讛 诪砖诪注 诇讛讚讬讗 讚讛讬讬谞讜 讗驻讬诇讜 讘讻转讘讛 讛转拽讘诇转讬 讚诇讗 诪讛谞讬 诇专"诪 讜讗讬转 诇讛 讻讚诪讜讻讞 讘砖诪注转讬谉 谞诪讬 住"诇 讚讛讜讬 讘注讬诇转 讝谞讜转 讜讻诪"砖 诪讛专砖"讗 讝"诇 讘转讞诇转 讚讘专讬讜 讗诇讗 讚拽砖讬讗 诇讬讛 讚讗"讻 诇讗 讛讜讬 诪拽砖讜 讛转讜住' 诪讬讚讬 诪讛讗讬 讚讛讞讜讘诇 诇讻讱 讻转讘 诪讛专砖"讗 讚讜讚讗讬 讘讛转拽讘诇转讬 诇专讬讘"谉 讗诇讬讘讗 讚专"诪 诇讬转 诇讛 讜诇讗 讛讜讬 讘注讬诇转 讝谞讜转 讜讛讗 讚谞拽讬讟 专"诪 讻诇 讛驻讜讞转 讛讬讬谞讜 讗驻讬' 讘转谞讗讛 讜诇讗 诪讬讘注讬讗 讻转讘 诇讜 砖讚讛 砖讜讛 诪谞讛 讻讜' 讝讛讜 转诪爪讬转 讚讘专讬 诪讛专砖"讗 讝"诇 讜诪讗讚 谞驻诇讗讜 讚讘专讬讜 讘注讬谞讬 讚讛讗 讗诪讗讬 讚拽讗诪专 专"讬 讘诪转谞讬转讬谉 讘专"驻 讗注"驻 专爪讛 讻讜转讘 讛转拽讘诇转讬 讗讛讗 诪讬诇转讗 讙讜驻讗 拽讗诪专 专"诪 讻诇 讛驻讜讞转 (讜谞讛讬 砖讻转讘讜 讛转讜住' 讘住诪讜讱 讜讘驻' 讛讞讜讘诇 讚诪讜讚讛 专"诪 讘讛转拽讘诇转讬 讛讬讬谞讜 诇注谞讬谉 讚诪讛谞讬 讗讘诇 诇注谞讬谉 讗讬住讜专讗 讚讛讜讬 讘注讬诇转 讝谞讜转 注"讻 驻诇讬讙 讗讚专"讬 讻谞"诇 讜讛讗专讻转讬 讘讝讛 诪讗讚) 讜驻诇讬讙 讗讚专"讬 讜讛"谞 讘讘专讬讬转讗 砖诐. 诇讻讱 谞"诇 讘专讜专 讚讜讚讗讬 诇砖讬讟转 专讬讘"谉 讗诇讬讘讗 讚专"诪 讘讛转拽讘诇转讬 谞诪讬 讛讜讬 讘注讬诇转 讝谞讜转 讜诇驻讬 讛讘谞转 讛转讜住驻讜转 讘砖讬讟转 专讬讘"谉 讛讬讬谞讜 讚讜拽讗 诪砖讜诐 讚诇专"诪 诇讗 诪讛谞讬 讛转拽讘诇转讬 讜讗讬转 诇讛 讜讛讬讬谞讜 谞诪讬 诪转拽谞转 讞讻诪讬诐 讚诪住转诪讗 诇讗 讛讜讬 诪讞讬诇讛 讙诪讜专讛 讜讻讬讜谉 讚讗讬转 诇讛 讜诇讗 住诪讻讗 讚注转讛 讛讜讬 讘注讬诇转 讝谞讜转 讜讗驻"讛 诪拽砖讜 讛转讜住' 砖驻讬专 诪讛讛讬讗 讚讛讞讜讘诇 讚讛转诐 讜讚讗讬 诇讬转 诇讛 砖讛专讬 诪讻专讛 讛讻转讜讘讛 诇讘注诇讛 讘讚诪讬 讛讞讘诇讛 讜谞转拽讘诇讛 讻转讜讘转讛 讘讘讬专讜专 讚讛讗 诇讗 砖讬讬讱 讛讗讬 讟注诪讗 讚诇讗 讛讜讬 诪讞讬诇讛 讙诪讜专讛 讜讗驻讬诇讜 讛讻讬 讗诪专讬谞谉 讛转诐 讚讗讬 讗驻砖专 诇讛 诇诪讻讜专 诪砖讜诐 讚讛讜讬 讘注讬诇转 讝谞讜转 讗诇诪讗 讚诇讬转讗 诇住讘专转 专讬讘"谉 讝讛讜 讘专讜专 讘讻讜讜谞转 讛转讜住驻讜转 讘砖讬讟转 专讬讘"谉 讜讚讘专讬 诪讛专砖"讗 讝"诇 爪专讬讱 注讬讜谉 讗讘诇 讘住诪讜讱 讗讬讬砖讘 砖讬讟转 专讬讘"谉 讚诇讗 转讬拽砖讬 注诇讬讛 拽讜砖讬讬转 讛转讜住驻讜转 讜讚讜拽 讛讬讟讘:


讘讗"讚 讜拽砖讛 诇专"讬 讚讘驻专拽 讛讞讜讘诇 诪砖诪注 讚讗驻讬' 讛讬讻讗 讚诇讬转 诇讛 讗驻"讛 讛讜讬 诇专"诪 讘注讬诇转 讝谞讜转 讻讜' 注讻"诇. 讘讗诪转 诇讗 讗砖讻讞谉 讛讗讬 诇讬砖谞讗 讚讘注讬诇转 讝谞讜转 讛转诐 讘驻专拽 讛讞讜讘诇 讗诇讗 讚讗住讜专 诇讛砖讛讜转 讗砖转讜 砖注讛 讗' 讘诇讗 讻转讜讘讛 讗诇讗 讚诪诪讬诇讗 诪砖诪注 诇讛讜 讚讛讗 讘讛讗 转诇讬讗 讜诇注谞"讚 诇住讘专转 专讬讘"谉 讜讚讗讬 诇讬转讗 讚注"讻 诪讜讚讛 专讬讘"谉 讚讗住讜专 诇讛砖讛讜转讛 讗驻讬' 讛讬讻讗 讚诇讬转 诇讛 讻讬讜谉 讚讘驻' 讛讞讜讘诇 讗诪专讬谞谉 诇讛讚讬讗 讚讟注诪讗 讚讗住讜专 诇讛砖讛讜转讛 讛讬讬谞讜 砖诇讗 转讛讗 拽诇讛 讘注讬谞讬讜 诇讛讜爪讬讗讛 讗"讻 讛讗讬 讟注诪讗 砖讬讬讱 讟驻讬 讛讬讻讗 讚诇讬转 诇讛 讗诇讗 讚讗讻转讬 诇讗 讛讜讬 讘注讬诇转 讝谞讜转 讛讬讻讗 讚诇讗 砖讬讬讱 讟注诪讗 讚诇讗 住诪讻讛 讚注转讛 讜讗注"讙 讚诇讗 讗砖讻讞谉 讚讗讬讬专讬 专"诪 讘讛讚讬讗 讘讛讗 诪讬诇转讗 讚讗住讜专 诇讛砖讛讜转' 讗诇讗 讛讬讻讗 讚讛讜讬 讘注讬诇转 讝谞讜转 诪"诪 讗驻砖专 讚诪诪讬诇讗 砖诪注转 诪讬谞讛 讜讻诪讜 砖讗驻专砖 讘讝讛 专"驻 讗注"驻 讜注讜讚 谞"诇 讚专讬讘"谉 讙讜驻讗 诇讗 拽讗诪专 讗诇讗 诇讬讬砖讘 讛讗 讚讚讬讬拽讬谞谉 讘驻' 讗注"驻 讚讘转谞讗讬 讚诪注讬拽专讗 诇专"诪 讗讬转 诇讛 讜诪驻专砖 专讬讘"谉 讚讛讬讬谞讜 诪砖讜诐 讚讗讬 住"讚 讚诇讬转 诇讛 诇讗 讛讜讬 讘注讬诇转 讝谞讜转 讻讬讜谉 讚诪注讬拽专讗 讗讚注转讗 讚讛讻讬 谞砖讗讛 讜住讘专讛 讜拽讬讘诇讛 讗注"讻 讚讗讬转 诇讛 讜诪砖讜诐 讚诇讗 住诪讻讗 讚注转讛 讛讜讬 讘注讬诇转 讝谞讜转 诪砖讗"讻 讘讛讛讬讗 讚讛转拽讘诇转讬 讜讛讛讬讗 讚驻专拽 讛讞讜讘诇 讗驻讬诇讜 讗讬 诇讬转 诇讛 谞诪讬 砖讬讬讱 讘注讬诇转 讝谞讜转 讻讬讜谉 讚诪注讬拽专讗 诇讗 谞砖讗转 诇讜 讗诇讗 讗讚注转讗 砖讬讛讗 诇讛 讻诇 讻转讜讘转讛 讻谉 谞"诇 谞讻讜谉 讜讘专讜专 诇讬讬砖讘 砖讬讟转 专讬讘"谉 讜住讘专讗 讻讬讜爪讗 讘讝讜 诪爪讗转讬 讘讞讬讚讜砖讬 讛专讗"讛 讝"诇 讙讘讬 转讞诇转 讘讬讗讛 讜住讜祝 讘讬讗讛 注"砖 讜转讬转讬 诇讬 讚拽讬讬诪转讬讛 诪住讘专讗 讚谞驻砖讗讬 讜诇注谞"讚 讛住讘专讗 谞讻讜谞讛 讜讚讜"拽. 讜讗讬 转讬拽砖讬 讗讻转讬 诪谞"诇 讚驻诇讬讙 专"诪 讘讛转拽讘诇转讬 讜住讘专 讚讗讬转 诇讛 讻讚诪砖诪注 讛讻讬 讘砖诪注转讬谉 讜讚诇诪讗 诇讗 驻诇讬讙 专"诪 讗诇讗 诇注谞讬谉 讘注讬诇转 讝谞讜转 讘讛转拽讘诇转讬 讘砖诇诪讗 诇砖讬讟转 专"讬 诪讜讻讞 诇讛 诪讚拽转谞讬 讻诇 讛驻讜讞转 讗驻讬诇讜 讘转谞讗讬 诪砖诪注 讚诇讗 诪讬讘注讬讗 拽讗诪专 诪砖讗"讻 诇驻讬' 专讬讘"谉 诇讗 砖讬讬讱 诇讜诪专 讻谉 讚讗"讻 诪讬 讛讻专讬讞讜 诇驻讬专讜砖讜 讛讗 讘诇讗"讛 诪讚讬讬拽 讛砖"住 砖驻讬专 讘转谞讗讬 讚讗讬转 诇讛 讻诪讜 诇驻专"讬 讗诇讗 讚讬"诇 讚诇讬砖谞讗 讚诪转谞讬' 讚专"驻 讗注"驻 诪砖诪注 讛讻讬 讻诪讜 砖讗驻专砖 砖诐 讘注"讛:


讘讗"讚 注"讻 谞专讗讛 讚专"诪 诇讗 诪讬讘注讬讗 拽讗诪专 诇"诪 讛讬讻讗 讚诇讬转 诇讛 讻讜' 注讻"诇. 讜讗驻"讛 讗"砖 住讜讙讬讗 讚讛讞讜讘诇 讚讗讬谉 讛讘"讚 讬讻讜诇讬谉 诇讻讜驻讛 砖转诪讻讜专 讻转讜讘转讛 诇讛讛讬讗 讚讞讘诇讛 讘讗讞专讬诐 讚讻讬讜谉 讚讗讬谉 讛讘注诇 专砖讗讬 诇讛砖讛讜转讛 讘诇讗 讻转讜讘讛 讜爪专讬讱 诇讻转讜讘 诇讛 讻转讜讘讛 讗讞专转 讗"讻 诪驻住讚讬谞谉 诇讘注诇 讘讬讚讬诐 诇讗 诪驻住讚讬谞谉 讜讻"砖 讛讬讻讗 讚讞讘诇讛 讘讘注诇讛 讚诇讗 诪讛谞讬 讗诐 转讝讘讬谉 诇讬讛 讻转讜讘讛 讻讬讜谉 砖爪专讬讱 诇讻转讜讘 诇讛 讻转讜讘讛 讗讞专转 讜拽"诇:


讘讗"讚 讜讗"转 讚讘驻专拽 讗注"驻 讻讜' 讜讘讛讞讜讘诇 诪砖诪注 砖讬讻讜诇讛 诇诪讻讜专 讜诇诪讞讜诇 注讻"诇. 诇驻诪"砖 诇注讬诇 讘诇讗"讛 诪诇诪讻讜专 诇讗讞专讬诐 讗讜 诇讘注诇讛 诇讗 拽砖讛 诪讬讚讬 讚讜讚讗讬 诪讛谞讬 讜诇讬转 诇讛. 讻讬讜谉 砖谞转拽讘诇讛 讻转讜讘转讛 讘讘讬专讜专 讜诇讗 讚诪讬 讻诇诇 诇讛讛讬讗 讚驻' 讗注"驻 讚讗诪专讬谞谉 诇讚"讛 讗讬谞讛 诪讜讞诇转 讛讬讬谞讜 诪砖讜诐 讚诇讗 讛讜讬 诪讞讬诇讛 讙诪讜专讛 讜讗驻砖专 讚诇讘讛 讘诇 注诪讛 讚住诪讻讛 讗讛讗 讚讗住讜专 诇讛砖讛讜转讛. 讜注讜讚 讚讚讬讘讜专讛 诇讗讜 讻诇讜诐 讛讜讗 讻讬讜谉 砖讻讘专 谞转讞讬讬讘 诇讛 讻诪"砖 专砖"讬 诇讛讚讬讗 讘讛讛讬讗 讚驻专拽 讗注"驻. 讗诇讗 讚注讬拽专 拽讜砖讬讬转 讛转讜住' 讛讻讗 诪诇诪讞讜诇 讚讗诪专讬谞谉 诇讛讚讬讗 讘驻' 讛讞讜讘诇 讚诇讙讘讬 讘注诇讛 讜讚讗讬 诪讞诇讛 讗诇诪讗 讚诪讛谞讬. 诪讬讛讜 讬砖 诇讚拽讚拽 诪讗讬 注谞讬谉 拽讜砖讬讬转 讛转讜住驻讜转 讛讻讗 讘砖诪注转讬谉. 讚讘诇讗"讛 讘驻砖讬讟讜转 讛讜"诇 诇讗拽砖讜讬讬 讛讛讬讗 讚讛讞讜讘诇 讗讛讛讬讗 讚驻' 讗祝 注"驻 讜诇诪讗讬 讚驻专讬砖讬转 讗"砖 砖讛讘讬讗讜 拽讜砖讬讗 讝讜 讛讻讗 诇住讬讬注转讗 诇驻专"讬 讚诇专"讬 讗"砖 讚注"讬 砖讜讘专 诇讻"注 诪爪讬 诪讞诇讛 讜诪讛谞讬 诪砖讗"讻 诇驻讬' 专讬讘"谉 讚讻诇 讛讬讻讗 讚讛讜讬 讘注讬诇转 讝谞讜转 诇专"诪 注"讻 讗讬转 诇讛 讜讻讬讜谉 讚专"诪 驻诇讬讙 讗讚专"讬 讜拽讗诪专 讚讘讻转讘讛 讛转拽讘诇转讬 讛讜讬 讘注讬诇转 讝谞讜转 注"讻 讚住"诇 讚讗讬转 诇讛 讜讗"讻 拽砖讬讗 讛讛讬讗 讚讛讞讜讘诇 讻谞"诇 讜讻诇 讝讛 诇驻讬 讛讘谞转 讛转讜住驻讜转 讘砖讬讟转 专讬讘"谉 诪讬讛讜 诇诪"砖 讘讬砖讜讘 砖讬讟转 专讬讘"谉 讚诇讚讬讚讬讛 谞诪讬 诇专讘讬 诪讗讬专 讘讛转拽讘诇转讬 诇讬转 诇讛 讗诐 讻谉 诇专讬讘"谉 谞诪讬 讗转讬 砖驻讬专 讜讚讜"拽:


讘讗"讚 讜讗"转 讜诪讗讬 拽讗诪专 专"诪 讛讬讗 讻讜' 讜讬"诇 讚讛转诐 诪讬讬专讬 诇驻讬 讛诪住拽谞讗 讚砖诪注转讬谉 讻讜' 注讻"诇. 讜讬转讻谉 讬讜转专 诇驻讬 诪讛 砖讗驻专砖 讘驻' 讗注"驻 讚讻诇 讛砖拽诇讗 讜讟专讬讗 讚讛转诐 讚讚讬讬拽 讛砖"住 讚诇专"讬 讘转谞讗讬 讚讘注"驻 讚诪注讬拽专讗 诇讗 诪讛谞讬 讛讬讬谞讜 讗诇讬讘讗 讚讗讘讬讬 讚讛转诐 讚讗讬 住"讚 讚诪讛谞讬 诇讗 讛讜讬 拽讗诪专 专"讬 讚讻讜转讘转 砖讜讘专 讻讬讜谉 讚讘注诇诪讗 住"诇 讗讬谉 讻讜转讘讬谉 砖讜讘专 诪砖讗"讻 诇专讘讬 讬专诪讬讛 讚讛转诐 讚诪讜拽讬 讻砖砖讜讘专转讛 诪转讜讻讛 讗讬谉 爪讜专讱 诇讜诪专 讚诇专"讬 诇讗 诪讛谞讬 诪讞讬诇转讛 讜讗"讻 讛诪拽砖讛 讚讛讻讗 住讘专 讻专讘讬 讬专诪讬讛 讜诪拽砖讛 砖驻讬专 诪讻讞 讻"砖 讻讚驻专讬砖讬转 讻讬讜谉 讚诇专"讬 讛转拽讘诇转讬 诪讛谞讬 讻"砖 诪讞讬诇讛 讚诪注讬拽专讗 讚讛讗 诇专"诪 谞诪讬 诪讞讬诇讛 讚诪注讬拽专讗 注讚讬驻讗 诪讚谞拽讟 讘诇' 讻诇 讛驻讜讞转 讜讛砖转讗 讗"砖 谞诪讬 讛讗 讚诪拽砖讜 讛转讜住' 讘转专 讛讻讬 讜讗"转 诪谞"诇 诇专"诪 讻讜' 诪砖讜诐 讚讛讻讗 诇讗 砖讬讬讱 诇讜诪专 讻谉 讜讗"讻 拽砖讬讗 诇讛讜 诪讗讬 住"讚 讚诪拽砖讛 诇讜诪专 讚驻诇讬讙 专"诪 讜专"讬 讘转专转讬 诇注谞讬谉 讘注讬诇转 讝谞讜转 讜诇注谞讬谉 讛转拽讘诇转讬 讗讬 诪讛谞讬 讛讗 拽讬"诇 讗驻讜砖讬 驻诇讜讙转讗 诇讗 诪驻砖讬谞谉 讜讛讜诇"诇 讚诇讗 驻诇讬讙讬 讗诇讗 诇注谞讬谉 讘注讬诇转 讝谞讜转 诇讞讜讚 讜讗驻讬诇讜 讗转"诇 讚驻诇讬讙讬 谞诪讬 诇注谞讬谉 诪讞讬诇讛 讚诪注讬拽专讗 讛讬讬谞讜 诪砖讜诐 砖讝讛 诪讜讻讞 讻讚讚讬讬拽讬谞谉 讘驻专拽 讗注"驻 诪砖讗"讻 驻诇讜讙转讗 讚讛转拽讘诇转讬 讗讬 诪讛谞讬 讗讬谞讜 诪讜讻专讞 讻诇诇 讻谉 谞"诇 讘专讜专 讘注讝"讛 讜谞转讬讬砖讘' 拽讜砖讬转 诪讛专砖"讗 讝"诇 讜讚讜拽 讛讬讟讘 讜转讜 诇讗 诪讬讚讬:


讘讚"讛 讗转讗谉 诇专' 讬讛讜讚讗 讻讜' 讗住讬驻讗 讘诇讗 专讬砖讗 讛讜"诪 诇讚拽讚拽 讻讜' 注讻"诇. 讜诇诇砖讜谉 讛专讗砖讜谉 砖讻转讘转讬 讘诇砖讜谉 讛讙诪专讗 讘诇讗"讛 讗转讬 砖驻讬专 讚诪住讬驻讗 诇讗 诪爪讬 诇讗拽砖讜讬讬 谞讛讬 讚诇专"讬 诪讛谞讬 诪讞讬诇讛 讚讛转拽讘诇转讬 注"讬 砖讜讘专 诪"诪 住讬驻讗 讚诪转谞讬转讬谉 诇讗 讗讬讬专讬 讘讛讻讬 讜讗驻砖专 讚诪讜讚讛 专讘讬 讬讛讜讚讗 讗讘诇 诪专讬砖讗 诪讚讬讬拽 砖驻讬专 讚诪砖诪注 讚拽转谞讬 诪讬诇转讗 讚驻住讬拽讗 讚诇注讜诇诐 讞讬讬讘 诪砖诪注 讚讗驻讬' 讛转拽讘诇转讬 诇讗 诪讛谞讬 讜讚讜"拽:





讛驻诇讗讛

讙诪专讗 讚爪专讬讻讗 诇讚讬拽诇讗 讜讻讜'. 讜诇驻"讝 爪"诇 讘讚讜讞拽 讚讻"砖 讚讬拽诇讗 注爪诪讜 讚讜讚讗讬 讬讛讘讜 诇讛 讗诇讗 砖诇讗 讛住驻讬拽 诇讛 讗讜 砖讛讬讛 讛讚讬拽诇讗 诪砖讜注讘讚 诇讻转讜讘讛 讗讜 诇讘注"讞. 讚讗讬谉 诇讜诪专 砖讛讬讛 讚讬拽诇讗 砖诇 讗讞专 讚讗"讻 讛"诇 讛驻讬专讜转 讻诪讟诇讟诇讬 讘讬讚 讗讞专讬诐. 讜讗诪专讬谞谉 诇拽诪谉 讚祝 驻"讚 讚住"诇 专讘讬 讟专驻讜谉 讚讬谞转谞讜 诇讻讜砖诇 砖讘讛谉 讚讛讬讬谞讜 讻讜砖诇 砖讘专讗讬讛 讗讜 诪砖讜诐 讞讬谞讗. 讜专"注 住"诇 讚讬谞转谞讜 诇讬讜专砖讬诐 砖讻讜诇谉 爪专讬讻讬诐 砖讘讜注讛. 讗"讻 诇讻讗讜专讛 讛讻讗 讻讬讜谉 砖诪讞讜讘专讬诐 诇讚拽诇 砖诇 讗讞专讬诐 讘诪讛 讝讻讜 讘讜 讛讬讜专砖讬诐 讜讻讬讜谉 讚诇讗 砖讬讬讱 讛讻讗 讟注诪讗 讚专"注 讚讗讬谉 讛讘谞讜转 爪专讬讻讬诐 砖讘讜注讛 诪诪讬诇讗 讛讬讛 专讗讜讬 诇讬转谉 诇讛诐 讗祝 讗讬 讛讜讬 诪讟诇讟诇讬 诪砖讜诐 讞讬谞讗 讗讜 诪砖讜诐 讻讜砖诇 砖讘专讗讬' 砖讛专讬 讗讬谞讛 讟讜专驻转 诪诪砖注讘讚讬. 诪讬讛讜 诇驻诪"砖 讛专讗"砖 砖诐 讘砖诐 讛讬专讜砖诇诪讬 讚讗祝 讘诪拽讜诐 砖讗"爪 砖讘讜注讛 讗驻"讛 讬谞转谉 诇讬讜专砖讬诐 诪砖讜诐 讚讝讜 转讜专讛 讜讝讜 讗讬谞讛 转讜专讛 讜注诪"砖 砖诐 讘讝讛. 讗"讻 讛"谞 讬砖 诇讜诪专 讚讗驻讬诇讜 诪讟诇讟诇讬 讘讬讚 讗讞专讬诐 讬谞转谉 诇讬讜专砖讬诐 讜讘讝讛 讗"砖 讚诇讻讗讜专讛 讛"诇 诇砖讗讜诇 讗诐 讻讘专 谞讙诪专讜 讛转诪专讬诐 讘砖注转 诪讬转转 讛讗讘 讚讛讗 拽讬"诇 讚讘谞讜转 讗讬谉 谞讬讝讜谞讜转 诪专讗讜讬 讚讛讬讬谞讜 砖诇讜驻驻讬 讜讛讜讬 转诪专讬 讻讚讗讬转讗 讘讘讻讜专讜转 讚祝 谞"讘. 讜诇驻诪"砖 讚讛讬讛 讘讬讚 讗讞专讬诐 砖驻讬专 讙讜讘讛 诪专讗讜讬 讻诪"砖 讛专讗"砖 驻专拽 讬砖 谞讜讞诇讬谉. 讜讛讘讬讗讜 讘"讬 讘讗讛"注 住讬诪谉 拽'. 讜讚讜讞拽 诇讜诪专 砖讛讬讛 住诪讜讱 诇诪讬转讛 诪讬讚 讚诇讬讻讗 诇住驻讜拽讬 砖诇讗 谞讙诪专讜 讘砖注转 诪讬转讛 诪讬讛讜 讬砖 诇讜诪专 讚讙诐 讘讚讬拽诇讗 砖诇 讗讞专 讗"砖 讗驻讬诇讜 讘诇讗 讛讱 住讘专讗 讚讝讜 转讜专讛 讜讻讜' 讜讛讗 讚拽讗诪专 讚爪专讬讻讗 诇讚讬拽诇讗 讛讬讬谞讜 讘砖注转 诪讬转转 讛讗讘 讛讬讛 爪专讬讻讗 诇讚讬拽诇讗. 讗讘诇 讻讘专 讙讚专讜 讗讜转谉 讛讬讜专砖讬诐 讻诪砖诪注讜转 讛诇砖讜谉 诪转诪专讗 讚注诇 讘讜讚讬讗 讜讗诇讜 讛讬讜 诪讟诇讟诇讬谉 讘砖注转 诪讬转讛 砖诇讗 讝讻讜 讘讛谉 讛讘谞讜转. 诪诪讬诇讗 注转讛 讻讬讜谉 砖讻讘专 讘讗 诇讬讚 讛讬讜专砖讬诐 讝讻讜 讘讛谉 讜讗讬谉 诪讜爪讬讗讬谉 诪讛谉 诪讟诇讟诇讬谉. 讗讘诇 讗诐 讛讬讜 诪讞讜讘专讬谉 讘砖注转 诪讬转讛 讻讘专 讝讻讜 讘讛谉 讘谞讜转. 讗诇讗 讚讗讻转讬 爪"注 讘讝讛 诇讚讬谞讗 讚讗祝 讗诐 讛讬讜 爪专讬讻讬诐 诇讚讬拽诇讗 讘砖注转 诪讬转讛. 诪"诪 讻讬讜谉 砖讻讘专 谞注砖讜 诪讟诇讟诇讬谉 讘讬讚 讛讬讜专砖讬诐 讬砖 诇讜诪专 讚讗讬谉 诪讜爪讬讗讬谉 诪讛诐 讜拽"诇:


诪转谞讬转讬谉 诇讗 讻转讘 诇讛 讜讻讜' 诪驻谞讬 砖讛讜讗 转谞讗讬 讘讬转 讚讬谉 讜讻讜'. 讛拽砖讜 讛诪驻专砖讬诐 诇诪讗讬 讚诪讜拽讬 诪转谞讬转讬谉 讻专"诪 讛讗 讗讬讛讜 住"诇 讻转讜讘讛 讚讗讜专讬讬转讗 讜诇讗 砖讬讬讱 转谞讗讬 讘讬转 讚讬谉. 讜讚讞拽讜 诇讗讜拽诪讬 讗讗诇诪谞讗 讚讻转讜讘讛 讚专讘谞谉 讛讬讗. 讜诪诇讘讚 砖讝讛 讚讜讞拽 讗讻转讬 拽砖讛 诪住讬驻讗 诇砖讜谉 诪驻谞讬 砖讛讜讗 转谞讗讬 讘讬转 讚讬谉 讻诪讜 砖讛拽砖讛 诪讛专砖"讗. 讙诐 诪讛 砖转讬专抓 讘住驻专 驻谞讬 讬讛讜砖注 讚诇注谞讬谉 诇讙讘讜转 诪诪砖注讘讚讬 拽讗诪专 诪驻谞讬 砖讛讜讗 转谞讗讬 讘讬转 讚讬谉 讬砖 诇转诪讜讛 讚讛讗 讗讬 讗转讬讗 讻专"诪 诇讗 讗诪专讬谞谉 讗讞专讬讜转 讟注讜转 住讜驻专. 讙诐 诪讛 砖转讬专抓 诇注谞讬谉 讚讗"讬 诇讟注讜谉 驻专注转讬 讚讛讜讬 讟讜注谉 讗讞专 诪注砖讛 讘讬转 讚讬谉 拽砖讛 讛讗 讛讜讗 诪砖谞讛 诪驻讜专砖转 诇拽诪谉 讚祝 驻"讟. 讜诇注"讚 谞专讗讛 讚讗"爪 诇讚讞讜拽 讚讗驻讬诇讜 讘讘转讜诇讛 谞"诪 讚讛讗 诪讬讘注讬讗 诇讛讜 诇拽诪谉 讚祝 驻"讟 注"讘 讘讗专讜住讛 讗讬 讬砖 诇讛 讻转讜讘讛. 讘诇讗 讻转讘 诇讛 讻转讜讘讛. 讗讘诇 诇讻"注 讻砖谞讻谞住讛 诇讞讜驻讛 诪讬讚 讬砖 诇讛 讻转讜讘讛 讗驻讬诇讜 诇讗 讻转讘 诇讛 讜讘讗诪转 诪讚讗讜专讬讬转讗 讗讬谉 讞讬讜讘 讛讻转讜讘讛 讗诇讗 讘住讜祝 讘讬讗讛 讻砖砖讬讘专 讘转讜诇讬讛 讻讚讻转讬讘 诪讛专 讛讘转讜诇讜转 讗"讻 讘讛注专讗讛 诇诪讗讬 讚拽讬"诇 讚讘讛注专讗讛 讬砖 诇讛 拽谞住. 讜讛"谞 诪讛专 讛讘转讜诇讜转 讻讝讛 讗讘诇 讘谞讻谞住讛 诇讞讜驻讛 诇讬讻讗 讞讬讜讘 讻转讜讘讛 诪讚讗讜专讬讬转讗. 讜讝讛讜 诇专"诪 诪转谞讗讬 讘讬转 讚讬谉 讚注砖讜 讞讜驻讛 讻讘讬讗讛 诇注谞讬谉 讻转讜讘讛 讜讛讬讬谞讜 讚拽讗诪专 诪转谞讬转讬谉 讚讗注"讙 讚转拽谞讜 砖讬讻转讜讘 诇讛 拽讜讚诐 讛讞讜驻讛 讗诐 诇讗 讻转讘 诇讛 讗驻"讛 讙讜讘讛 诪转谞讗讬 讘讬转 讚讬谉 砖转拽谞讜 诪讬讚 讻砖谞讻谞住讛 诇讞讜驻讛. 讜谞诇注谞"讚 讚讛讟注诐 讘讝讛 诇专"诪 砖讛讜住讬驻讜 讞讝"诇 诇转拽谉 讻转讜讘讛 诪砖注转 讞讜驻讛 讻讬讜谉 讚诪讚讗讜专讬讬转讗 讬砖 诇讛 诪砖注转 讘讬讗讛. 讚讚讜讞拽 诇讜诪专 诪砖讜诐 砖诇讗 转讛讗 拽诇讛 讘注讬谞讬讜 诇讛讜爪讬讗讛 讘讬谉 讞讜驻讛 诇讘讬讗讛 讚讛讗 诇讗 砖讻讬讞讗 讻讚讗诪专讬谞谉 讘讚祝 讟' 讞讝拽讛 讗讬谉 讗讚诐 讟讜专讞 讘住注讜讚讛 讜诪驻住讬讚讛. 讜谞专讗讛 讚讛讬讬谞讜 讟注诪讗 诪砖讜诐 讚讗诪专讬谞谉 诇拽诪谉 讚祝 谞"讝 注"讘 讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 专' 诪讗讬专 讗讘诇 讞讻诪讬诐 讜讻讜'. 讜驻讬专砖"讬 讚"讛 讝讜 讚讘专讬 讜讻讜' 讚讛"谞 诇专"诪 讗住讜专 诇砖讛讜转 讗砖讛 讜讻讜'. 讜诇驻"讝 讬砖 诇讜诪专 讚讻讬讜谉 讚讘注讬谞谉 讞讜驻讛 讛专讗讜讬 诇讘讬讗讛 讜讘讗诪转 讛讜讗 讻谉 讚诪讚讗讜专讬讬转讗 讜讚讗讬 讛讜讬 专讗讜讬 诇讘讬讗讛 讚讗诐 讬讘讗 注诇讬讛 讘砖注转 讞讜驻讛 讘讗诪转 讬转讞讬讬讘 讘讻转讜讘讛. 讗讘诇 诇驻讬 转拽谞转 讞讝"诇 诇专"诪 讚讻诇 讝诪谉 砖诇讗 讻转讘 诇讛 讛讜讬 讘注讬诇转 讝谞讜转 讚诇讗 住诪讻讛 讚注转讛. 注"讻 讛讜爪专讻讜 诇转拽谉 砖讬讻转讜讘 拽讜讚诐 讛讞讜驻讛 讻讚讬 砖转讛讬讛 专讗讜讬讛 诇讘讬讗讛. 讜诪诪讬诇讗 诪转讞讬讬讘 讘讻转讜讘讛. 讜讻"讻 讛专诪讘"诐 讚爪专讬讱 诇讻转讜讘 讛讻转讜讘讛 拽讜讚诐 讛讞讜驻讛 讻讚讬 砖转讛讬讛 专讗讜讬讛 诇讘讬讗讛 诪砖讜诐 讚讘讛讗 拽讬"诇 讻专"诪 讘讙讝专讜转讬讜. 讜讻讬讜谉 讚讻讘专 转拽谞讜 讞讝"诇 讻谉 讗驻讬诇讜 诇讗 讻转讘 讻讻转讘 讚诪讬 讜讙讜讘讛 诪讗转讬诐 诪砖注转 讞讜驻讛. 讜诪"砖 讛讛"诪 讚讗驻讬诇讜 诇讗 谞讻转讘 讛讻转讜讘讛 拽讜讚诐 讛讞讜驻讛 讗驻"讛 讘讚讬注讘讚 拽谞转讛 讛讞讜驻讛 注讬讬谉 讘拽讜谞讟专住 讗讞专讜谉 专讬砖 住讬诪谉 住"讜 诪"砖 砖诐 讚诪讜讻讞 讻谉 注"讻 诪诪转谞讬转讬谉 讚讬讚谉 讜讚讜拽:


讘讙诪专讗 讛讗 诪谞讬 专"诪 讜讻讜' 讚讗讬 专"讬 讜讻讜'. 诇讻讗讜专讛 拽砖讛 讚诪讗讬 住"讚 讚诪拽砖讛 讚诇专' 讬讛讜讚讛 诪讜注讬诇 讗驻讬诇讜 专爪讜讬 讘注"驻 讚讛讗 讘讛讚讬讗 讗讬转讗 诇拽诪谉 讘讘专讬讬转讗 讚祝 谞"讜 注"讘 讚专' 讬讜住讬 住讘讬专讗 诇讬讛 讚诪讜注讬诇 诪讞讬诇讛 讘注"驻 讜专' 讬讛讜讚讛 驻诇讬讙 注诇讬讜 讚讘注讬谞谉 讚讜拽讗 讻转讬讘讛. 讜讚讜讞拽 诇讜诪专 讚住"讚 讚诪转谞讬转讬谉 诪讬讬专讬 讗驻讬诇讜 讻转讘讛. 讜谞专讗讛 讚讛讜讬 住"讚 讚注"讻 诇讗 拽讗诪专 专"讬 讛转诐 讚讘注讬谞谉 讻转讬讘讛 诪砖讜诐 讚诪讬讬专讬 讛转诐 砖讻转讘 诇讛 讻转讜讘讛 讻讚拽讗诪专 专"讬 专爪讛 讻讜转讘 诇讛 讜讻讜' 讜讛讬讗 讻讜转讘转 讜讻讜'. 讜讗"讻 讛讗 讗驻讬诇讜 讘砖讗专 砖讟"讞 诇讚注转 讛专"专 讬砖注讬讛 讜砖讗专 驻讜住拽讬诐 讘讞"诪 住讬诪谉 专诪"讗 诇讗 诪讛谞讬 诪讞讬诇讛 讘注"驻. 讜讗祝 诇讚注转 讛讞讜诇拽讬诐 砖诐 讬砖 诇讜诪专 讚住"诇 诇专"讬 讚转谞讗讬 讘讬转 讚讬谉 讚讻转讜讘讛 注讚讬祝 讟驻讬. 讗讘诇 讻砖诇讗 讻转讘 诇讛 讜讛讞讬讜讘 讛讜讗 讘注"驻 诪住转讘专讗 谞诪讬 讚诪讛谞讬 诪讞讬诇讛 讘注"驻. 讜注"讝 诪砖谞讬 讚讘注讬谞谉 诇专' 讬讛讜讚讛 讻转讬讘讛 讚讜拽讗. 讜讗驻砖专 诇讜诪专 注讜讚 讚讛讬讬谞讜 讚诪砖谞讬 讛砖"住 讻转讘讛 讛转拽讘诇转讬 讚讜讚讗讬 讗讬 讛讜讬 诪讜注讬诇 讗诐 讻讜转讘 讗谞讬 诪讜讞诇 诇讱 讛讜讬 砖讬讬讱 诇讞诇拽 讘讬谉 讗诐 讛讜讗 讻转讘 诇讛 讗讜 诇讗 讻转讘 诇讛 讻谞"诇 讗讘诇 讘讗诪转 诇专"讬 讗讬谞讜 诪讜注讬诇 讗驻讬诇讜 讗诐 讻讜转讘转 讗谞讬 诪讜讞诇转 诇讱 讚讗诇"讻 诇诪讛 讘讗诪转 拽讗诪专 专爪讛 讻讜转讘 诇讛 诪讗转讬诐 讜讛讬讗 讻讜转讘转 讛转拽讘诇转讬 诪谞讛 讛驻讜讻讬 诪讟专转讗 诇诪讛 诇讬 诇讗 讬讻转讜讘 诇讛 专拽 诪谞讛. 讗诇讗 注诇 讻专讞讱 讚住"诇 诇专"讬 讚讗讬谞讜 诪讜注讬诇 诪讞讬诇讛 讻诇诇 讗驻讬诇讜 讘讻转讘 讗诇讗 讻砖讻讜转讘转 讛转拽讘诇转讬 讛"诇 讻讗诇讜 驻专注 诇讛 讚讛讗 拽讬"诇 专"驻 讛谞讜砖讗 讚祝 拽"讗 注"讘 讚讬讻讜诇 讗讚诐 诇讛转讞讬讬讘 讘砖讟专 讗注"驻 砖讗讬谞讜 讞讬讬讘. 讜讛"讛 讻砖讻讜转讘转 讛转拽讘诇转讬 讛"诇 讻讗诇讜 拽讬讘诇讛 诪注讜转. 诪讬讛讜 诪驻讬专砖"讬 讘住诪讜讱 讚"讛 诇讗 讻转讘 诇讛 讜讻讜' 诪砖诪注 讚讛讻讗 诇讗讜 诪讟注诐 讚诇讗 讻转讘讛 讛转拽讘诇转讬. 讗诇讗 诪砖讜诐 讚诇讗 讞讬讬砖讬谞谉 诇专爪讜讬. 讜谞专讗讛 讚专砖"讬 讝"诇 诇砖讬讟转讜 讗讝讬诇 讚住"诇 诇拽诪谉 专"驻 讛谞讜砖讗 讚讞讬讬讘 讗谞讬 诇讱 诪谞讛 讘砖讟专 诪讬讬专讬 讘讛讜讚讗讛. 讗讘诇 讗讬谉 讗讚诐 讬讻讜诇 诇讛转讞讬讬讘 注爪诪讜 讘砖讟专. 讜讗"讻 讛转拽讘诇转讬 讜诪讞诇转讬 砖讜讬谉 讜诇讛讻讬 讻转讘 讚诇讗 讞讬讬砖讬谞谉 讚诪讞诇讛 诇讜 讚诪砖诪注 讚讗诐 诪讞诇讛 诇讜 诪讛谞讬 讗驻讬诇讜 诇讗 讻转讘讛 诇讜 讗注"讙 讚专"讬 驻诇讬讙 注诇讬讛 讚专' 讬讜住讬 讘讗诪转 爪专讬讱 诇讞诇拽 讘讬谉 讛讬讻讗 讚讻转讘 诇讛 诇诇讗 讻转讘 诇讛. 讜注讬讬谉 诪讛 砖讻转讘转讬 诇拽诪谉 注讜讚 讘讝讛 讘驻讬专砖"讬. 讜讚讜拽 讛讬讟讘. 讜讬讘讜讗专 注讜讚 讘住"讚 讘讟讜讘 讟注诐 讘讚祝 谞"讜 注"讘 讜讘拽讜谞讟专住 讗讞专讜谉:


转讜住' 讚"讛 诪谞讬 专' 诪讗讬专 讜讻讜'. 讜驻讬' 专讬讘"谉 讜讻讜'. 注讬讬谉 诪讛 砖讛拽砖讛 诪讛专砖"讗 讚诇驻讬专讜砖讜 爪"诇 讛讗 讚讗诪专讬谞谉 诇拽诪谉 讻诇 讛驻讜讞转 讜讗驻讬诇讜 讘转谞讗讬 讚讗讬谉 讞讬诇讜拽 讘讬谉 讘讻转讘 讘讬谉 讘注"驻 诇注讜诇诐 讗讬转 诇讛. 讗"讻 拽砖讛 诪讛讞讜讘诇 讚诪砖诪注 讚讻转讬讘讛 诪讛谞讬. 讜诇驻诪"砖 诇注讬诇 讚讬砖 诇讞诇拽 讘讬谉 讻转讘讛 讗谞讬 诪讜讞诇转 诇讱 讜讘讬谉 讻砖讻转讘讛 讛转拽讘诇转讬 讚讛"诇 讻讗讬诇讜 拽讬讘诇讛 诪注讜转. 讬砖 诇讬讬砖讘 讚谞讛讬 讚诪砖诪注 诇拽诪谉 讚诪讞讬诇讛 诇讗 诪讛谞讬 讗驻讬诇讜 讘讻转讜讘讛 诪诇砖讜谉 讗驻讬诇讜 讘转谞讗讬 讻诪"砖 诪讛专砖"讗 讝"诇 讛讬讬谞讜 讻砖讻转讘讛 诪讞诇转讬. 讗讘诇 诇砖讜谉 讛转拽讘诇转讬 诪讛谞讬 讻谞"诇 讜讗"爪 诇诪讛 砖谞讚讞拽 诪讛专砖"讗 讚诇砖讜谉 讗驻讬诇讜 拽讗讬 讗住讬驻讗. 讗讘诇 讘诪讗转 讻"讝 讚讜讞拽 讚讛讗 诪砖诪注 讚专"诪 驻诇讬讙 讗讚专"讬 讚讗驻讬诇讜 讻转讘讛 诇讜 讛转拽讘诇转讬 讛讜讬 讘注讬诇转 讝谞讜转. 讜诇驻讬' 专讬讘"谉 讚讛讬讻讗 讚诇讬转 诇讛 诇讗 讛讜讬 讘注讬诇转 讝谞讜转 注"讻 讚住"诇 讚讗驻讬诇讜 讘讛转拽讘诇转讬 讗讬转 诇讛. 诪讬讛讜 诇讜诇讬 讚讘专讬 讛转讜住驻讜转 讛讬讛 谞专讗讛 讚讙诐 专讬讘"谉 诪讜讚讛 讚讘诇讬转 诇讛 讙专注 讟驻讬. 讗诇讗 讚诇砖讜谉 讘注讬诇转 讝谞讜转 诇讗 砖讬讬讱 专拽 讛讬讻讗 讚讗讬讻讗 讞砖砖 拽专讜讘 诇讘讬讟讜诇 谞砖讜讗讬谉 讻讚讗砖讻讞谉 讙讘讬 拽讬讚讜砖讬谉 讚讛讬讻讗 讚诪转讞讬讬讘 诇讛 讜讛讬讗 诇讗 住诪讻讛 讚注转讛 诇讗 讛讜讬 拽讬讚讜砖讬谉. 讜讻讚讗讬转讗 讘砖"住 讘拽讬讚讜砖讬谉 讚祝 诪"讞 讘讻诪讛 讚讜讻转讬谉 讜讛讬讬谞讜 讚拽讗诪专 讻诇 讛驻讜讞转 讜讗驻讬诇讜 讘转谞讗讬 诇讗 诪讬讘注讬讗 讛讬讻讗 讚诇讬转 诇讛 讚讗讬讻讗 讗讬住讜专讗 砖诇讗 转讛讗 拽诇讛 讘注讬谞讬讜 诇讛讜爪讬讗讛 讚诇讗 讻专' 讬讛讜讚讛 讚驻诇讬讙 注诇讬讜 讚拽讗诪专 专爪讛 讻讜转讘 讜讻讜' 讜讛讬讗 讻讜转讘转 讜讻讜'. 讗诇讗 讗驻讬诇讜 讛讬讻讗 讚讗讬转 诇讛 讻讬讜谉 讚讛讬讗 住讘专讛 砖诇讗 讬转谉 诇讛 讜诇讗 住诪讻讛 讚注转讛 讛讜讬 拽专讜讘 诇讘注讬诇转 讝谞讜转. 讜讛讬讬谞讜 讚拽讗诪专讬谞谉 讘讛讞讜讘诇 诇砖讜谉 讗住讜专 诇讛砖讛讜转 讜讻讜'. 讜诇讗 谞拽讬讟 诇砖讜谉 讘注讬诇转 讝谞讜转. 讜诇驻讬 讚住"讚 讚诇讗 讬讚注 诇讞诇拽 诇专' 讬讛讜讚讛 讚住"诇 讚讛讬讻讗 讚诪讜讞诇转 诇讬转 诇讛 注"讻 专' 诪讗讬专 驻诇讬讙 注诇讬讜 讜住讘专 讚讗讬转 诇讛 讜讛讜讬 讘注讬诇转 讝谞讜转. 讗讘诇 诇诪住拽谞讗 讬砖 诇讜诪专 讚诪讜讚讛 专' 诪讗讬专 讘讻讜转讘 讛转拽讘诇转讬 讚诇讬转 诇讛 讗诇讗 讚讗砖诪注讬谞谉 讚诇讗 诪讘注讬讗 讘诇讬转 诇讛 讚讗讬讻讗 讗讬住讜专. 讗诇讗 讗驻讬诇讜 讗讬转 诇讛 讗讬讻讗 讘注讬诇转 讝谞讜转. 讜拽"诇:


讘讗"讚 讜讗"转 讘驻专拽 讗注"驻 讜讻讜'. 讜讘讛讞讜讘诇 诪砖诪注 砖讬讻讜诇讛 诇诪讻讜专 讜诇诪讞讜诇 谞专讗讛 讻讜讜谞转诐 诪讛讗 讚拽讗诪专 砖诐 砖讗诐 转诪讻讜专 诇讗讞专讬诐 讻诇 诇讙讘讬 讘注诇讛 讜讚讗讬 诪讞诇讛 讗讘诇 诪讛讗 讚拽讗诪专 砖诐 讜转讝讘讬谉 诇讘注诇讛 讗讬谉 拽讜砖讬讗 讚谞讛讬 讚讬讻讜诇讛 诇诪讻讜专 诪"诪 讗讬谞讛 讬讻讜诇讛 诇诪讞讜诇. 讗讘诇 诇讜诇讬 讚讘专讬讛诐 讛讬讛 谞专讗讛 讚谞讛讬 讚诇讗 诪讛谞讬 诪讞讬诇讛 诪砖讜诐 讚注砖讜 专讘谞谉 讞讬讝讜拽 讗讘诇 讛砖讟专 讘讟诇. 转讚注 讚讛讗 拽讬"诇 讘砖转讬 讻转讜讘讜转 讚讗诐 诇讗 讛讜住讬祝 诇讛 讘讬讟诇 砖谞讬 讗转 讛专讗砖讜谉 讗诇诪讗 讘砖讬注讘讜讚 诪讜注讬诇 诪讞讬诇讛 讜讻诪"砖 诇注讬诇 讘讚祝 诪"讙 讜讻讚讗诪专讬谞谉 诇拽诪谉 讘讚祝 爪"讛 注"讗 诇专"诪 讚诪讜注讬诇 讻砖讻转讘讛 诇诇讜拽讞 讛专讬 讚讘砖讬注讘讜讚 讜讚讗讬 诪讜注讬诇 诪讞讬诇讛 讘讻转讘. 讜专讗讬讛 讙讚讜诇讛 诇讚讘专 讚讗讬转讗 讘讗讛"注 住讬诪谉 住"讜 讚爪专讬讱 诇讻转讜讘 诇讛 讻转讜讘讛 讗讞专转 诪讝诪谉 砖谞讬. 讜讗"讻 讻讬讜谉 讚讗"讬 诇诪讻讜专 讛讻转讜讘讛 讗诇讗 讘讻转讬讘讛 讜诪住讬专讛 讜讻讬讜谉 讚讻转讜讘讛 专讗砖讜谞讛 讘讟诇讛 诪诪讬诇讗 讛诪讻讬专讛 讘讟诇讛. 讜注驻"讝 诪转讜专抓 谞诪讬 诪讛 砖讛拽砖讜 讛讗讞专讜谞讬诐 注诇 讛专诪讘"诐 讚住"诇 讚讗驻讬诇讜 讻转讬讘转 讛转拽讘诇转讬 讗讬谞讜 诪讜注讬诇 讜诪拽砖讬诐 注诇讬讜 诪住讜讙讬讗 讚讛讞讜讘诇. 讜诇驻讬 诪"砖 讗"砖. 讜注讬讬谉 讘拽讜谞讟专住 讗讞专讜谉 住讬诪谉 住"讜 讘讗讜专讱 讘住"讚. 讜讚讜拽:


讜讛谞讛 讛转讜住' 讘讛讞讜讘诇 转讬专爪讜 讚讬讙专砖 讗讜转讛 讘注诇讛 讜讗讞"讻 讬讞讝讬专讛 讜砖驻讬专 转讜讻诇 诇诪讞讜诇 讜讻"讻 讛讘讬转 砖诪讜讗诇 诇转专抓 讚讘专讬 讛专诪讘"诐. 讗讘诇 诇驻注"讚 讛讬讬谞讜 讚讛拽砖讜 讛转讜住' 讘转专 讛讻讬 讘讛讞讜讘诇. 讜讗"转 讛讗讬讱 转诪讞讜诇 讜转驻住讬讚 诇注爪诪讛 讚转爪讟专讱 诇砖诇诐 诪讚讬谞讗 讚讙专诪讬. 讜谞专讗讛 讚讗讬谉 拽讜砖讬转诐 讗诇讗 诇诪讛 砖转讬专爪讜 拽讜讚诐 讚讬讙专砖讛 讜转诪讞讜诇 讜注"讝 讛拽砖讜 讚诇讗讞专 讙讬专讜砖讬谉 诇讗 转诪讞讜诇 诪砖讜诐 讚讗讝 砖讜讛 讛讻转讜讘讛 讻诇 讚诪讬 讛讻转讜讘讛 讜转爪讟专讱 诇砖诇诐 诪讚讬谞讗 讚讙专诪讬 讻驻讬 讛讛讬讝拽 讘砖注转 诪讞讬诇讛. 讗讘诇 讗诐 诪讜注讬诇 讛诪讞讬诇讛 转讞转 讘注诇讛 讗讬谉 砖讜诐 拽讜砖讬讗 讚讘砖注转 讛诪讞讬诇讛 讗讬谞讛 砖讜讛 讗诇讗 讻驻讬 讟讜讘转 讛谞讗讛. 讗"讻 诪诪讬诇讗 诇驻诪"砖 讚讗祝 砖讗讬谞讛 讬讻讜诇讛 诇诪讞讜诇 诇讙诪专讬 诪"诪 讜讚讗讬 讚讬讻讜诇讛 诇诪讞讜诇 讛砖讟专 讜讛砖讬注讘讜讚 注讚 讝诪谉 讛诪讞讬诇讛 讻讚讗诪专讬谞谉 诇注讬诇 讚祝 诪"讚 讗讞讜诇讬 讗讞诇讬 诇砖讬注讘讜讚讗 拽诪讗. 讗"讻 诪诪讬诇讗 讬驻住讬讚 讛诇讜拽讞. 讜讚讜拽:


讘讗"讚 讜讗"转 讜诪谞"诇 讚诇专"诪 讗驻讬诇讜 讻转讘讛 诇讜 诇讗 诪讛谞讬 讜讻讜'. 诇讻讗讜专讛 讗讬谉 讚讘专讬讛诐 诪讜讘谞讬诐 讻诪"砖 讛诪驻专砖讬诐 讚诪谞"诇 讚讛讻讗 讗驻讬诇讜 讘讻转讬讘讛 拽讗诪专 讚诇讗 诪讛谞讬. 讜谞诇驻注谞"讚 讚讬砖 诇讜诪专 讘驻砖讟讜转 讚住"诇 诇讛转讜住' 讚诇诪讗讬 讚住"讚 讚专' 讬讛讜讚讛 讗驻讬诇讜 讘注"驻 住"诇 讚诪讛谞讬. 拽砖讛 讘专讬讬转讗 讚诇拽诪谉 讚祝 谞"讜 注"讘 讚拽转谞讬 专' 讬讜住讬 讗讜诪专 专砖讗讬 讜专"讬 讗讜诪专 专爪讛 讻讜转讘 讜讻讜'. 讘诪讗讬 驻诇讬讙讬. 讜爪"诇 讚专' 讬讜住讬 驻诇讬讙 讗讗讬住讜专讗 讚拽讗诪专 专' 诪讗讬专 讚讛讜讬 讘注讬诇转 讝谞讜转 讜专' 讬讜住讬 住"诇 专砖讗讬 讜讗讬谞讜 讘注讬诇转 讝谞讜转 讗讘诇 讬讻讜诇 诇讛讬讜转 讚住"诇 讚讗讬转 诇讛 讚诇讗 诪讬讬专讬 诪讝讛. 讗诇讗 讗讛讗讬 讚拽讗诪专 专"诪 讘讬谉 讗讬转 诇讛 讘讬谉 诇讬转 诇讛 讛讜讬 讘注讬诇转 讝谞讜转 驻诇讬讙 专' 讬讜住讬 讚专砖讗讬 讜专' 讬讛讜讚讛 驻诇讬讙 讚诪讛谞讬 讜诇讬转 诇讛. 讜讗"讻 讗讬 住"讚 讚专"诪 诇讗 驻诇讬讙 讗诇讗 讘诇讗 讻转讘讛 讗讘诇 讘讻转讘讛 诪讜讚讛 讚诇讬转 诇讛 讗"讻 注"讻 讛讗 讚驻诇讬讙 专' 讬讛讜讚讛 讜讗诪专 专爪讛 讻讜转讘 注"讻 讚拽诪"诇 讚讗讬谞讜 讘注讬诇转 讝谞讜转. 讗"讻 讛讬讬谞讜 专' 讬讜住讬 讜注"讻 爪"诇 讚讛诪拽砖讛 讛讜讬 住讘专 讚专"诪 驻诇讬讙 注诇讬讛 讚专' 讬讛讜讚讛 讘讻转讘讛 讚诇讗 诪讛谞讬 讜砖驻讬专 讛拽砖讜 讚讗讬讱 谞专诪讝 讝讛 讘讚讘专讬 专' 诪讗讬专. 讜讚讜讞拽 诇讜诪专 讚专"诪 住"诇 讘讬谉 讘讻转讘讛 讚诇讬转 诇讛 讜讘讬谉 讘注"驻 讚讗讬转 诇讛 讛讜讬 讘注讬诇转 讝谞讜转 讻讚拽讗诪专 诇拽诪谉 诪诇砖讜谉 讻诇 讛驻讜讞转 讜专' 讬讜住讬 驻诇讬讙 讘讗讬转 诇讛 讚诇讗 讛讜讬 讘注讬诇转 讝谞讜转. 讜专"讬 驻诇讬讙 讗驻讬诇讜 讘诇讬转 诇讛 讚诇讗 讛讜讬 讘注讬诇转 讝谞讜转. 讚讝讛 讗讬谞讜 讚讛讗 专讘讬 讬讜住讬 住转诪讗 拽讗诪专 专砖讗讬 诪砖诪注 讗讻讜诇讬 诪讬诇转讗 讚专讘讬 诪讗讬专 拽讗讬. 讜讚讜拽:


注讜讚 谞诇注谞"讚 讚讬砖 诇讬讬砖讘 诇驻诪"砖 诇注讬诇 讚诪讛拽砖讛 讛讜讬 住讘专 谞诪讬 讚专' 讬讛讜讚讛 讘注讬 讚讜拽讗 讻转讬讘讛 讛转诐 诪讚驻诇讬讙 注诇 专' 讬讜住讬 讗诇讗 讚讛讜讛 住讘专 讚讚讜拽讗 讛转诐 讚诪讬讬专讬 砖讻转讘 诇讛 讻转讜讘讛 诇讻讱 爪专讬讱 讻转讬讘讛 讚讬讚讛. 讗讘诇 讛讻讗 讚诇讗 讻转讘 诇讛 讻转讜讘讛 讗讬谉 讞讬诇讜拽 讚讗驻讬诇讜 诪讞讬诇讛 讘注"驻 诪讛谞讬. 讗"讻 砖驻讬专 讛拽砖讜 讛转讜住' 讚诪谞"诇 讚诇专"诪 诇讗 诪讛谞讬 讛转诐 讗驻讬诇讜 讻转讬讘讛 诪讚驻砖讬讟讗 诇讬讛 讛讻讗 讚讗讬谞讜 诪讜注讬诇 诇专"诪 诪讞讬诇讛 讘注"驻 讘诇讗 讻转讘 诇讛 讚讛讗 讗讬讻讗 诇诪讬诪专 谞诪讬 诇专"诪 讚讛讗 讚拽讗诪专 讛转诐 讻诇 讛驻讜讞转 诇讗 诪讬讘注讬讗 讘讻转讘讛 讚诇讬转 诇讛. 讗诇讗 讗驻讬诇讜 讘注"驻 讚讗讬转 诇讛 讛讬讬谞讜 讘讻转讘 诇讛 讻转讜讘讛. 讗讘诇 讘诪转谞讬转讬谉 讛讻讗 讚诇讗 讻转讘 诇讛 诪讛谞讬 诪讞讬诇讛 讘注"驻 讻诪讜 诇专' 讬讛讜讚讛. 讗诇讗 注诇 讻专讞讱 讚讛讜讬 驻砖讜讟 诇讬讛 诇讛诪拽砖谉 讚诇专' 诪讗讬专 诇讗 诪讛谞讬 讗驻讬诇讜 讻转讬讘讛 讛转诐 讜砖驻讬专 讛拽砖讜 诪谞"诇 讜注讬讬谉 诇拽诪谉 讚祝 讻"讜 注"讘 砖讻转讘谞讜 讬砖讜讘 诇讝讛 讘住"讚 讜诇驻讬 转讬专讜爪诐 讚讛砖转讗 讗讬谉 谞专讗讛 诇讜 诇讞诇拽 讜讻讜' 爪"诇 讚讛讗 讚驻诇讬讙讬 专' 讬讛讜讚讛 讜专' 讬讜住讬 讚专' 讬讜住讬 诪讬讬专讬 诇注谞讬谉 讗讬住讜专 讚专砖讗讬. 讜专' 讬讛讜讚讛 驻诇讬讙 讗讚专讘讬 诪讗讬专 讚诪讛谞讬 讜诇讬转 诇讛. 讜讚讜拽:


注讜讚 谞诇注谞"讚 讚讬砖 诇转专抓 讚讘专讬讛诐 讚诇驻诪"砖 讛转讜住驻讜转 诇拽诪谉 讚"讛 讗转讗谉 讜讻讜' 讚讛讜讬 讚诪爪讬 诇讚讬讬拽 谞诪讬 诪住讬驻讗 讗诇讗 讚讻诇 诪讗讬 讚诪爪讬 诇讚讬讬拽 诪专讬砖讗 诪讚讬讬拽 讗"讻 注讻"驻 诪讜讻讞 讙"讻 诪住讬驻讗. 讜讛谞讛 诇驻讬 诪讗讬 讚讗诪专讬谞谉 诇拽诪谉 讚祝 谞"讜 注"讗 讘砖砖讜讘专转讜 诪转讜讻讜. 诪砖诪注 诇讛讚讬讗 讚诇讗 讘注讬谞谉 砖转讻转讜讘 砖讜讘专 讜转诪住讜专 诇讬讚 讛讘注诇. 讜讛"讛 讻砖讻讜转讘转 讘讻转讜讘讛 注爪诪讛. 讗"讻 讬砖 诇讜诪专 讘住讬驻讗 砖讻转讘 诇讛 砖转拽讘诇 砖讜讛 诪谞讛 讘诪讗转讬诐 讗讬谉 诇讱 砖讜讘专 讙讚讜诇 诪讝讛. 讜讗"讻 砖驻讬专 诪讜讻讞 诪住讬驻讗 讚讗驻讬诇讜 讻转讘讛 诇讗 诪讛谞讬 讜砖驻讬专 讛拽砖讜 讛转讜住'. 讜讛讗 讚讛拽砖讜 讛转讜住' 诪转讞诇讛 讚诇专' 讬讛讜讚讛 讚讚讜拽讗 讘讻讜转讘转 讛转拽讘诇转讬 拽讗诪专 讛讬讬谞讜 讚诪专讬砖讗 诇讗 诪爪讬 诇讚讬讬拽 讚诇讗 讗转讬讗 讻专' 讬讛讜讚讛. 讗讘诇 注讻"驻 讗讬 讗转讬 诪转谞讬转讬谉 讻专"诪 注"讻 诪讜讻讞 诪住讬驻讗 讚讻转讬讘讛 讙"讻 诇讗 诪讛谞讬. 讜讻谉 爪"诇 讘讗诪转 诇讛讱 砖谞讜讬讗 讚诪砖谞讬 讛讗 诪谞讬 专' 诪讗讬专 讜诪讗讬 讙讜讘讛 诪谉 讛诪讞讜专专讬' 讚诇专"诪 讗驻讬诇讜 讻转讬讘讛 诇讗 诪讛谞讬. 讜讛讗 讚讻转讘讜 讛转讜住' 讚诪砖诪注 讘讛讞讜讘诇 讚讻转讬讘讛 诪讛谞讬 诇专"诪 讛讬讬谞讜 讘讛转拽讘诇转讬 讚讜拽讗 讜讚讜拽:


转讜住' 讚"讛 诪谞讬 专"诪 讜讻讜' 讛砖转讗 诪砖诪注 讜讻讜'. 讘住驻专 驻谞讬 讬讛讜砖注 讻转讘 讚诪砖诪注 讛讻讬 讚讗诇"讛 诪讗讬 拽诪"诇 讚诪诪转谞讬转讬谉 讚驻专拽 拽诪讗 谞驻拽讗 讚拽转谞讬 讗诇诪谞讛 诪谉 讛讗讬专讜住讬谉 讻转讜讘转讛 诪讗转讬诐 讚注"讻 讘讚诇讗 讻转讘 诇讛 讜诇讗 讬讚注转讬 诪讝讛 讛讻专讞 讚讛讗 讛转诐 讬砖 诇讜诪专 讚注讬拽专 转拽谞转讗 拽诪"诇 讚讗诐 谞转讗专住讛 讜拽讜讚诐 讛讞讜驻讛 讘讗 诇讻转讜讘 诇讛 讻转讜讘讛 讻驻讬 讛讚讬谉 爪专讬讱 诇讻转讜讘 诇讛 诪讗转讬诐. 讙诐 讗讬谉 诇讛讜讻讬讞 诪讛讗 讚拽讗诪专 砖诐 讗诇诪谞讛 诪谉 讛谞砖讜讗讬谉 讻转讜讘转讛 诪谞讛 讜讗讬谉 诇讛 讟注谞转 讘转讜诇讬诐 讚讗讬 住"讚 讚诪讬讬专讬 讘讚讻转讘 诇讛 诪谞讛 讛专讬 谞砖讗讛 讘讞讝拽转 讘注讜诇讛 讜诪讗讬 拽诪"诇. 讙诐 讝讛 讗讬谞讜 讛讻专讞 讚讛"讗 讚讗驻"讛 诪爪讬 诇讟注讜谉 讚谞砖讗讛 讘讞讝拽转 讘注讜诇讛. 讜转讜 讚讬砖 诇讜诪专 讚讗驻讬诇讜 讘讻转讘 诇讛 诪讗转讬诐 讗驻"讛 讗讬谉 诇讛 讟注谞转 讘转讜诇讬诐 讚讘讞讝拽转 讘注讜诇讛 讛讬讗 讜诇转讜住驻转 讻转讘讬讛 转讚注 讚注"讻 爪"诇 讛讻讬 诇诪"讚 讻谞住讛 讘讞讝拽转 讘转讜诇讛 讜谞诪爪讗转 讘注讜诇讛 讬砖 诇讛 讻转讜讘讛 诪谞讛. 讗"讻 诪讗讬 拽诪"诇 讚讗讬谉 诇讛 讟注谞转 讘转讜诇讬诐 驻砖讬讟讗 讚讗驻讬诇讜 讗讬 讘讞讝拽转 讘转讜诇讛 讛讬讗 讗驻讬诇讜 讛讻讬 讬砖 诇讛 讻转讜讘讛 诪谞讛. 讗诇讗 讚拽讗 诪砖诪注 诇谉 讗驻讬诇讜 讻转讘 诇讛 讻转讜讘讛 诪讗转讬诐 讗诪专讬谞谉 讚诇转讜住驻转 讻转讘讬讛. 讜讝讛 驻砖讜讟:


讜讛谞讛 讛专讗"讛 讻转讘 讚拽讜砖讬转 讛砖"住 讛讜讗 讻讬讜谉 讚诇专' 讬讛讜讚讛 诪讛谞讬 专爪讜讬 讗"讻 诇诪讛 讙讜讘讛 讘诇讗 讻转讘 诇讛 讻转讜讘讛 讛讗 谞讗诪谉 讛讘注诇 诇讜诪专 砖谞转专爪转讛 诇讜 讜诪讞诇讛. 讜讻谉 谞专讗讛 诪驻讬专砖"讬 诇拽诪谉 讚"讛 讛讻讗 诇讗 讻转讘 诇讛 讜讻讜' 诇讗 讗诪专讬谞谉 诪讞诇讛. 谞专讗讛 诪诇砖讜谞讜 讚诇诪讗讬 讚住"讚 讚诇讗 讘注讬' 讻转讬讘讛 谞讗诪谉 诇讜诪专 砖诪讞诇讛. 讜讘住驻专 驻谞讬 讬讛讜砖注 转诪讛 注诇 讛专讗"讛 讚诇诪讛 讬讛讬讛 谞讗诪谉 诇讜诪专 诪讞诇讛 讬讜转专 诪讟讜注谉 诪讞诇转 诇讬 注诇 讛砖讟专 讚讗讬谞讜 谞讗诪谉. 讜诇注"讚 诇拽"诪 讚讛转诐 讻讬讜谉 讚讜讚讗讬 讻讘专 谞转讞讬讬讘 砖讜讘 讗讬谞讜 讬讻讜诇 诇讟注讜谉 诪讞诇转 诇讬. 诪砖讗"讻 讛讻讗 讘转讞诇转 讞讬讜讘 讛讻转讜讘讛 砖驻讬专 谞讗诪谉 诇讟注讜谉 诪讞诇转 诇讬 讜诇讗 谞转讞讬讬讘转讬 诪注讜诇诐. 讜讻"砖 诇讚注转 讛驻讜住拽讬诐 砖讻转讘谞讜 诇注讬诇 讚住"诇 讚讘砖讟专 诇讗 诪讛谞讬 诪讞讬诇讛 讘注"驻. 讗"讻 讗讬谉 砖讬讬讱 讘砖讟专 讻诇诇 诇讟注讜谉 砖诪讞诇. 讜注讬讬谉 诪"砖 讘住诪讜讱 讘砖讬讟转 讛专讗"讛 讝"诇. 讜拽"诇:


讗讱 谞诇注谞"讚 讚讛讗 诪讬诇转讗 转诇讬讗 讘讗砖诇讬 专讘专讘讬 讗诐 讬讜讻诇 诇讟注讜谉 诪讞诇转 诇讬 讘诇讗 诪讬讙讜 讚驻专注讜谉 讻讚讗讬转讗 讘讞"诪 住讬诪谉 驻"讘 住注讬祝 讬"讗 注"砖 讘讛讙"讛 讘砖诐 讛专诪讘"谉. 讜讘住讬诪谉 注"讞 砖诐 住"讗 诪砖诪注 讚讗讬谞讜 谞讗诪谉 诇讟注讜谉 诪讞诇转 诇讬 讘诇讗 诪讬讙讜 讚驻专注讜谉 讜诪讘讜讗专 讘讗讜专讱 讘拽讜谞讟专住 讗讞专讜谉 讘住讬诪谉 爪""讜 讜住讬诪谉 爪"讞 注"砖:





砖注专讬 转讜专转 讘讘诇

(谞讗 讗) 讻"砖 讛讻讗 讚讗讬讻讗 转专转讬.鈥斪涀⒆欁� 讝讛 讘讬讘诪讜转 拽讬讙 讗.

